
INFRACTIUNEA 
NOTIUNE 


Definiţie. Este consacrată în art.17 Cp. unde se prevede că infracţiunea este fapta care 
prezintă pericol social, comisă cu vinovăţie şi prevăzută de legea penală. Se evidenţiază astfel cele 
- trei trăsături esenţiale — pericolul social, vinovăția şi prevederea în legea penală. 


1. Pericolul social 
Art.18 Cp. - 2 condiţii: 
1. fapta să aducă atingere unor valori importante din art.1 
2. pentru sancţionarea ei să fie necesară aplicarea unei pedepse. 


Fapta care nu prezintă gradul de pricol social al unei infracţiuni 
Art.18! - formal sunt întrunite toate trăsăturile esenţiale; în concret fapta nu prezintă gradul de 
pericol social al unei infracțiuni. 
Condiţii. 
- atingerea adusă valorii apărate de legea penală este minimă 
- fapta este prin conținutul ei concret în mod vădit lipsită de importanţă 
Criterii: 
modul şi mijloacele de comitere a faptei, 
scopul urmărit, 
împrejurările în care fapta a fost de comisă, 
urmarea produsă sau potențială, 
persoana şi conduita făptuitorului. 
Caracter. Dispoziţiile art.18 ind.1 se pot aplica repetat, indiferent de lipsa sau existenţa 
antecedentelor făptuitorului. 
Efecte juridice. Comiterea unei asemenea fapte va determina aplicarea unei sancţiuni cu 
caracter administrativ: mustrarea, mustrarea cu avertisment, amenda de la 100.000 lei la 10 
milioane lei; 


IP o DO 


2. Vinovăţia 
Vinovăţia este rezultatul intracțiunii a doi factori: conştiinţa şi voinţa, întrucât presupune o 
atitudine conştientă a infractorului şi libertatea de voinţă a acestuia. 


3. Prevederea în legea penală 
Această condiţie este în conformitate cu art.2 Cp. care reglementează principiul legalității 
incriminării prevăzînd că legea prevede care fapte constituie infracțiuni. 


CONTINUTUL INFRACTIUNII 


Conţinutul legal al infracţiunii este prevăzut în norma de incriminare şi este dat de totalitatea 
condiţiilor prevăzute de lege cu privire la elementele componente ale faptei comise pentru ca aceasta 
să aibă caracter infracțional. 

Elementele componente ale infracțiunii sunt obiectul, subiectul, latura obiectivă şi latura 
subiectivă. 


OBIECTUL INFRACŢIUNII 


Definiţie. Art.1 Cp. — valorile apărate de legea penală împotriva infracțiunilor, România, 
suveranitatea, independenţa, unitatea şi indivizibilitatea statului, persoana, drepturile şi 
libertăţile acesteia, proprietatea precum şi întreaga ordine de drept. 

Clasificare - două aspecte: 

- obiectul juridic - valoarea socială lezată sau periclitată prin comiterea infracțiunii 
- obiectul material - entitatea care incorporează sau materializează în unele cazuri obiectul 
juridic. 


Obiectul juridic stă la baza sistematizării Codului penal. Are trei categorii: obiectul juridic 
general, format din totalitatea valorilor apărate de lege, obiectul juridic de grup, format din mulțimea 
valorilor de aceeaşi natură care pot fi lezate printr-un anumit tip de infracțiuni (exemplu — patrimoniul) 
şi obiectul juridic special care constă în valoarea lezată sau periclitată în mod nemijlocit prin 
comiterea unei anumite infracțiuni. 

Există anumite particularități în cazul obiectului juridic complex. Acesta există în cazul 
infracțiunii complexe, iar infracțiunea are acest caracter când în conţinutul ei intră ca element 
component sau ca circumstanță agravantă o acțiune sau inacțiune care prin ea însăşi constituie o 
infracţiune. Exemplu: În cazul tâlhăriei, în conţinutul infracţiunii legiuitorul reuneşte infracţiunea de 
furt şi infracțiunea de lovire. Infracţiunea fiind unică, are un obiect jurdic unic, cu caracter complex, 
întrucât este format dintr-un obiect principal, patrimoniul persoanei şi un obiect secundar, integritatea 
corporală a persoanei. Particularităţile se ivesc în următoarele situaţii: 

- X îl loveşte pe Y pentru ca ulterior să-i sustragă un bun; dacă după aplicarea loviturii nu 
reuşeşte să sustrgă bunul, va exista tentativă la tâlhărie; cu alte cuvinte, când se lezează obiectul 
secundar în scopul lezării ulterioare a celui principal, fără ca această lezare să se producă, va exista o 
tentativă la infracțiunea complexă. 

- X se înțelege cu Y ca Y să-l lovească pe Z, iar X să-i sustragă un bun; în acest caz, ambii vor 
răspunde în calitate de coautori ai infracțiunii de tâlhărie; cu alte cuvinte, dacă un infractor lezează 
obiectul secundar iar celălalt lezează obiectul principal, iar între ei există o legătură psihică, va exista 
coautorat la infracțiunea complexă. 


Obiectul material este entitatea care incorporează sau materializează în unele cazuri obiectul 
juridic. Este necesară precizarea „în unele cazuri” deoarece există infracțiuni al căror obiect juridic nu 
este incorporat într-un obiect material. Exemplu: În cazul infracţiunilor îndreptate împotriva demnităţii 
sau a libertăţii — insultă, ameninţare. 

Stă la baza clasificării infracțiunilor în infracţiuni materiale şi infracţiuni formale. 

Există şi situaţii în care deşi există obiect material, el nu mai incorporează obiectul juridic, din 
care cauză, lezarea acestuia din urmă este imposibilă şi ca atare fapta nu are caracter infracțional. Este 
cazul aşa-numitei fapte putative care există când de exemplu X doreşte să-l ucidă pe Z, pătrunde în 
camera unde acesta dormea şi îi aplică două lovituri de cuțit, neştiind că Z decedase anterior ca urmare 
a unui infarct. 


SUBIECTUL INFRACŢIUNII 


Definiţie - persoanele implicate în comiterea unei infracțiuni, fie prin participarea la comiterea 
acesteia, caz în care poartă denumirea de subiecţi activi, fie prin suportarea consecințelor infracțiunii 
caz în care poartă denumirea de subiecţi pasivi. 


Subiectul activ poate fi: 

- general, când în conținutul de bază sau agravat al acesteia nu se face nici o referire cu privire 
la persoana infractorului 

- special, în cazul în care conţinutul de bază sau agravat al infracțiunii pretinde infractorului o 
anumită calitate. 


Subiectul activ general - condiţii: 
1. persoana fizică 

e să aibă 14 ani împliniţi; până la vârsta de 14 ani există o prezumție absolută de lipsă a 
discernământului; între 14 ani împliniți şi 16 ani neîmpliniţi, prezumția de lipsă a 
discernământului este relativă; după împlinirea vârstei de 16 ani, există o prezumție relativă de 
existență a discernământului; 

e să aibă discernământ, adică acea capacitate psiho-fizică a unei persoane de a fi conştientă şi 
stăpână pe faptele sale; 
2. persoana juridică 


e cu exceptia statului, a autorităților publice si a institutiilor publice care desfăsoară o activitate 
ce nu poate face obiectul domeniului privat, 

e infractiunile săvârsite în realizarea obiectului de activitate sau în interesul ori în numele 
persoanei juridice, dacă fapta a fost săvârsită cu forma de vinovătie prevăzută de legea penală. 

e răspunderea penală a persoanei juridice nu exclude răspunderea penală a persoanei fizice care a 
contribuit, în orice mod, la săvârsirea aceleiasi infractiuni. 


Subiectul activ special - în plus şi alte condiţii legate de cetăţenie, profesie, relațiile personale 
cu subiectul pasiv. 


Subiectul pasiv este persoana împotriva căreia se îndreaptă infracțiunea. 


LATURA OBIECTIVĂ 


Definiţie - totalitatea condiţiilor cerute de norma de incriminare cu privire la actul de conduită, 
care trebuie îndeplinite pentru existența infracțiunii. 

Structură - elementele componente ale laturii obiective sunt elementul material, urmarea 
socialmente periculoasă, legătura de cauzalitate, locul, timpul, modul, mijloacele. 


Elementul material - Acţiunea sau inacțiunea socialmente periculoasă 


Definiţie - actul de conduită propriuzis, interzis prin norma de incriminare. 

e Poate să constea într-o acţiune, situaţie în care există o faptă comisivă, prin comiterea a ceea 
ce legea interzice, încălcându-se o normă prohibitivă. 

e Poate de asemenea să constea într-o inacţiune, situaţie în care există o faptă omisivă, prin 
abținerea de la a efectua ceea ce legea pretinde, încălcându-se o normă onerativă. Acest lucru 
este posibil doar când există obligaţia legală sau convenţională de a acționa. 


Trebuie făcută distincția între comisiune şi omisiune ca modalităţi de incriminare sau ca 
modalități în fapt ale laturii obiective; astfel există infracțiuni comisive săvârşite prin prin omisiune 
(omorul comis prin lăsarea unei persoane aflată în grija infractorului, fără hrană, apă, medicamente), 
precum există şi infracţiuni omisive săvârşite prin comisiune (nedenunţarea prin furnizarea unor 
informații eronate). 


Elementul material poate apărea în conţinutul infracțiunii în variantă unică sau în variante 
alternative, situaţie în care infracțiunea are conţinut alternativ. Exemplu: Înşelăciunea se poate realiza 
prin prezentarea ca adevărată a unei fapte mincinoase sau ca mincinoasă a unei fapte adevărate. Legea 
reglementează mai multe modalităţi de comitere a infracțiunii, echivalente din punct de vedere juridic. 
Chiar dacă fapta se va comite prin ambele modalităţi, va exista o singură infracțiune. 


Urmarea socialmente periculoasă 


Definiţie - vătămarea adusă valorii sociale apărate de lege prin comiterea acţiunii sau inacțiunii 
infracționale. 

Clasificare: 

e schimbarea produsă în realitatea înconjurătoare - infracțiuni de rezultat 
e pericolul producerii unei schimbări — infracțiuni de pericol. 

Tentativa, care este posibilă doar la infracțiunile de rezultat, poate să îmbrace forma unei 
infracţiuni de pericol (X apasă pe trăgaci țintindu-l pe Y, dar nu îl nimereşte), sau a unei infracțiuni de 
rezultat (X îi aplică lui Z o lovitură de cuţit în zona toracică, dar datorită îngrijirilor medicale acordate, 
decesul nu se produce). 


În funcţie de gravitatea urmărilor produse, există urmări de bază, corespunzătoare conţinutului 
de bază al infracțiunii şi urmări agravate, care realizează conţinutul agravat. Art. 146 reglementează 
noţiunea de consecinţe deosebit de grave - o pagubă materială mai mare de 200.000 lei sau o 
perturbare deosebit de gravă a activitătii, cauzată unei autorităti publice sau oricăreia dintre unitătile la 
care se referă art. 145, ori altei persoane juridice sau fizice. 


În funcţie de numărul lor urmările pot fi unice (când legea reglementează producerea unei 
ingure urmări) şi alternative (de exemplu în cazul art.248 când se reglementează posibilitatea 
producerii mai multor urmări). În cazul acesta, chiar dacă se produc mai multe urmări, va exista o 
singură infracțiune. 


Raportul de cauzalitate 


Definiţie - legătura care există între acțiunea inacțiunea infracțională, cauza, şi urmarea 
socialmente periculoasă, efectul. 

Clasificare. 

În funcţie de numărul cauzelor şi efectelor, raportul cauzal poate fi: simplu (cînd există o 
singură cauză şi un singur efect) şi complex (cînd există o pluralitate de cauze şi efecte). 

În funcţie de probabilitatea producerii rezultatului, raportul cauzal poate fi necesar (ca 
urmare a manifestării fenomenului cauză, în mod necesar se produce efectul — exemplu: o lovitură 
puternică de topor în cutia craniană va produce decesul persoanei) şi întâmplător (când fenomenul 
cauză nu produce în mod necesar efectul, dar este însoţit de o serie de fenomene secundare, denumite 
condiţii, care ele însele nu pot produce efectul, dar favorizează acest lucru — exemplu: X îi aplică o 
lovitură de pumn lui Y în maxilar, deterimnând căderea acestuia cu capul pe o bordură de beton, 
urmată de decesul lui Y). 


Raportul cauzal este uşor de stabilit când urmarea se datorează acțiunii unei singure persoane; 
când există mai multe fenomene care generează efectul(acțiunea mai multor persoane) există anumite 
criterii pentru stabilirea legăturii de cauzalitate: 

1. identificarea în antecedenţa cauzală a tuturor contribuţiilor umane care ar putea avea legătură 
cauzală cu urmarea produsă — se izolează ipotetic fiecare contribuţie spre a se vedea dacă fără aceasta 
rezultatul s-ar fi produs în acelaşi fel şi aceleaşi proporții — în caz afirmativ acea contribuţie va fi 
eliminată din antecedenţa cauzală; în cazul pluralității de contribuţii va trebui să se constate legătura 
dintre ele, lanţul lor neîntrerupt — întreruperea nu poate avea loc decât prin intervenţia unui alt lanț 
cauzal; dacă contribuțiile ulterioare nu aparțin unui alt lanţ cauzal, legătura nu este întreruptă; dacă 
aparțin unui alt lanţ cauzal, legătura este întreruptă; 

2. Stabilirea aspectului psihic al legăturii de cauzalitate — raportul cauzal are un caracter obiectiv 
pentru că există independent de conştiinţa şi voința persoanei (poate exista raportul cauzal fără să 
existe vinovăţie) — vor fi reținute din antecedenţa cauzală doar contribuţiile față de care s-a stabilit atât 
aspectul fizic al raportul cauzal, cât şi aspectul psihic, în funcție de forma de vinovăţie cerută de norma 
incriminatoare; 

3. Delimitarea şi determinarea exactă a contribuților esențiale şi a contribuţiilor înlesnitoare din 
antecedenţa cauzală — se realizează cu ajutorul aceluiaşi criteriu - se izolează ipotetic fiecare 
contribuţie spre a se vedea dacă fără aceasta rezultatul s-ar fi produs în acelaşi fel şi aceleaşi 
proporţii — sunt contribuţii esențiale sau cauzal necesare cele în lipsa cărora rezultatul nu s-ar fi 
produs în nici un mod şi în nici o măsură, celelalte contribuţii sunt considerate înlesnitoare sau 
operativ necesare (constituie condiţii în cadrul raportului cauzal) şi pot atrage şi ele răspunderea penală 
dacă sunt acte conştiente ale unei persoane. 


Locul, timpul, modul şi mijloacele de comitere 


De regulă nu se face nici o referire cu privire la acestea în norma de incriminare, deşi fac parte 
din conţinutul concret al oricărei infracțiuni; ele nu fac însă parte, de regulă, din conținutul legal al 
infracțiunii. 


LATURA SUBIECTIVĂ 


Definiţie - totalitatea condiţiilor cerute de lege cu privire la atitudinea de conştiinţă şi voință a 
infractorului referitor la fapta comisă şi urmările acesteia, pentru ca fapta respectivă să fie infracțiune. 
Elemente componente - vinovăția, mobilul şi scopul. 


Vinovăţia 
Definiţie - atitudinea psihică a infractorului față de fapta comisă şi urmările acesteia. 
Formele vinovăţiei sunt intenţia, culpa şi praeterintenţia. 


1. Intenţia există când infractorul prevede rezultatul fapei sale şi urmăreşte sau acceptă 
producerea lui. Legea reglementează două modalităţi: 

e intenția directă — infractorul prevede şi doreşte producerea rezultatului (X vrea să-l omoare pe 
Y şi îi aplică o lovitură de cuțit) 

e intenția indirectă sau eventuală — infractorul prevede rezultatul faptei sale şi deşi nu doreşte 
producerea lui, accesptă această eventualitate. Realizarea rezultatului secundar îi este 
indiferentă infractorului, acesta lăsând în voia întâmplării producerea sau neproducerea lui. 
Când însă producerea rezultatului nedorit este certă, va exista şi față de acesta intenţia directă . 


Intenția directă poate îmbrăca două forme denumite şi grade ale intenţiei - în funcție de timpul 
scurs de la luarea hotărârii până la executare şi în funcție de starea psihică a infractorului din 
momentul comiterii infracțiunii se configurează cele două grade 

e intenția premeditată — există când: 
- între luarea hotărârii infracționale şi executarea infracțiunii a trecut un timp mai îndelungat decât în 
mod normal 
- infractorul se află, tocmai din acest motiv, într-o stare psihică de relativ calm 

- premeditarea poate fi probată prin existența actelor de pregătire a infracțiunii dar nu este 

condiționată de existența acestora. 

e intenţia spontană — există când 
- între luarea hotărârii infracționale şi executarea infracțiunii a trecut un timp relativ mai scurt decât în 
mod normal 
- infractorul se află, datorită unui act provocator provenit din partea victimei (sau datorită procesului 
naşterii în cazul infracţiunii de pruncucidere), într-o stare psihică de tulburare sau emotie. 


Cele două grade ale intenţiei nu pot coexista întrucât se exclud reciproc, date fiind condiţiile în 
care acestea există. 


2. Culpa este forma mai uşoară a vinovăţiei, care există când infractorul prevede rezultatul 
faptei sale dar speră în mod uşuratic şi neîntemeiat că acesta nu se va produce, sau nu prevede acest 
rezultat, deşi ar fi trebuit şi ar fi putut să îl prevadă. Legea prevede două modalităţi: 

e culpa cu prevedere — infractorul prevede rezultatul faptei sale, nu doreşte producerea lui şi 
speră fără temei că acesta nu se va produce, bazându-se pe anumite împrejurări obiective pe 
care le apreciază greşit Realizarea rezultatului secundar nu îi este - ca în cazul intenţiei 
eventuale - indiferentă infractorului, acesta bazându-se pe anumite împrejurări obiective, pe 
care le apreciază greşit, că acesta nu se va produce. 

e culpa fără prevedere — infractorul nu prevede rezultatul infracțiunii, dar ar fi trebuit şi ar fi 
putut să îl prevadă. Pentru stabilirea existenţei acestei modalităţi, legea stabileşte două criterii: 

- obligaţia de a prevedea - dedusă din acte normative care reglementează anumite activităţi sau 

din experienţa de viaţă, şi 

- posibilitatea de a prevedea - dacă în funcție de personalitatea, experiența dezvoltarea 

intelectuală a infractorului, acesta ar fi putut ca în momentul comiterii acţiunii sau inacțiunii să 

prevadă rezultatul. 


3. Praeterintenţia este cea de-a treia formă a vinovăţiei, cu caracter mixt, care există când 
infractorul prevede şi doreşte producerea unui anumit rezultat, dar datorită modului cum a fost 
executată fapta, s-a produs un rezultat mai grav, pe care infractorul nu l-a prevăzut, deşi ar fi trebuit şi 
ar fi putut să-l prevadă. Praeterintenția este compusă din intenția directă peste care se suprapune culpa 
fără prvedere. 


De regulă în conţinutul legal al infracțiunii nu se face nici o referire cu privire la forma de 
vinovăţie necesară existenţei infracțiunii. De aceea, în partea generală a Codului penal se instituie nişte 
reguli. 

1. Fapta comisă prin acţiune are caracter infracțional doar dacă este comisă cu intenție. Dacă 
legiuitorul înțelege să incrimineze şi acțiunea comisă din culpă, trebuie să prevadă în mod 
expres acest lucru. 

2. Fapta comisă prin inacţiune are caracter infracțional şi dacă este comisă cu intenție şi dacă este 
comisă din culpă. Dacă legiuitorul înțelege să incrimineze doar inacțiunea comisă cu intenție, 
trebuie să prevadă în mod expres acest lucru. 


Mobilul şi scopul 


Definiţie - cu toate că fac parte din conținutul concret al oricărei infracțiuni, ele nu fac parte de 
regulă din conținutul legal. 


Mobilul - este factorul psihic determinant, cauza internă a actului de conduită. El este dat de 
anumite porniri interne ale infractorului, şi poate să constea într-un sentiment de gelozie, milă, ură, 
invidie, lăcomie. Mobilul evidențiază gradul de pericol social al infractorului. Motivele josnice 
constituie o circumstanţă agravantă generală. 


Scopul - constă în ceea ce vrea să realizeze pe plan subiectiv autorul prin producerea urmărilor 
acțiunii sau inacţiunii sale. Poate consta în satisfacerea unor necesităţi, în înlăturarea unui rival. Scopul 
evidenţiază şi el gradul de pericol social al infractorului. Când în conţinutul legal al unei infracțiuni se 
prevede un anumit scop, respectiva infracţiune se poate comite doar cu intenţie directă (calificată prin 
scop). 


CONȚINUTUL INFRACŢIUNII 


Definiţie. 

Conţinutul legal al infracţiunii este prevăzut în norma de incriminare şi este dat de totalitatea 
condiţiilor prevăzute de lege pentru caracterizarea faptei ca fiind infracţiune, respectiv totalitatea 
caracteristicilor celor patru elemente ale infracțiunii, prevăzute în norma de incriminare datorită cărora 
o infracțiune se distinge de toate celelalte infracțiuni; acest conţinut reflectă un anumit grad de pericol 
legal reflectat în sancţiunea prevăzută de lege, între anumite limite. 

Conţinutul concret cuprinde şi alte elemente care nu au relevanță juridică în privința 
considerării faptei ca infracțiune, dar imprimă faptei comise un anumit grad de pericol social concret 
care va fi constatat de instanţa de judecată şi va fi reflectat în sancţiunea aplicată de aceasta, sancţiunea 
judiciară. 

Prin operațiunea de încadrare juridică realizată de instanţă, are loc stabilirea împrejurării dacă 
în conținutul unei fapte concret comise se regăsesc elementele unei anumite infracțiuni, respectiv 
conținutul legal al unei infracțiuni. 

Clasificare. 

Conţinutul infracțiunii se poate clasifica în funcție de mai multe criterii: 


e în funcție de gradul de pericol social şi de elementele incluse în conţinutul legal al unei 
infracțiuni, se poate face distincția între conţinut de bază şi conţinut agravat; diferența dintre 


cele două categorii constă în faptul că, în timp ca conținutul de bază cuprinde un minim de 
condiţii prevăzute de lege cu privire la cele patru elemente ale infracțiunii, conţinutul agravat 
este mai bogat, incluzând în plus față de conţinutul simplu anumite împrejurări legate de faptă 
sau de autorul său, care îi imprimă acesteia un caracter agravat. Se poate vorbi şi despre un 
conținut atenuat al infracțiunii în cazul pruncuciderii care nu este altceva decât o formă 
atenuată a infracţiunii de omor. 

e în funcție de modul în care legiuitorul a înțeles să reglementeze apărarea anumitor valori 
sociale, se poate face distincţia între conţinut simplu şi conținut complex; conținutul complex 
există în cazul infracțiunii complexe, iar infracțiunea are acest caracter când în conţinutul ei 
intră ca element component sau ca circumstanță agravantă o acțiune sau inacțiune care prin ea 
însăşi constituie o infracțiune. 

e în funcție de numărul modalităților prin care legiuitorul a stabilit că se va putea comite 
infracțiunea, se poate face distincţie între conţinut unic şi conţinut alternativ; în cazul 
conținutului unic, legea reglementează o singură acțiune prin care se poate comite fapta (chiar 
dacă în concret, respectiva acțiune se poate comite prin acțiuni sau inacțiuni diverse); în cazul 
conținutului alternativ, însăşi legea prevede că fapta se poate comite prin mai multe modalități, 
echivalente din punc de vedere juridic, care poartă denumirea de modalități alternative — 


exemplu: în cazul infracțiunii de abuz de încredere, se prevede că fapta se comite prin însuşire, 
dispunerea pe nedrept, sau refuzul de a restitui bunul. 


FORMELE _ INFRACTIUNII INTENȚIONATE 


Noţiuni introductive. - există două perioade în care se desfăşoară activitatea infracțională: 
e perioada internă, care cuprinde trei forme (încolţirea ideii infracționale, deliberarea şi luarea 
hotărârii) 
e perioada externă, care la rândul ei cuprinde trei forme (actele de pregătire, actele de executare 
şi infracțiunea consumată). 
Formele infracțiunii au caracter absorbant, întrucât pe măsură ce procesul infracțional se 
desfăşoară, forma nou realizată o absoarbe pe cea anterioară. Exemplu: X doreşte să-i fure banii lui Y, 
îşi introduce de două ori mâna în buzunarul acestuia şi la a treia încercare reuşeşte; va exista o singură 


infracţiune consumată şi nu două tentative şi o infracţiune consumată. 


FORMA INTERNĂ (LUAREA HOTĂRÂRII) 


Noţiune - cunoaşte trei momente distincte: 

e  încolțirea ideii infracționale (momentul când în conştiinţa infractorului apare ideea de a comite 

o infracțiune, impulsionat fiind de un anumit mobil) 

e  deliberarea (denumită şi lupta argumentelor pro şi contra comiterii faptei) 
e luarea hotărârii (care este momentul cel mai important al formei interne). 

Aceasta precede celelalte forme cu un timp variabil în funcție de gradul intenţiei cu care se 
acționează; astfel, în cazul intenției premeditate acest interval de timp este mai mai îndelungat, iar în 
cazul intenţiei formate în condiţii obişnuite, precum şi a celei spontane, intervalul de timp este mai 
scurt. 

Forma internă nu are relevanţă penală, nu atrage răspunderea penală şi nu produce nici un fel 
de consecință pe plan sancționator. 

Este posibil să existe o latură externă a luării hotărârii. Astfel, în situaţia în care rezoluția 
infracțională este comunicată mai multor persoane sau dacă hotărârea este comunicată însăşi victimei, 
aceasta poate constitui după caz o infracțiune autonomă de complot, respectiv ameninţare. Aceasta nu 
înseamnă că ne aflăm în prezenţa unei excepții de la regula nepedepsirii formei interne, pentru că în 
ambele cazuri este vorba de acţiuni incriminate distinct de lege. 


FORMA EXTERNĂ 


Forma externă cuprinde următoarele etape: 


e forma actelor de pregătire - activități menite să pregătească punerea în executare a hotărârii 
infracționale 


e forma actelor de executare sau tentativa - acțiuni sau inacțiuni prin care se realizează actul de 
conduită interzis 


e producerea rezultatului (forma faptului consumat) sau ultima evoluţie a acestui rezultat (forma 
faptului epuizat). 

ACTELE DE PREGĂTIRE 


Definiţie - activităţi menite să pregătească punerea în executare a hotărârii infracționale, şi 


constau în acte de procurare sau adaptare a mijloacelor de comitere a infracțiunii, de procurare de date 
şi informații, de creare a condițiilor favorabile comiterii faptei. Acestea pot fi de natură obiectivă, 
materială sau de natură subiectivă, intelectuală. În afară de autorul infracţiunii, complicele poate 
săvârşi şi el asemenea acte. 


N 


Condiţii. Actele de pregătire trebuie să îndeplinească anumite condiţii: 

să se concretizeze într-o activitate de natură obiectivă sau subiectivă de creare a condițiilor 
pentru comiterea ulterioară a infracțiunii; 

să nu cuprindă acte materiale ce intră în conţinutul laturii obiective; 

să fie intenționate; 


Caractere. Nu sunt de natură să lezeze obiectul juridic deoarece nu fac parte din latura 


obiectivă a infracțiunii. 


Sub aspectul raportului de cauzalitate sunt condiţii care favorizează producerea efectului. 
Ele pot fi comise de autor sau de un participant care va răspunde în această situaţie în calitate 


de complice. 


Sunt posibile la toate infracțiunile dar în concret pot să lipsească. 


Regimul juridic al actelor preparatorii. Cu privire la regimul juridic al actelor preparatorii 


s-au formulat două concepţii: 


potrivit primei teze este necesară incriminarea actelor preparatorii din următoarele 
considerente: prezintă un anumit grad de pericol social, creează condiţiile favorabile pentru 
comiterea infracțiunii, se înscriu cu titlu de condiții în antecedenţa cauzală); 

cea de-a doua teză susține neincriminarea actelor preparatorii din următoarele considerente: au 
un caracter echivoc, nu fac parte din latura obiectivă, din punc de vedere cauzal constituie 
numai condiții care nu pot genera efectul, nu prezintă un pericol social evident, în timp se 
situează departe de rezultatul socialmente periculos). 

Legea penală română a consacrat neincriminarea actelor preparatorii. 

Exceptii - atrag răspunderea penală în următoarele situaţii: 

când sunt comise de o altă persoană decât autorul infracțiunii; 

când sunt asimilate actelor de executare adică tentativei, în cazul infracțiunilor contra 
siguranței statului; 

când sunt asimilate infracțiunii consumate, de exemplu în cazul infracțiunii de deţinere de 
instrumente în vederea falsificării de valori; 

ACTELE DE EXECUTARE - TENTATIVA 


Definiţie - art. 20 al. 1 şi 2, tentativa constă în punerea în executare a hotărârii de a 
săvârsi infractiunea, executare care _a fost însă întreruptă sau nu si-a produs efectul. 

Există tentativă si în cazul în care consumarea infractiunii nu a fost posibilă datorită 
insuficientei sau defectuozitătii mijloacelor folosite, ori datorită împrejurării că în timpul când s- 
au_săvârsit actele de _executare,obiectul lipsea de la locul unde făptuitorul credea că se _ află. 

Nu există tentativă atunci când imposibilitatea de consumare a infractiunii este datorată 
modului cum a fost concepută executarea. 


Condiţii: 

1. existenţa intenţiei de a comite acțiunea infracţiunea - directă sau indirectă, a cărei existență se 
deduce din modul de comitere a infracțiunii; 

2. existenţa unui început de executare, constând în acte îndreptate în mod nemijlocit împotriva 
valorii apărate de legea penală; 

3. acțiunea începută să fie întreruptă sau deşi a fost terminată să nu-şi producă rezultatul; 


Delimitarea de actele preparatorii - trei criterii: 

e criteriul subiectiv - dacă actul evidenţiază intenţia de a comite fapta, este de executare, 
în caz contrar este de pregătire. Acestui criteriu i se poate reproşa că extinde artificial 
sfera actelor de executare; de exemplu, luarea unei amprente de la o casă de bani 
evidențiază intenţia infracțională, dar este fără îndoială un act de pregătire; 

e criteriul obiectiv: actul este de executare dacă este îndreptat împotriva obiectului 
infracțiunii şi este apt să realizeze elementul material, fără a fi necesare acte ulterioare; 
de exemplu, îndreptarea puştii înspre victimă este un act de executare. 

e criteriul formal: actul este de executare dacă există identitate între acțiunea comisă şi 
cea incriminată. Acestor din urmă criterii li se poate reproşa că restrâng sfera actelor de 


executare; de exemplu, X doreşte să fure nişte găini din curtea lui Y, şi este surprins de 


acesta la un metru de cotețul găinilor. 
In practică, pentru stabilirea naturii unui act, se porneşte de la teoriile formale care se 


completează cu celelalte două. 


Formele tentativei. 
În raport cu gradul de realizare a acţiunii, legea consacră următoarele forme: 

1. întreruptă - când acţiunea infracțională începută, din diferite motive, fie voinţa infractorului, 
fie intervenţia unui tert sau a altei cauze, este întreruptă; 

2. terminată când acțiunea infracțională terminată, din diferite motive, fie voinţa infractorului fie 
intervenția unui tert, nu îşi produce efectul; 

3. relativ improprie (terminată) şi când acțiunea infracțională terminată nu-şi produce efectul 
datorită insuficientei mijloacelor folosite - X vrea să-l ucidă pe Y, dar nu pune suficientă otravă 
în pahar sau defectuozitătii mijloacelor folosite X vrea să-l ucidă pe Y dar puşca este 
decalibrată şi nu îl nimereşte ori datorită împrejurării că în timpul când s-au săvârsit actele de 
executare, obiectul lipsea de la locul unde făptuitorul credea că se află X vrea să fure banii din 
buzunarul lui Y, îi introduce mâna în buzunar, dar nu reuşeşte deoarece banii lui Yse aflau în 


posetă. 


Cazuri în care nu există tentativă — tentativa absolut improprie - nu există tentativă atunci 
când imposibilitatea de consumare a infractiunii este datorată modului cum a fost concepută 


executarea. Exemplu: X vrea să-l ucidă pe Y prin farmece. 

Incriminarea şi sancţionarea tentativei - sistemul incriminării limitate a tentativei, la 
infracțiunile mai grave. 

Ca modalitate, incriminarea se face fie la sfârşitul normei de incriminare fie într-un articol 
distinct pentru o anumită grupă de infracțiuni. 

Legea penală română consacră sistemul diversificării pedepsei, tentativa fiind sancționată în 
mod distinct de infracțiunea consumată, după cum urmează: 

e în cazul în care infracţiunea este sancționată de lege cu detenţiunea pe viață, pedeapsa pentru 
tentativă va fi închisoarea de la 10 la de 25 ani, 

e în cazul în care infracțiunea este sancționată de lege cu închisoarea sau cu amenda, pedeapsa 
pentru tentativă se va stabili între limtele reduse la jumătate faţă de cele prevăzute pentru 
infracțiunea consumată 

e în cazul persoanei juridice, tentativa se sanctionează cu amendă cuprinsă între minimul special 
si maximul special al amenzii prevăzute de lege pentru infractiunea consumată, reduse la 
jumătate. La această pedeapsă se pot adăuga una sau mai multe pedepse complementare. 


Infracţiuni la care tentativa nu este posibilă - fie din cauza elementului subiectiv, fie din 
cauza elementului obiectiv, tentativa nu este posibilă. 

1. infracțiunile comise din culpă; una dintre condițiile de existență a tentativei este 
intenţia, ca atare, în cazul infracțiunilor din culpă, nu se poate pune problema tentativei; 

2. infracțiunile praeterintenționate; tentativa este posibilă la acțiunea inițială; în ceea ce 
priveşte rezultatul mai grav produs, acesta survine din culpă, aşadar nu este posibilă 
tentativa; 

3. infracțiunile omisive; infracțiunea se consumă în momentul în care nu este îndeplinită 
obligația prevăzută de lege, aşadar nu se poate pune problema unui început de 
executare; 

4. infracțiunile cu executare promtă; asemenea infracțiuni sunt în general cele de pericol, 
această stare prezumându-se că există din momentul comiterii acţiunii infracţionale; 

5. infracțiunile continue şi continuate; 


Cazuri de nepedepsire - corespunzătoare celor două forme ale tentativei, sunt desistarea şi 
împiedicarea producerii rezultatului. 
Desistarea - în cazul tentativei întrerupte, când sunt îndeplinite următoarele condiţii: 
1. să fi început un act de executare; 
2. acesta să fie întrerupt de către autorul său; 
3. întreruperea să fie benevolă şi să aibă loc înainte ca fapta să fie descoperită de o terță persoană; 
Împiedicarea producerii rezultatului - în cazul tentativei terminate, când sunt îndeplinite 
următoarele condiţii: 
1. actul de executare să fie terminat dar să nu-şi fi produs rezultatul ; 
2. neproducerea rezultatului să se datoreze autorului acţiunii înfracţionale; 
3. împiedicarea să fie benevolă şi să aibă loc înainte ca fapta să fie descoperită de o terță 
persoană; 


Efect - sunt doar cauze de nepedepsire, şi nu cauze care exclud caracterul penal al faptei. Ca 
atare, va exista tentativă, dar ea nu se va sancţiona. Dacă actele executate până în momentul în care 
a avut loc desistarea şi împiedicarea producerii rezultatului realizează conţinutul altei 
infracţiuni, va exista o tentativă dar se va aplica pedeapsa pentru infracțiunea comisă până în 
momentul intervenirii cauzei de nepedepsire. 

INFRACŢIUNEA CONSUMATĂ 


Denumită şi faza urmărilor - ultima fază, care se realizează când se produce rezultatul 
socialmente periculos. 

Există infracţiuni (continue, de obicei, continuate, progresive) care după momentul consumării 
cunosc urmări noi, fie datorită continuării activităţii infracționale, fie datorită amplificării rezultatului 
inițial. Momentul încetării activității infracționale, momentul producerii ultimului rezultat sau 
momentul producerii celui mai grav rezultat, se numeşte momentul epuizării infracțiunii. 

PLURALITATEA DE INFRACTIORI 


Forme. Prin prisma modului de constituire, rolului, răspunderii penale a infractorilor, se disting 
trei forme: 

1) Pluralitatea necesară (naturală), care este o formă a pluralității de infractori determinată 
de însăşi natura faptei prevăzute de legea penală, iar participarea mai multor persoane la comiterea ei 
este cerută de însăşi conținutul legal al infracţiunii; cu alte cuvinte, infracțiunea poate fi comisă 
datorită naturii sale juridice şi conținutului ei legal numai prin cooperarea mai multor persoane, fiecare 
având calitatea de autor al infracțiunii, nu de coautori. Cele mai numeroase fapte care presupun 
existenţa pluralităţii naturale de infractori sunt cele care pot fi comise doar de două persoane împreună, 
din care cauză mai sunt denumite şi infracțiuni bilaterale (exemplu: incest, bigamie, adulter). Există 
alte asemenea infracțiuni de pluralitate naturală, care nu pot fi comise decât prin contribuţia a mai mult 
de două persoane (exemplu: rixul). Cu privire la latura subiectivă a acestor infracțiuni, nu este necesar 
ca toate persoanele care participă la comiterea faptei, să contribuie cu vinovăţie. 

2) Pluralitatea constituită, este o formă a pluralităţii de infractori creată prin asocierea sau 
gruparea mai multor persoane în vederea comiterii de infracțiuni. Infracțiunea care presupune o astfel 
de pluralitate, (exemplu: complot, asocierea pentru comiterea de infracțiuni) se consumă prin simplul 
fapt al iniţierii sau constituirii asociaţiei interzise de lege, sau prin aderarea sau sprijinirea în orice mod 
a acesteia, nemaifiind necesară pentru existența respectivei infracţiuni (complot, asociere) comiterea 
efectivă a vreuneia dintre infracțiunile care intră în scopul grupării de persoane; dacă fapta respectivă 
s-a comis, va exista un concurs de infracțiuni. Există situaţii în care o asemenea infracțiune se consumă 
chiar dacă a existat un singur infractor (complotul în modalitatea inițierii neurmată de constituire). Toţi 
participanţii răspund în calitate de autor, şi nu este necesar ca toți să contribuie cu vinovăţie la 
comiterea faptei (exemplu: poate participa un minor care nu răspunde penal). 

3) Pluralitatea ocazională (participaţia penală) este o formă a pluralității de infractori, 
existentă în situația în care, o infracțiune prin conținutul ei legal se poate comite de o singură persoană 
dar în concret se comite de mai multe persoane, care contribuie cu acte de aceeaşi natură sau de natură 
diferită la comiterea infracţiunii. Cooperarea mai multor persoane nu este prin urmare cerută de lege ci 
este determinată din rațiuni de înlesnire a activităţii, sau pentru o mai mare siguranță a infractorului 
(exemplu: X îl determină pe Z să comită un furt, iar Y stă de pază cât timp Z acţionează). Constituie o 
împrejurare care imprimă faptei comise un caracter agravat. 

Sunt reglementate două forme ale pluralităţii : participaţia penală propriuzisă şi participația 
improprie. Criteriul de distincție între ele îl constituie existența sau inexistența unei legături psihice 
între participanți, respectiv dacă au acționat toţi cu bună ştiinţă, cu intenţie, în condiţiile în care cel 
puţin unul dintre ei era conştient în momentul comiterii faptei că participă la comiterea acesteia alături 
de o altă persoană. 

Participaţia penală nu se confundă cu conexitatea infracţională (situația în care între două sau 
mai multe infracţiuni există o legătură — exemplu: furt şi tăinuire, favorizare). 

PARTICIPAȚIA PENALĂ 


Definiţie. Există când mai multe persoane între care s-a stabilit o legătură subiectivă, 
cooperează ocazional cu acte materiale sau intelectuale la comiterea aceleiaşi infracțiuni, cooperarea 
nefiind cerută de conţinutul legal al infracțiunii. 


Forme. În raport de natura contribuţiei fiecărui participant, există trei forme de cooperare la 
comiterea unei fapte: cu acte de executare - autorat/coautorat; cu acte îndreptate spre formarea 
hotărârii de a comite infracţiunea - instigare; cu acte de sprijinire a comiterii faptei — complicitate. În 
unele legislații există şi noţiunea de organizator. 


Condiţii: 

1) Pluralitatea de infractori. 

Este necesar ca la comiterea faptei să participe două sau mai multe persoane. 

Participanții sunt persoanele care contribuie la comiterea unei infracțiuni în calitate de autori, 
instigatori sau complici - art. 23. 

Este posibilă şi în cazul infracţiunilor care presupun o pluralitate necesară, mai puţin sub forma 
coautoratului. (exemplu: bigamia). Nu este posibilă în cazul infracțiunilor care presupun o pluralitate 
constituită, dar este posibilă la infracțiunile care intră în scopul asocierii. 

De regulă, nu este necesară existența unei calități speciale a făptuitorului. 


2) Legătura subiectivă 

Constituie criteriul distincţiei care se face între participaţia propriuzisă şi cea improprie. 

Contribuţia mai multor persoane la comiterea aceleiaşi infracțiuni este o chestiune de ordin 
obiectiv; sub aspect subiectiv este necesar ca această cooperare materială să se facă in temeiul unei 
legături subiective. În acest sens, nu este suficient să se constate că participanţii au acţionat cu intenţie; 
este necesar să se constate că, sub aspectul prevederii aceştia au conştientizat că actele desfăşurate de 
ei au ca efect, in mod conjugat, lezarea valorii apărate de legea penală, iar sub aspectul voinţei, aceştia 
au dorit sau acceptat atât producerea rezultatului periculos cât şi împrejurarea că respectivul rezultat 
este cauzat de actele lor împreună. 

Legătura subiectivă nu trebuie să fie bilaterală; este suficient ca participantul care are calitatea 
de instigator sau complice, respectiv îşi aduce un aport secundar la comiterea infracțiunii, să ştie că 
participă la comiterea infracțiunii alături de autorul ei, fără să fie necesar ca autorul sau coautorii să 
cunoască acest lucru. Legătura subiectivă se stabileşte între fiecare participant în parte şi autor. Şi în 
cazul coautoratului trebuie să existe legătura subiectivă, nefiind necesar nici în acest caz ca ea să aibă 
caracter bilateral. 

Intenția cu care este săvârşită fapta poate fi directă sau indirectă (nu trebuie să fie identică în 
privința tuturor participanţilor). Mobilul şi scopul, când nu sunt cerute de conținutul legal al 
infracțiunii, pot să difere; când sunt cerute de conținutul legal al infracțiunii, trebuie să fie cunoscute şi 
urmărite de toți participanții. Nu este posibilă participaţia la infracțiunile praeterintenționate deoarece 
rezultatul mai grav este produs din culpă. 

Legătura subiectivă se poate stabili anterior sau concomitent săvârşirii faptei. (exemplu: X îl 
loveşte pe Z, iar Y care trecea pe lângă locul faptei, se opreşte şi începe şi el să-l lovească pe Z) 

Existenţa legăturii subiective nu constituie o vinovăţie comună a participanților; atitudinea 
psihică este proprie fiecărei persoane. 

Dacă nu există legătură subiectivă nu va exista participaţie propriu-zisă, ci doar o pluralitate de 
activități infracționale care vor constitui după caz fie participaţie improprie, fie infracţiuni distincte. 

3) Cooperarea cu acte de natură materială sau intelectuală 

Sub aspect cauzal, aporturile participanților constituie cauze (autor) şi condiţii (instigator, 
complice) care determină sau favorizează producerea efectului, născute din intenţii distincte, la care se 
pot asocia şi alte cauze sau condiții. 

În cazul unităţii legale de infracțiune, va exista participaţie la infracțiunile care sunt forme ale 
acestei unități, chiar dacă persoana contribuie la un singur act de executare, cu condiţia să cunoască 
caracterul infracțiunii; va răspunde însă doar pentru actele la care a cooperat în mod efectiv. 


4) Săvârşirea aceleiaşi infracţiuni 

Actele participanţilor trebuie să fie îndreptate împotriva aceluiaşi obiect juridic. 

Infracţiunea trebuie să se realizeze cel puțin în forma tentativei pedepsibile; în caz contrar, nu 
se poate vorbi de participaţie. Actele participanţilor dobândesc relevanță juridică doar din momentul 
comiterii unei infracțiuni; 


5) Cooperarea mai multor persoane să nu fie cerută de conţinutul legal al infracţiunii 


Formele participaţiei 

Sunt reglementate de art.23, 24, 25, 26 C.pen. şi au caracter absorbant, în sensul că dacă o 
persoană îşi aduce contribuţia prin mai multe acte de natură diferită (executare, instigare, înlesnire) va 
răspunde într-o singură calitate, nu în mai multe concomitent. Astfel, forma de participaţie principală o 
absoarbe pe cea secundară, în ordinea autor - instigator — complice. Instigarea este o formă de 
participaţie mai gravă decât complicitatea, deoarece, în unele cazuri, ea este sancționată şi ca 
infracțiune autonomă. 


Autoratul 


Art.24 — autor este persoana care comite în mod nemijlocit fapta prevăzută de legea penală. În 
textul legal nu se face nici o precizare cu privire la atitudinea psihică a autorului (nu se prevede „cu 
intenție”). Autorul este cel care comite infracțiunea în mod nemijlocit, participă cu acte de executare la 
săvârşirea acesteia. Autoratul, ca formă de participaţie principală, este singura formă de contribuţie la 
comiterea infracțiunii care poate exista şi în afara participaţiei. 

Dacă în norma de incriminare sunt prevăzute anumite condiţii cu privire la autorul infracțiunii, 
ele trebuie să se regăsească în persoana acestuia în momentul comiterii faptei. 

Când actele de instigare sau complicitate sunt incriminate ca infracțiuni autonome, cel care le 
comite va răspunde în calitate de autor. 


Coautoratul 


Nu este definit de C.pen.; există când o infracţiune a fost în mod nemijlocit comisă de mai 
multe persoane, care au participat cu acte de executare. Actele de executare pot fi concomitente sau 
succesive (exemplu X îl loveşte pe Z, iar Y care trecea pe lângă locul faptei, se opreşte şi începe şi el 
să-l lovească pe Z) 

În consecință, coautorii pot fi definiţi ca fiind acele persoane care au cooperat ocazional, în 
baza unei legături subiective, cu acte de executare, la comiterea împreună sau în comun a aceleiaşi 
infracțiuni. 

S-a afirmat că în cazul coautoratului există raport de cauzalitate complex (mai multe cauze; 
exemplu - lovituri cu cuţitele din partea mai multor persoane); în realitate, acțiunea infracțională este 
una singură, dar în concret este comisă de mai multe persoane. 

Condiţii: 

1) Legătura subiectivă; în lipsa acesteia nu va exista coautorat ci mai multe infracțiuni 
distincte. Legătura subiectivă există când cel puțin un autor prevede că acționează 
alături de celălat în vederea producerii rezultatului. Dacă în textul legal există un mobil 
sau scop special, trebuie să se regăsească în persoana tuturor coautorilor. Legătura 
subiectivă se poate stabili anterior sau concomitent cu executarea acțiunii; dacă are loc 
ulterior, nu există coautorat, ci o infracțiune conexă - tăinuire sau favorizare. 

2) Acţiunea infracţională trebuie să fie comisă împreună sau în comun (distincție 
determninată de prezenţa concomitent la locul comiterii faptei sau dimpotrivă, existenţa 
unor acte separate). Acţiunea fiecărui coautor nu trebuie să fie indispensabilă, este 
suficient să se înscrie în latura obiectivă a infracțiunii comise, adică să poată fi 
calificată ca fiind act de executare. Sfera actelor de executare cuprinde orice act care 
face parte din latura obiectivă a infracțiunii. Coautorii trebuie să acționeze împreună (să 
fie ambii prezenţi la locul comiterii faptei) sau în comun (nu sunt prezenți ambii la 
locul comiterii faptei, dar acţiunile lor conjugate, produc efectul). Coautoratul poate 
exista numai la actele de executare. Contribuţia coautorilor poate fi simultană sau 
succesivă (exemplu — omor, tâlhărie). 

Există infracţiuni care nu pot fi comise în coautorat, infracțiuni cu autor unic, comiterea lor 
constând în încălcarea unei obligații proprii unei persoane (exemplu - infracțiunile de serviciu); nu este 
posibil coautoratul nici la infracțiunile din culpă şi omisive. 


Instigarea 


Definiţie. Art.25 C.pen, defineşte instigatorul ca fiind persoana care, cu intenţie, determină o 
altă persoană să comită o faptă prevăzută de legea penală. 

Instigarea presupune existenţa a două persoane instigatorul şi instigatul (potenţialul autor al 
infracțiunii). 


Condiţii: 

1. Legătura subiectivă dintre instigator şi instigat; aceasta nu este necesar să fie bilaterală, fiind 
suficient ca instigatorul, ca participant secundar, să prevadă şi să dorească a determina pe autor 
să comită fapta. Instigarea se face cu intenţie directă, dat fiind scopul avut în vedere de 
instigator, acela de a-l determina pe autor să comită fapta. Constituie instigare şi îndemnul 
făcut într-un moment de surescitare a instigatorului, fiind un act de participaţie comis cu 
intenţie repentină. 

2. O activitate de insigare constând într-un îndemn care să aibă ca rezultat determinarea 
(însuşirea ideii de către instigat); dacă îndemnul nu este urmat de determinare, hotărârea fiind 
deja luată, va exista o complicitate morală. Instigarea nu poate consta dintr-o omisiune (X ştie 
că Y vrea să comită o infracţiune şi nu ia nici o atitudine), în acest caz, va exista eventual 
complicitate morală. 

3. Acţiunea de determinare să fie anterioară începerii executării acțiunii, respectiv să existe un 
raport de cauzalitate între această acțiune şi luarea hotărârii; dacă determinarea are o altă cauză 
va exista doar o complicitate intelectuală (activitatea complicelui este ulterioară luării 
hotărârii). 

4. Instigatul să înceapă comiterea acţiunii la care a fost determinat sau să se fi abținut să 
efectueze acţiunea cerută de lege; în caz contrar, instigarea nu mai poate constitui o formă de 
participaţie ci o infracțiune de sine-stătătoare (instigare neurmată de executare). 


Instigarea neurmată de executare (art.29 al.1) 


Nu este o formă de participaţie ci o infracţiune autonomă; autorul ei nu va fi sancționat ca 
participant ci ca autor al unei infracțiuni autonome. 

Forme: 

1) executarea nu s-a realizat pentru că cel instigat nu trece la executare, nici nu începe 
actul de executare; 

În acest caz nu există participaţie, pentru că lipseşte actul de executare; este o infracțiune 
autonomă a cărei urmare constă într-o stare de pericol, nu o tentativă la instigare; (exemplu - X îl 
Îndeamnă pe Y să-l ucidă pe Z, iar Y nu procedează în consecință). Întrucât activitatea respectivă ar fi 
putut deveni o formă de participaţie, deşi infracţiunea este autonomă, pedeapsa aplicabilă derivă din 
pedeapsa prevăzută de lege pentru fapta la care s-a instigat; astfel, se va sancţiona cu o pedeapsă 
cuprinsă între minimul general şi minimul special al pedepsei prevăzută pentru infracțiunea la care s-a 
instigat (15 zile -10ani). 

Art.29 al. 2 condiționează sancţionarea acestei infracțiuni de un anumit grad de pericol social 
al infracțiunii la care s-a instigat, respectiv pentru a fi sancționată este necesar ca pedeapsa prevăzută 
de lege pentru infracțiunea la care s-a instigat să fie închisoarea mai mare de 2 ani; dacă este 
detenţiunea pe viață, autorului instigării neurmate de executare i se aplică închisoarea 2-10 ani. 

Există situaţii în care a fost incriminată ca infracțiune în partea specială a C.pen. - încercarea de 
a determina mărturia mincinoasă (art.261) 


2) Instigarea urmată de executare, dar instigatul s-a desistat sau a împiedicat producerea 
rezultatului 

Se realizează participaţia la o tentativă; pentru care instigatul nu va fi sancționat fiindcă s-a 
desistat. Instigatorul va sancționat ca şi în cazul instigării neurmate de executare; !!!s-ar impune să fie 
sancționat cu pedeapsa pentru infracțiunea efectiv comisă, respectiv tentativa!!! 

Dacă până în momentul desistării, actele comise întrunesc conținutul altei infracțiuni, ambii 
participanţi vor fi sancționați pentru aceasta. 

Şi în acest caz, pentru a fi sancţionată este necesar ca pedeapsa prevăzută de lege pentru 
infracțiunea la care s-a instigat să fie închisoarea mai mare de 2 ani; dacă pedeapsa este detențiunea pe 
viață se va aplica pedeapsa închisorii 2-10 ani. 


19 


Complicitatea 


Definiţie. Art. 26 defineşte complicele ca fiind persoana care cu intenţie înlesneşte sau ajută în 
orice mod la comiterea faptei, sau care promite înainte sau în timpul comiterii faptei că va tăinui 
bunurilor provenite din aceasta sau că va favoriza pe făptuitor, chiar dacă după comiterea faptei 
promisiunea nu este îndeplinită. 

Complicitatea constituie o contribuție indirectă la comiterea infracțiunii. Sub aspectul 
raportului de cauzalitate al infracțiunii, contribuția complicelui este o condiție care favorizează 
manifestarea cauzei. 


Condiţii: 

1. Legătura subiectivă dintre complice şi autor, aceasta nu este necesar să fie bilaterală, fiind 
suficient ca complicele, ca participant secundar, să prevadă şi să dorească a ajuta pe autor să 
comită fapta. Complicele poate acționa cu intenţie directă sau indirectă. 

2. Contribuţia efectivă a complicelui; aceasta poate să constea în „înlesnire sau ajutare”, acțiune 
care poate fi de natură materială sau intelectuală. În funcţie de natura aportului complicitatea se 
clasifică în: 

e complicitatea intelectuală - când complicele contribuie la întărirea sau menținerea hotărârii 
prin mijloace variate: exemple: 1. promisiunea de tăinuire sau favorizare, 2. promisiunea de 
ajutor, 3. promisiunea de nedenunţare, 4. asistența în timpul executării, 5. instigarea la 
complicitate; în ceea ce priveşte promisiunea de tăinuire sau favorizare, actul de complicitate se 
realizează la data când a avut loc înţelegerea prin promisiune; dacă ulterior va avea loc efectiv 
acțiunea de tăinuire sau favorizare, va exista un concurs real. 


e complicitatea materială constă în 1. punerea la dispoziția autorului a mijloacelor de comitere 
a faptei (dacă au fost folosite efectiv; în caz contrar, va exista o complicitate intelectuală ), 2. 


înlăturarea sau învingerea piedicilor (uciderea câinelui). 


Sub aspect obiectiv aportul complicelui se poate realiza prin acţiune sau inacțiune. Actele de 
complicitate în sine pot avea caracter licit sau ilicit. Din perspectiva temporală actele de complicitate 
pot avea loc numai după luarea hotărârii, în timpul actelor de pregătire şi actelor de executare. În 
consecință, nu există acte de complicitate anterioare luării hotărârii şi ulterioare executării, acestea 
constituind după caz instigare sau o infracțiune conexă. Există situaţii în care deşi obiectiv unele acte 
sunt de înlesnire a comiterii unor infracțiuni, ele sunt incriminate ca infracțiuni autonome (exemplu - 
proxenetism prin înlesnirea practicării prostituţiei art. 329). 


3. Comiterea unei fapte prevăzute de legea penală de către o altă persoană, faptă la care 
complicele îşi aduce aportul; contribuția complicelui trebuie să fie efectivă, adică să fi ajutat 
sau înlesnit în orice mod la comiterea faptei. 


Nu există participaţie la un act de participaţie - toate actele se raportează la acțiunea 
principală a autorului şi vor fi calificate drept acte de instigare sau complicitate în raport cu aceasta. 
Pot apărea următoarele situaţii: 

- X îl determină pe Y să îl determine pe Z să comită infracțiunea; X şi Y vor fi coinstigatori; 

- X îl determină pe Y să găsească o persoană pentru a comite infracțiunea; X instigator, Y 
complice; 

- X îl determină pe Y să participe în calitate de complice la comiterea unei infracțiuni; X 
complice intelectual, Y complice; 

Participaţia la infracțiunile cu subiect special 


In cazul acestor infracțiuni există instigare şi complicitate chiar dacă instigatorul şi complicele 
nu au calitatea cerută de lege; ei vor răspunde pentru fapta comisă de autor dacă au cunoscut calitatea 
acestuia. 


În ceea ce priveşte calificarea actelor de executare dacă acestea aparţin unei persoane care nu 
are calitatea de subiect special şi acționează alături de o persoană care are această calitate, s-au 
formulat două opinii distincte: 

e conform unei opinii, persoana care nu are calitatea cerută de lege va răspunde în calitate de 
complice, deşi participă cu acte de executare la comiterea faptei; 

e conform unei alte opinii, persoana care nu are calitatea cerută de lege este autor al unei 
infracțiuni distincte; nu se poate afirma ca actele sale capătă un caracter accesoriu, secundar, 
din moment ce cauzează rezultatul în mod nemijlocit, alături de cele ale persoanei care are 
calitatea cerută de lege; s-ar nega astfel raportul obiectiv al cauzalitaţii, care există independent 
de calitatea unei persoane, cauza fiind considerată în acest caz o simplă condiție. 

În concluzie, persoana care nu are calitatea cerută de lege va răspunde în calitate de autor al 
unei infracțiuni distincte. 


Pedeapsa în caz de participaţie 


Există două sisteme de sancționare: diversificarea pedepsei, potrivit căruia se aplica o pedeapsă 
diferită pentru participanţi în funcţie de contribuţia fiecăruia; al doilea sistem sancţionator este cel al 
parificării legale a pedepsei, adoptat în actualul cod penal, potrivit căruia se aplică tuturor 
participanţilor aceeaşi pedeapsă legală. În concret pedeapsa judiciară va putea să fie diferită, în funcţie 
de contribuţia efectivă a fiecăruia dintre participanți. 

În situaţia în care există mai mulţi coautori, pedeapsa judiciară se va stabili în funcţie de 
contribuția fiecăruia. Dacă există instigator şi complice, pedeapsa judiciară se va stabili în funcți de 
contribuţia efectivă şi de gravitatea formelor participaţiei. 

Dacă pentru infracțiunea comisă legea prevede pedepse alternative, unora dintre participanți li 
se va putea aplica o pedeapsă, iar celorlalți cealaltă. Dacă infracțiunea a fost comisă de infractori 
majori împreună cu infractori minori, pedeapsa pentru minori se va aplica între limitele legale reduse 
la jumătate. 

Dacă o persoană participă la comiterea unei infracțiuni cu acte de participaţie multiple care pot 
fi calificate diferit, va răspunde pentru forma de participaţie principală, care o absoarbe pe cea 
secundară (autor-instigator-complice); la aplicarea pedepsei judiciare se va ţine cont de faptul că 
infractorul şi-a adus aportul cu acte de participaţie multiple. 

O problemă dezbătută în literatura de specialitate este cea a participației indeterminabile 
(exemplu în cazul infracțiunii de încăierare), când nu se poate stabili cu exactitate natura contribuţiei 
fiecărui particiant; s-a afirmat că toți infractorii vor răspunde în calitate de complici, opinie pe care nu 
o agreem, întrucât nu se poate concepe o infracțiune fără autor. Potrivit unei alte opinii, toţi infractorii 
vor răspunde în calitate de autori. 


Circumstanţele personale şi reale şi modul lor de comunicare între participanţi 
Noţiune. Săvârşirea oricărei infracțiuni are loc în anumite împrejurări; prezența acestor 


împrejurări anterior, concomitent sau ulterior comiterii infracțiunii, poate, în cazurile prevăzute de 
lege, fie să atenueze, fie să agraveze, fie chiar să înlăture răspunderea penală. 

Clasificare 
e de natură subiectivă (poartă asupra subiectului infracțiunii sau asupra laturii subiective) 
e de natură obiectivă (poartă asupra obiectului infracțiunii sau asupra laturii obiective) 
Interesul practic al acestei clasificări se relevă în situația în care fapta este comisă în 
participaţie, în momentul stabilirii gradului răspunderii penale al fiecăruia dintre participanți. 
Art. 28 al.1 - Circumstanţele privitoare la persoana unui participant nu se răsfrâng asupra 
celorlalți; al.2 - Circumstanţele privitoare la faptă se răsfrâng asupra participanților, numai în măsura 
în care aceştia le-au cunoscut sau le-au prevăzut. 


Circumstanțele personale — poartă asupra subiectului infracțiunii (sunt date de calități 
profesionale ale subiectului - funcționar, de starea civilă a acestuia - minor, persoană căsătorită, de 
raporturile existente între acesta şi victimă- soţ, rudă apropiată, membru de familie, de antecedentele 
judiciare ale acestuia - recidivist) sau asupra laturii subiective a infracțiunii (forma de vinovăţie - 
intenție premeditată, spontană, mobilul - interesul material, scopul - perspectiva unei moşteniri). Ele 
imprimă un grad de pericol social specific doar participantului sau participanţilor în persoana căruia 
sau cărora se regăsesc respectivele circumstanţe; din această cauză, acestea nu au efect asupra celorlalți 
participanți. 

În situaţia în care o anumită calitate a subiectului este cerută de însuşi conţinutul de bază al 
infracțiunii, ea se comportă ca o circumstanţă reală, adică se răsfrânge asupra participanților în situația 
în care aceştia au cunoscut-o sau au prevăzut-o (exemplu — delapidarea - calitatea de funcționar). 

În literatura de specialitate s-au exprimat şi puncte de vedere contrare, în sensul că dacă există 
circumstanțe pur personale, care nu se răsfrâng asupra participanților, există şi o serie de circumstanțe 
care deşi sunt personale (poartă asupra subiectului sau laturii subiective) se obiectivizează, adică se 
răsfrâng, asupra participanților (premeditarea, starea de provocare, calitatea de rudă) 

O situaţie aparte minoritatea — circumstanță personală(cu privire la persoana care are această 
calitate; fie o circumstanţă atenuantă, fie o circumstanță care face ca fapta să nu fie infracțiune); art.75 
- circumstanţele agravante, prevede ca circumstanță agravantă legală generală comiterea faptei de un 
major împreună cu un minor - minoritatea îşi păstrează caracterul de circumstanță personală în ceea 
ce-l priveşte pe minor; cu privire la major, ea constituie o circumstanţă reală pentru că, raportat la 
infractorul major, minoritatea participantului nu este nicidecum o circumstanţă personală, ci este o 
circumstanță care ţine de modul de comitere a faptei, prin urmare ține de latura obiectivă şi este o 
circumstanță reală; rațiunea agravării gradului de răspundere penală- infractor major prezintă un grad 
de pericol social sporit întrucât acționează alături de o persoană minoră. 


Circumstanţele_ reale — poartă asupra obiectului infracțiunii şi asupra laturii obiective a 
acesteia (loc - public, timp - noapte, mod - cruzimi/trei sau mai multe persoane, mijloace de comitere a 
infracțiunii - pun în pericol viața mai multor persoane). Ele sunt stări, situaţii sau împrejurări existente 
în realitatea obiectivă, care imprimă faptei însăşi un anumit grad de pericol social; din această cauză, 
circumstanţele reale au efect cu privire la toţi participanţii care le-au cunoscut sau le-au prevăzut. 


Împiedicarea consumării actului de executare de către oricare dintre participanţi 


Potrivit art.30 C.pen. participantul nu se pedepseşte dacă în cursul executării, dar înainte de 
descoperirea faptei, împiedică consumarea acesteia; dacă actele săvârşite până în momentul 
împiedicării constituie o altă faptă prevăzută de legea penală, participantului i se aplică pedeapsa 
pentru această faptă. 


Noţiune - o cauză care apără de pedeapsă pe participantul la comiterea unei infracțiuni, dacă 
împiedică consumarea infracțiunii înainte de a fi descoperită. Aşadar, fapta a cărei executare s-a 
încercat în participaţie, trebuie să rămână în formă de tentativă. Este o cauză de impunitate 
corespunzătoare situaţiei prevăzute în art.22 C.pen., când autorul unic se desistă, în cazul tentativei 
întrerupte. Spre deosebire de situația menționată anterior, această situație profită oricăruia dintre 

participanţi, fie el autor, coautor, instigator sau complice. Fapta comisă îşi păstrează caracterul 
infracțional de tentativă, dar cel care împiedică consumarea ei este apărat de pedeapsă; raţiunea constă 
în încurajarea oricăruia dintre participanți de a opri în timp util actul executării. 


Condiţii: 

e autorul sau cel puţin unul dintre coautori să fi început executarea acțiunii infracţionale; 

e să existe o acţiune eficientă de împiedicare a consumării infracţiunii din partea oricăruia 
dintre participanţi. În situaţia în care acțiunea de împiedicare este ineficientă, în sensul că 
infracţiunea se consumă, nu operează cauza de impunitate. 

e fapta să nu fi fost descoperită de o terță persoană, înainte de consumare; cu alte cuvinte, 
acțiunea de împiedicare să fi fost rezultatul voinţei libere a participantului. Dacă ulterior 
consumării participantul înlesneşte descoperirea şi prinderea celorlalți, va constitui o 
circumstanță atenuantă. 


Efectul constă în neaplicarea, în ceea ce-l priveşte pe participant, a pedepsei pentru fapta 
comisă, tentativa la infracțiunea a cărei consumare a împiedicat-o. Ceilalţi participanţi vor răspunde 
pentru fapta comisă, rămasă în formă de tentativă. Dacă până în momentul împiedicării consumării 
fapta participantului întruneşte conținutul altei infracțiuni, acesta va răspunde pentru infracțiunea 
respectivă. 

PARTICIPAŢIA IMPROPRIE 


Definiţie. Între condiţiile participaţiei propriu-zise, pe lângă cooperarea materială a mai multor 
persoane la comiterea aceleiaşi infracţiuni, mai trebuie să existe între respectivele persoane o legătură 
subiectivă. Cu alte cuvinte, toate persoanele trebuie să acţioneze cu intenţie la comiterea faptei. În 
cazul participaţiei improprii, situația este distinctă; deşi fapta este comisă împreună de mai multe 
persoane, cooperarea lor este exclusiv de ordin material, nu şi de ordin psihic. Cu alte cuvinte, unele 
persoane acționează cu intenție iar altele din culpă sau chiar fără vinovăţie (exemplu:în gară, X, pe 
scara trenului îl roagă pe Y să-l ajute la bagaje şi îi indică o valiză care nu îi aparţine). În concluzie, 
participația improprie poate fi definită ca acea formă de participaţie penală, la care persoanele care 
comit împreună sub aspect material aceeaşi faptă, nu acţionează cu aceeaşi formă de vinovăţie, între 
ele existând neconcordanţă pe plan subiectiv. 


Forme. Participaţia improprie există în forma coautoratului (X doreşte să ia din pădure nişte 
lemne tăiate care nu îi aparțin, şi îl solicită pe Y), instigării (în gară, X, pe scara trenului îl roagă pe Y 
să-l ajute la bagaje şi îi indică o valiză care nu îi aparţine) şi complicităţii (X, minor care nu răspunde 
penal, ia din raftul unui magazin un anumit bun, iar Y atrage atenția vânzătoarei), legea penală română 
reglementează însă doar instigarea şi complicitatea, în două variante: 


1. intenţie şi culpă fără prevedere - există când instigatorul sau complicele acționează cu intenţie 
(prevede urmările faptei comise de autor), iar autorul din culpă cu neprevedere; acesta fie nu-şi dă 
seama de caracterul sau urmările faptei sale, fiind indus în eroare, fie este lăsat în eroare de către 
instigatorul care acționează cu intenţie (X, ucidă pe Y, îi înmânează lui Z o puşcă despre care afirmă că 
nu este încărcată şi îl îndeamnă să-l țintească în glumă pe Y pentru a-l speria). Instigarea poate avea 
loc prin amăgiri, prin specularea unor deficienţe ale autorului, iar complicitatea prin procurarea de 
materiale defectuoase prezentate drept bune, prin darea de sfaturi sau informaţii greşite. 

În ceea ce priveşte modul de sancţionare, spre deosebire de participaţia propriu-zisă unde se 
adoptă sistemul parificării pedepsei, în acest caz s-a adoptat sistemul diversificării pedepsei; astfel, 
instigatorul va răspunde pentru infracțiunea intenționată, iar autorul va răspunde pentru infracțiunea 
din culpă. 


2. intenţie şi lipsă de vinovăţie - există când instigatorul sau complicele acționează cu intenție 
(prevede urmările faptei comise de autor), iar autorul fără vinovăţie, din cauza iresponsabilităţii (X, 
suferind de schizofrenie paranaoidă îl ucide pe Y), a minorității (X îl pune pe Y, minor sub 14 ani să 
sustragă un bun), a erorii de fapt (în gară, X, pe scara trenului îl roagă pe Y să-l ajute la bagaje şi îi 
indică o valiză care nu îi aparţine), a constrângerii fizice sau morale (Y îl ucide pe Z, ameninţatfiind de 
X), a beţiei fortuite complete (X îl îmbată pe Y împotriva voinței acestuia şi în această stare Y îl ucide 
pe Z), care trebuie să existe în momentul comiterii faptei; instigatorul sau complicele speculează aceste 
împrejurări. 

În ceea ce priveşte modul de sancţionare, instigatorul va răspunde pentru infracţiunea 
intenționată, iar autorul care a acționat fără vinovăţie nu poate fi tras la răspundere penală pentru că, în 
ceea ce-l priveşte, fapta nu este infracțiune; i se vor putea eventual aplica măsuri de siguranță 
(internarea medicală, interzicerea unei funcții sau profesii). 

UNITATEA DE INFRACŢIUNE 


- noţiune — denumită şi pluralitate aparentă de infracțiuni; desemnează activitatea infracțională 
formată dintr-o singură acțiune sau inacţiune, unicitate ce decurge din natura faptei sau din voința 
legiuitorului, prin care se realizează conţinutul unei singure infracțiuni. 

- categorii — sunt în număr de două: unitatea naturală şi legală; 

e unitatea naturală — categoria unității de infracțiune determinată de unicitatea acțiunii sau 
inacțiunii, de unicitatea rezultatului, de unicitatea formei de vinovăţie cu care este comisă 
infracțiunea — de realitatea obiectivă; simplă, continuă, deviată; 

e unitatea legală - categoria unității de infracțiune determinată de voinţa legiuitorului(nu de 
realitatea obiectivă), care reuneşte în conținutul unei infracțiuni două sau mai multe acțiuni sau 
inacțiuni ce ar putea realiza fiecare în parte conţinutul unor infracțiuni distincte; rațiunea — 
legătura strânsă dintre acţiunile componente dată de elementul subiectiv; continuată, 
complexă, progresivă, de obicei; 


UNITATEA NATURALĂ DE INFRACŢIUNE 

Infracţiunea simplă — se caracterizează sub aspect obiectiv printr-un singur obiect juridic, o singură 
acțiune-inacțiune, un singur rezultat, iar sub aspect subiectiv printr-o singură formă de vinovăţie; 
majoritatea infracțiunilor se realizează în formă simplă; exemplu — furt sau omor realizat prin mai 
multe acte componente ale aceleiaşi acţiuni de luare sau de ucidere — nu atrage dispariția caracterului 
unitar, nu au semnificaţie juridică proprie, se integrează natural în activitatea infracțională; 


Infracțiunea_ continuă — se caracterizează prin prelungirea în mod natural a acțiunii sau inacțiunii 
componentă a laturii obiective după consumare, până la întreruperea acesteia, moment care marchează 
epuizarea infracţiunii continuate; caracterul unic al acestei infracțiuni este evident, fiind dat de 
unicitatea de obiect, subiect, acțiune, rezultat şi rezoluție infracțională; 

- consacrare legislativă — art.122/2 — prescripţia răspunderii penale; în partea specială infracțiunile 
continue se identifică prin folosirea unor termeni ca: deținerea, reținerea, rămânerea, purtarea, 
conducerea; 

- existența — marcată de două momente: consumarea(începerea acțiunii) — epuizarea(încetarea 
acțiunii), care poate fi determinată fie de voinţa liberă a infractorului(nu există desistare), fie de 
intervenţia unui tert (persoană sau organ judiciar), fie de o hotărâre judecătorească de condamnare, 
chiar nedefinitivă; 

- clasificare - activitatea infracțională la unele infracțiuni continue este susceptibilă de întreruperi 
determinate de natura acestei activități — întreruperi fireşti care nu afectează unitatea infracțiunii 
continue, întrucât reluarea activității după aceste întreruperi nu presupune o nouă rezoluţie 
infracțională(portul ilegal de uniformă) — infracţiuni continue succesive; infracţiuni continue 
permanente - activitatea infracțională este neîntreruptă, nu este necesară intervenția infractorului 
pentru prelungirea acestei activități(deținerea unor materiale radioactive); importanţa clasificării - în 
cazul acestei din urmă categorii orice întrerupere are valoarea unei epuizări a infracțiunii, iar reluarea 
activităţii infracționale marchează naşterea unei pluralități de infracțiuni; 

- interacţiunea cu alte instituții de drept penal: legea penală aplicabilă în spațiu şi timp, prescripția, 
incidenţa actelor de clemenţă, starea de minoritate, toate acestea se raportează la momentul epuizării; 
dacă infractorul este minor care nu răspunde penal la data consumării infracțiunii şi până la momentul 
epuizării a devenit minor responsabil din punct de vedere penal, va răspunde pentru ce a comis după 
împlinirea vârstei de 14 ani, iar dacă la data consumării avea calitatea de minor care răspunde penal şi 
până la momentul epuizării a devenit major, varăspunde pentru întreaga infracțiune comisă în calitate 
de major — instanța va putea ține cont de această împrejurare la stabilirea pedepsei concrete; 


Infracțiunea deviată — se caracterizează prin devierea acțiunii infracţionale de la obiectul juridic vizat 
la alt obiect juridic(de aceeaşi natură sau de natură diferită), fie datorită devierii acţiunii infracţionale, 


fie datorită erorii infractorului cu privire la identitatea obiectului; 

- modalităţi — fie prin devierea acțiunii(greşeala infractorului în executarea infracțiunii) — aberratio 
ictus, fie prin îndreptarea acțiunii asupra altui obiect(datorită confuziei infractorului cu privire la 
identitatea obiectului) — error in personam; 

- critica — opinii diferite; contrar unităţii de infracţiune — există o pluralitate de infracțiuni: tentativă la 
infracțiunea care s-a urmărit a fi comisă, în concurs cu forma din culpă a infracțiunii comise efectiv; 
opinia dominantă — o singură infracțiune(legea penală apără indeterminat valorile sociale); o altă 
opinie — în cazul aberratio ictus ar trebui să se reţină existența concursului de infracțiuni; 


UNITATEA LEGALĂ DE INFRACŢIUNE 

Infracțiunea continuată — art.41 al.2 — când o persoană comite la diferite intervale de timp în 
realizarea aceleiaşi rezoluţii infracţionale, acţiuni sau inacţiuni care prezintă fiecare în parte 
conținutul aceleiaşi infracţiuni. 

- rațiune — legiuitorul a creat această formă a unității legale în virtutea legăturii existente între actele 
componente ale acestor infracțiuni; 

- existența — marcată de două momente: consumarea(primul act) — epuizarea(ultimul act), 

- condiţii — unitate de subiect, de rezoluţie infracţională, de conţinut; 

1. Unitatea de subiect activ — aceeaşi persoană comite actele componente; dacă este comisă în 
participaţie nu are importanță dacă pe parcursul executării se schimbă modalitatea în care îşi aduce 
aportul — va răspunde pentru forma principală de participaţie; dacă pe parcursul comiterii infracțiunii 
intervin şi alți infractori — gradul de răspundere va fi stabilit în funcție de faptul dacă aveau cunoştinţă 
sau nu de caracterul continuat al infracțiunii; dacă infractorul este minor care nu răspunde penal la data 
consumării infracțiunii şi până la momentul epuizării a devenit minor responsabil din punct de vedere 
penal, va răspunde pentru ce a comis după împlinirea vârstei de 14 ani, iar dacă la data consumării 
avea calitatea de minor care răspunde penal şi până la momentul epuizării a devenit major, varăspunde 
pentru întreaga infracțiune comisă în calitate de major — instanța va putea ține cont de această 
împrejurare la stabilirea pedepsei concrete; 

2. Unitatea de rezoluţie infracţională — există atunci când infractorul, în momentul luării hotărârii îşi 
reprezintă activitatea infracțională unică pe care urmează să o comită în mod fracționat, precum şi 
rezultatul ce urmează a fi obținut în urma comiterii actelor componente ale infracțiunii continuate; nu 
presupune reprezentarea în detaliu a tuturor actelor de executare, dar nici nu este suficientă dacă este 
indeterminabilă; pentru a uni toate actele de executare, rezoluția infracțională trebuie să fie suficient de 
determinată, în sensul că infractorul are imaginea de anamblu a activității sale pe care urmează să o 
comită prin acte de executare separate, cu fiecare act de executare rezoluția unică concretizându-se; 
fiind o chestiune de ordin subiectiv, existenţa unei rezoluţii unice se deduce din unitatea obiectului 
infracţiunii şi unitatea de subiect pasiv — tendința din practica judiciară; alte criterii — unitatea de loc, 
timp, procedee de comitere; nici unul dintre aceste criterii nu constituie un indiciu sigur de stabilire a 
unităţii de rezoluție infracțională, ansamblul lor fiind hotărâtor în această problemă; dacă se pronunţă o 
hotărâre de condamnare, fie ea şi nedefinitivă, rezoluţia infracțională se consideră întreruptă; 

3. Unitatea de conţinut — comiterea mai multor acțiuni sau inacțiuni, la anumite intervale de timp, 
realizând fiecare dintre acestea conţinutul aceleiaşi infracțiuni; este îndeplinită condiţia chiar dacă se 
comit doar două acte de executare, unul consumat, altul rămas în forma tentativei; intervalele de timp 
dintre actele comise nu trebuie să fie prea scurte(o singură infracțiune) sau prea lungi(pluralitate); nu 
trebuie să fie identice, doar să realizeze conţinutul aceleiaşi infracțiuni; dacă unele dintre acte se 
încadrează în conținutul agravat — întreaga infracțiune va fi sancționată ca agravată; 

- interacţiunea cu alte instituții de drept penal: legea penală aplicabilă în spațiu şi timp, prescripția, 
incidenţa actelor de clemenţă, starea de minoritate se raportează la momentul epuizării; 

- modul de sancţionare — cauză legală specială de agravare facultativă a pedepsei; posibilitatea 
aplicării unui spor de până la 5 ani la maximul special; cuantumul pedepsei se stabileşte în funcție de 
numărul actelor componente şi de gravitatea urmărilor, dacă ulterior sunt descoperite alte acte 
componente ale infracțiunii, pedeapsa se va recalcula, putând fi menţinută sau majorată; 

Infracţiunea complexă — când în conţinutul ei intră ca element component sau ca circumstanţă 
agravantă o acţiune sau inacţiune care prin ea însăşi constituie o infracţiune; 

- rațiune — legiuitorul a creat această formă a unităţii legale în virtutea legăturii existente între 
acțiunile componente ale acestor infracțiuni, mijloc — scop; 

- forme — în funcţie de rolul pe care îl are acțiunea-inacţiunea ce intră în conținutul infracțiunii 
complexe: 

1. Infracţiunea complexă forma de bază — absorbită ca element component - în cazul infracțiunilor a 
căror formă de bază are caracter complex - tâlhărie; 

2. Infracţiunea complexă forma agravată — absorbită ca circumstanță agravantă - în cazul 
infracțiunilor a căror formă de bază are caracter simplu sau complex — furt prin efracție; 

- structura — cuprinde elementele infracțiunilor componente; obiectul (cu caracter complex, format 
dintr-un obiect principal şi unul secundar, diferite - tâlhărie sau identice — omor asupra a două sau mai 
multe persoane, tentativa existentă când are loc lezarea obiectului secundar în scopul lezării ulterioare 
a celui principal), subiectul (coautoratul), latura obiectivă(mai multe acţiuni sau una singură), latura 
subiectivă(mai multe rezoluţii sau una singură, forma de vinovăţie intenția-praeterintenția); 

- efecte juridice — se consumă la data realizării acțiunilor componente şi a producerii rezultatelor 
prevăzute în conținutul infracțiunii; 

- mod de sancționare — nu reprezintă o cauză de agrvare a răspunderii penale — se aplică sancţiunea 
prevăzută de lege; dacă ulterior sunt descoperite alte acte componente ale infracțiunii, pedeapsa se va 
recalcula, putând fi menținută sau majorată; 

- complexitatea naturală — lipsită de importanță practică; unele infracțiuni sunt în mod firesc 
absorbite în altele mai grave; 


Infracțiunea de obicei — infracțiunea al cărei conţinut se realizeză prin repetarea faptei de un număr 
de ori suficient încât să indice obişnuința; caracterul infracțional este dat de repetarea cu o anumită 
regularitate a unor fapte antisociale identice, în aşa fel încât să indice obişnuinţa infractorului; faptele 
componente luate separat nu au caracter infracţional, doar ansamblul lor; 

- consacrare legislativă — în partea specială, prevederea necesităţii repetării actelor ca îndeletnicire; 

- regim juridic — nu poate avea tentativă, nu poate fi comisă în coautorat, nu poate exista în formă 
continuată — opinie contrară; 


Infracțiunea progresivă — acea infracțiune care după atingerea momentului consumativ corespunzător 
unei anumite infracțiuni, fără o nouă intervenţie din partea infractorului, îşi amplifică progresiv 
rezultatul, ori se produc urmări noi, corespunzătoare unor infracțiuni mai grave; are caracter absorbant, 
fiecare nou conţinut mai grav realizat le absoarbe pe cele precedente; 

- existența — marcată de două momente: consumarea(actul de executare) — epuizarea(ultimul rezultat), 
- interacţiunea cu alte instituții de drept penal: legea penală aplicabilă în spațiu şi timp, prescripția, 
incidenţa actelor de clemenţă, starea de minoritate; 

- este injust ca efectele altor instituţii de drept penal să fie raportate la momentul epuizării, pentru că s- 
ar crea situaţii inechitabile. 

PLURALITATEA DE INFRACŢIUNI 


Forme - Art. 32 consacră drept forme ale pluralității concursul (comiterea mai multor 
infracțiuni de către o persoană fără a fi condamnată definitiv) şi recidiva (comiterea unei infracţiuni de 
către o persoană după o condamnare definitivă — cu îndeplinirea anumitor condiții); în art.40 este 
reglementată şi o a treia formă, şi anume pluralitatea intermediară (o situație intermediară între concurs 
şi recidiva postcondamnatorie). 


CONCURSUL 


Art. 33 defineşte concursul, precizând că există: 
a) când două sau mai multe infracțiuni au fost comise de aceeaşi persoană, înainte de a fi condamnată 
definitiv pentru vreuna dintre ele. Există concurs chiar dacă una dintre infracțiuni a fost comisă pentru 
comiterea sau ascunderea altei infracțiuni; 
b) când o acţiune sau o inacțiune, comisă de aceeaşi persoană, datorită împrejurărilor în care a avut loc 
şi datorită urmărilor pe care le-a produs, întruneşte elementele mai multor infracțiuni; 


Condiţii: 

1. să existe două sau mai multe infracțiuni - indiferent de natura sau gravitatea acestora, 
consumate sau tentate, indiferent de forma de vinovăţie, intenţie, culpă, praeterintenție; 

2. să fie comise de aceeaşi persoană (de esenţa oricărei forme a pluralității), indiferent de forma în 
care îşi aduce aportul, minor-major; 

3. infracțiunea a doua să fie comisă înainte de pronunţarea unei condamnări definitive pentru 
prima infracțiune; 

4. ambele infracţiuni să poată fi supuse judecății — să nu existe cauze de impunitate, de înlăturare 
a răspunderii penale sau a executării pedepsei - desistare, lipsa plângerii prealabile, amnistie, 
grațiere. 


- este indiferent dacă infracțiunile sunt judecate de aceeaşi instanță sau de instanțe diferite, 
concomitent sau succesiv; dacă se pronunţă o hotărâre de condamnare fără să se ştie că mai există o 
infracțiune concurentă, concursul nu încetează să existe; 


Forme - criteriul de clasificare constă în numărul acțiunilor sau inacțiunilor infracționale 
executate de către infractor; 


A. concursul real (prin mai multe acţiuni sau inacțiuni) există când infractorul, după ce a 
comis o primă infracțiune printr-o acțiune/inacțiune, înainte de a fi condamnat definitiv pentru aceasta, 
comite o a doua infracțiune printr-o acțiune sau inacțiune distinctă; a doua infracțiune comisă poate fi 
independentă de prima sau dimpotrivă, între cele două infracțiuni poate să existe o legătură; - 
existența sau absenţa legăturii dintre infracțiuni constituie criteriul în baza căruia CR se clasifică în 
două modalități: 

e simplu - când nu există legătură, care poate fi eterogen sau omogen; 

e caracterizat (cu conexitate) - când există legătură între infracțiuni (pentru 
săvârşirea/ascunderea); - prezintă două modalități: 

- conexitate etiologică - legătura infracțiune mijloc-infracțiune scop - Il comisă pentru a 
înlesni comiterea ulterioară a D; 

- conexitate consecvenţială - legătura infracțiune cauză-infracțiune efect - I2 comisă 
pentru ascunderea comiterii I1; 


B. concursul ideal (printr-o singură acțiune/inacţiune) există când infractorul comite în fapt o 


singură acțiune/inacţiune, care datorită modului cum a fost comisă şi a împrejurărilor în care a fost 
comisă, întruneşte în concret conţinutul mai multor infracțiuni; 

Modul de sanctionare 

C în sine nu influențează asupra gradului de pericol social al fiecărei infracțiuni în parte; 
dovedeşte însă un grad mai mare de pericol social al infractorului; 

Trei sisteme: cumul aritmetic (totalizarea pedepselor); absorbţia; cumulul juridic (absorbţia cu 
agravarea pedepsei) - reuneşte caracterele celorlalte — constă, în esență, în stabilirea pedepsei pentru 
fiecare infracțiune concurentă, aplicarea celei mai grele, care poate fi agravată (sporită) în două trepte, 
până la o anumită limită, pedeapsa astfel sporită - pedeapsă rezultată, este pedeapsa ce se execută; cel 
mai convenabil, adoptat de majoritatea legislaţiilor; dacă pedepsele stabilite sunt egale ca şi cuantum, 
de bază va fi considerată pedeapsa care are un maxim mai ridicat; 

Situaţii: 

a) detențiunea pe viaţă/închisoarea — PR — detenţiunea pe viață 
b) închisoarea/închisoarea - mai multe etape: 

1) stabilirea pedepsei pentru fiecare infracțiune concurentă, făcând abstracție de celelalte 
infracțiuni concurente: 

2) Instanţa de judecată alege pedeapsa de bază (cea mai grea), şi dacă o consideră 
îndestulătoare o poate aplica pe aceasta; dacă o consideră neîndestulătoare o poate spori într-o primă 
treptă prin ridicarea până la maximul special al acesteia; 

3) dacă şi în urma ridicării la maxim o consideră neîndestulătoare o poate spori într-o a doua 
treptă prin aplicarea unui spor de până la 5 ani 

Limitele pedepsei rezultate — aplicarea sporului atât în prima cât şi în a doua treaptă este 
limitată sub un întreit aspect: 

- nu va putea depăşi niciodată totalul aritmetic al pedepselor aplicate de instanța de 

judecată; 

- maximul general 30 ani; 

- în situaţia în care se aplică concomitent dispoziţiile referitoare la concurs, recidivă şi 

circumstanțe agravante, dacă nici una dintre pedepsele prevăzute de lege pentru 
infracțiunile concurente nu depăşeşte 10 ani, pedeapsa rezultată nu poate depăşi 25 
ani; iar dacă cel puțin una dintre pedepsele prevăzute de lege pentru infracțiunile 
concurente depăşeşte 10 ani, pedeapsa rezultată poate ajunge până la maximul general; 


Excepţie deşi există concurs de infracțiuni se aplică pedeapsa pentru infracţiunea mai gravă 
(art. 324 instigarea publică şi apologia infracţiunilor). 


c) amenda/amenda, acelaşi sistem, spor de până la 1/2 din maximul special al pedepsei de bază; 

d) închisoarea/amenda, la pedeapsa închisorii se poate adăuga în totalitate sau parțial amenda; nu se 
poate spori niciuna dintre pedepse; 

e) mai multe închisori/mai multe amenzi — la pedeapsa rezultată a închisorii, se poate adăuga în 
totalitate sau parțial pedeapsa amenzii; 


În cazul infractorilor minori, pedepsele nu se pot contopi cu măsurile educative. 

În cazul pedepselor complementare şi al măsurilor de siguranță, se aplică absorbţia (dacă 
sunt de aceeaşi natură şi au acelaşi conţinut) sau cumulul aritmetic (dacă sunt de natură diferită, sau au 
conținut diferit). 


Contopirea pedepselor pentru infracţiuni concurente 

Există situații când instanţa de judecată judecă infracțiunea 1, fără a cunoaşte existenţa 
infracțiunii 2, sau, deşi o cunoaşte, cele două infracțiuni sunt judecate separat, sau Il şi I2 sunt 
judecate de instanţe de judecată separate; vor exista mai multe pedepse distincte care, dacă ar trebui 
executate toate, ar însemna că s-a aplicat cumulul aritmetic; pentru evitarea acestei situaţii există 
instituţia contopirii pedepselor pentru infracțiuni concurente, art.36. 
descoperirea I2 după pronunţarea P1 pentru I1; 
Il şi I2 judecate separat; 

descoperirea I3 după aplicarea pedepsei rezultate pentru I1 şi I2; problema autorităţii relative de lucru 
judecat a sporului inițial, în sensul că sporul se va putea menţine sau majora, în nici un caz reduce. 


Incidenta actelor de clemenţă - au ca obiect pedepsele stabilite, nu pedeapsa aplicată; dacă 
este incident cu privire la o singură infracțiune se pune problema sporului; dacă rămâne una singură 
sporul este înlăturat; dacă rămân mai multe sporul este menţinut, redus sau înlăturat; 


RECIDIVA 


Definiţie — comiterea unei noi infracțiuni intenționate sancționată de lege cu pedeapsa 
detențiunii pe viaţă sau a închisorii mei mare de un an, de către o persoană condamnată anterior pentru 
comiterea unei infracțiuni intenționate la pedeapsa detențiunii pe viaţă, a închisorii mai mare de şase 
luni (sau la cel puţin trei pedepse cu închisoarea mai mică de şase luni), după condamnare, în stare de 
evadare, sau după executarea pedepsei; 


Caracter — este o cauză legală de agravare facultativă a pedepsei; 


Condiţii - existenţa ei este condiţionată în primul rând de existenţa a două infracțiuni comise 
de aceeaşi persoană, în condiţiile în care a doua infracțiune este săvârşită după pronunțarea unei 
condamnări definitive pentru prima; ia naştere în momentul comiterii celei de-a doua infracţiuni; cele 
două infracțiuni componente ale acestei forme a pluralităţii poartă denumirea de cei doi termeni ai 
recidivei; T1 — termenul judiciar, T2 — termenul legal; 


Forme — în funcție de caracteristicile celor doi termeni; 
1. momentul comiterii infracţiunii — al doilea termen — postcondamnatorie/postexecutorie 
2. gravitatea condamnărilor — mare/mică 


Recidiva mare postcondamnatorie 
Condiţii — fiind o formă a pluralităţii, ambele infracţiuni care intră în componenţa recidivei 


trebuie să fie comise de aceeaşi persoană, indiferent de calitatea în care îşi aduce aportul la comiterea 
infracțiunii; 


primul termen 
1. o condamnare definitivă la pedeapsa detențiunii pe viaţă sau închisoarea mai mare de şase 


luni; 

2. condamnarea să nu fie dintre cele enumerate expres şi limitativ la art.38 C.p. - condamnări 
de care nu se ține seama la stabilirea stării de recidivă; aşadar, condamnarea să se fi pronunțat pentru 
o infracţiune intenţionată sau praeterintenționată - este posibil condamnarea să fi fost pronunţată 
pentru un concurs de infracțiuni; este suficient ca cel puțin una să fie intenționată cu condiția ca 
pedeapsa stabilită pentru ea să fi fost mai mare de şase luni; în caz contrar, dacă s-a aplicat un spor — 
se apreciază cât din sporul respectiv este atras de infracțiunea intenţionată — chestiune relativă; 


al doilea termen 
1. - o nouă infracţiune comisă după rămânerea definitivă a hotărârii de condamnare, înainte de 

începerea executării pedepsei, în timpul executării pedepsei sau în stare de evadare, până la executarea 

sau considerarea ca executată a pedepsei pronunţate pentru infracțiunea care constituie primul termen; 
- noțiunea în timpul executării pedepsei — la locul de deținere, în cursul întreruperii executării 
pedepsei, într-o închisoare militară, în cursul liberării condiționate, în timpul executării 
pedepsei la locul de muncă, al încetării executării pedepsei la locul de muncă, în termenul de 
încercare al suspendării condiționate şi sub supraveghere — recidivă specială prin prisma 
tratamentului sancționator, în termenul de încercare al graţierii condiționate; 

- Situația specială a infracțiunii de evadare — recidivă specială prin prisma tratamentului 

sancționator — cumulul aritmetic; 

2. - infracțiunea să fie comisă cu intenție sau praeterintenție; 

3. - pedeapsa prevăzută de lege pentru noua infracțiune să fie detenţiunea pe viață sau 
închisoarea mai mare de un an, fie singură, fie alternativ cu amenda; 

- nu are importanţă pedeapsa care pedeapsă va fi aplicată de instanţă — poate fi închisoarea 

mai mică de şase luni sau chiar amenda; starea de recidivă se naşte în momentul comiterii 

infracțiunii care constituie al doilea termen; în acest moment nu există o pedeapsă judiciară, 

de aceea se apreciază dacă s-a născut starea de recidivă prin raportare la pedeapsa legală, cu 

alte cuvinte, cea care stabileşte dacă există sau nu recidivă este legea nu instanța de judecată, 

- problema tentativei — care sunt limitele care se vor lua în considerare — cele prevăzute pentru 

infracțiunea consumată sau cele reduse la jumătate; însăşi legea stabileşte obligativitatea 

reducerii la jumătate a limitelor pedepsei în caz de tentativă — ele dobândesc caracterul de 

limite legale al infracţiunii comise, rămasă în forma tentativei; 

- dacă al doilea termen este format dintr-un concurs de infracțiuni, este suficient ca cel puţin 

una dintre ele, comisă cu intenţie, să fie sancționată cu pedeapsa legală mai mare de un an; 


Recidiva mare postexecutorie 


Condiţii — diferă de recidiva mare postcondamnatorie doar în ceea ce priveşte al doilea termen; 
primul termen 1.— o condamnare definitivă la pedeapsa detențiunii pe viață sau închisoarea mai 
mare de şase luni; 
2. - condamnarea să nu fie dintre cele enumerate expres şi limitativ la art.38 C.p. 
— condamnări de care nu se ține seama la stabilirea stării de recidivă - condamnarea să se fi pronunţat 
pentru o infracțiune intenționată sau praeterintenționată,; 


al doilea termen 1. - o nouă infracțiune comisă după executarea sau considerarea ca executată a 
pedepsei, prin grațiere totală sau a restului de pedeapsă sau prin împlinirea 
termenului de prescripţie a executării pedepsei; 

2. - infracțiunea să fie comisă cu intenție sau praeterintenție; 
3. - pedeapsa prevăzută de lege pentru noua infracțiune să fie detențiunea pe 
viaţă sau închisoarea mai mare de un an, fie singură fie alternativ cu amenda; 


Recidiva mică postcondamnatorie 


Condiţii — diferă de recidiva mare postcondamnatorie doar în ceea ce priveşte primul termen; 

primul termen 1.— cel puţin trei condamnări definitive la pedeapsa închisorii de până la şase 
luni; 
2. - condamnările să nu fie dintre cele enumerate expres şi limitativ la art.38 C.p. 
— condamnări de care nu se ţine seama la stabilirea stării de recidivă; 
- condamnările să se fi pronunțat pentru infracțiuni intenționate sau 
praeterintenţionate; 


al doilea termen 1. - o nouă infracțiune comisă după rămânerea definitivă a hotărârii de 
condamnare, înainte de începerea executării pedepsei, în timpul executării 
pedepsei sau în stare de evadare, până la executarea sau considerarea ca 
executată a cel puţin uneia dintre pedepsele pronunţate pentru infracțiunile care 
constituie primul termen; 
2. - infracțiunea să fie comisă cu intenţie sau praeterintenție; 
3. - pedeapsa prevăzută de lege pentru noua infracțiune să fie detențiunea pe 
viață sau închisoarea mai mare de un an, fie singură fie alternativ cu amenda; 

Recidiva mică postexecutorie 


Condiţii — diferă de recidiva mare postexecutorie doar în ceea ce priveşte primul termen; 

primul termen 1.— cel puțin trei condamnări definitive la pedeapsa închisorii de până la şase 
luni; 
2. - condamnările să nu fie dintre cele enumerate expres şi limitativ la art.38 C.p. 
— condamnări de care nu se ţine seama la stabilirea stării de recidivă; 
- condamnările să se fi pronunțat pentru infracțiuni intenționate sau 
praeterintenţionate; 


al doilea termen 1. - o nouă infracțiune comisă după executarea sau considerarea ca executată a 
pedepselor aplicate pentru infracțiunile ce constituie primul termen, prin grațiere 
totală sau a restului de pedeapsă sau prin împlinirea termenului de prescripţie a 
executării pedepsei; 
2. - infracțiunea să fie comisă cu intenție sau praeterintenție; 
3. - pedeapsa prevăzută de lege pentru noua infracțiune să fie detențiunea pe 
viaţă sau închisoarea mai mare de un an, fie singură fie alternativ cu amenda; 


Condamnările care nu atrag starea de recidivă - art.38 C.p. 

1. Condamnări pronunţate pentru infracțiuni comise în timpul minorității 

- stare de minoritate să existe în timpul comiterii infracțiunii, indiferent când are loc rămânerea 
definitivă a hotărârii de condamnare; 

- va exista o pluralitate intermediară; 

2. Condamnări pronunțate pentru infracţiuni comise din culpă 

- rațiune — nu comite infracțiunea în mod voit — formă mai uşoară de vinovăţie; 

- în situaţia în care există un concurs de infracțiuni este suficient ca cel puțin una să fie intenționată cu 
condiția ca pedeapsa stabilită pentru ea să fi fost mai mare de şase luni; în caz contrar, dacă s-a aplicat 
un spor — se apreciază cât din sporul respectiv este atras de infracțiunea intenționată — chestiune 
relativă; 

- va exista o pluralitate intermediară; 

3. Condamnări pronunţate pentru infracțiuni amnistiate 

- amnistia — cauză de înlăturare a răspunderii penale; are ca efect excluderea (dacă intervine înainte de 
comiterea infracțiunii care constituie al doilea termen) sau înlăturarea stării de recidivă (dacă intervine 
după comiterea infracțiunii care constituie al doilea termen); infracțiunile care intră în componența 
recidivei trebuie să fie susceptibile de a produce consecinţe juridice; 

4. Condamnări pronunțate pentru fapte care nu mai sunt prevăzute ca infracțiuni de legea nouă — 
dezincriminate 

- dezincriminarea are ca efect înlăturarea tuturor consecințelor comiterii faptei; legea de 
dezincriminare are efect retroactiv obligatoriu — apare ca firească înlăturarea sau excluderea stării de 
recidivă; 

5. Condamnările anterioare pentru care a intervenit reabilitarea sau pentru care s-a împlinit termenul 
de reabilitare 

- reabilitarea — o cauză care înlătură toate incapacităţile, interdicțiile sau decăderile suferite ca urmare a 
condamnării — recidiva este temporară; 


Sancţionarea recidivei 

- este o cauză generală de agravare facultativă a pedepsei; 

- este o cauză de agravare personală a pedepsei — nu se răsfrânge asupra participanţilor; 
- nu este reglementată pluralitatea de recidive; 


Recidiva mare postcondamnatorie 
Sistemul cumulului juridic (absorbţia cu agravarea pedepsei); constă în esenţă în stabilirea 


pedepsei pentru fiecare dintre cei doi termeni, aplicarea celei mai grele, care poate fi agravată (sporită) 

în două trepte, până la o anumită limită, pedeapsa astfel sporită - pedeapsă rezultată este pedeapsa ce 

se execută; dacă pedepsele stabilite sunt egale ca şi cuantum, de bază va fi considerată pedeapsa care 

are un maxim mai ridicat; spor aplicabil de până la 7ani 

Limitele pedepsei rezultate 

- totalul aritmetic al pedepselor aplicate de instanță 

- maximul general 30 ani 

- în situația în care se aplică concomitent dispozițiile referitoare la concurs, recidivă şi 
circumstanțe agravante, dacă nici una dintre pedepsele prevăzute de lege pentru infracțiunile 
concurente nu depăşeşte 10 ani, pedeapsa rezultată nu poate depăşi 25 ani; iar dacă cel puțin 
una dintre pedepsele prevăzute de lege pentru infracțiunile concurente depăşeşte 10 ani, 
pedeapsa rezultată poate ajunge până la maximul general; 


1. T1 şi T2 — sunt formaţi din câte o singură infracţiune 


a. T2 comisă înainte de punerea în executare a PT1 
- se scade din PR ceea ce s-a executat din PT1 până la pronunţarea PR 


b. T2 comisă după punerea în executare a PT1 

- PTI se compară cu restul rămas neexecutat din PT2; dacă restul este pedeapsa de bază, se va 
putea ridica până la maximul special; limita este dată de suma dintre rest şi PT2 

c. T2 evadarea din executarea PT1 

- evadarea — regim sancționator special — recidivă specială — cumulul aritmetic, art.269C.p. 

d. T2 comisă după evadarea din executarea PT1 

- I3 = T2 al recidivei al cărei prim termen este format din pedeapsa aplicată, potrivit sistemului 
cumulului aritmetic, pentru evadare şi restul rămas de executat din PTI; dacă pedeapsa de bază este 
cea cumulată, se va ridica la maximul special al pedepsei componente de bază; 
- minor care evadează - pluralitate intermediară — cumulul aritmetic; evadare din arest preventiv — 
concurs - cumulul juridic; 


2. T1 — concurs de infracţiuni, T2 - o singură infracţiune 

- componentele PR vor fi PRTI şi PT2; dacă pedeapsa de bază este cea cumulată, se va ridica la 
maximul special al pedepsei componente de bază; limita este dată de suma tuturor pedepselor stabilite 
de IJ; 


3. T1 — o singură infracţiune, T2 - concurs de infracţiuni 

- sunt aplicabile concomitent atât dispoziţiile referitoare la concurs cât şi cele referitoare la recidivă; se 
aplică în primul rând cele referitoare la recidivă şi apoi cele referitoare la concurs — ambele sunt 
comise în stare de recidivă; 


În cazul pedepselor complementare şi al măsurilor de siguranță, se aplică absorbţia (dacă 
sunt de aceeaşi natură şi au acelaşi conţinut) sau cumulul aritmetic (dacă sunt de natură diferită, sau au 
conținut diferit). 


Recidiva mare postexecutorie 
Tratamentul sancționator diferă de cel al concursului şi al recidivei mari posteondamnatorii, 


întrucât pedeapsa ce urmează a se aplica nu mai are două componente, precedenta fiind executată sau 
considerată ca executată; PT2 se poate aplica până la maximul ei special iar la acest maxim se poate 
adăuga un spor de până la 10 ani; în cazul amenzii, de până la 2/3 din maximul special; - regimul 
sancționator este mai sever pentru că nu mai este limitat de cumulul aritmetic; 


-dacă ulterior executării unei pedepse se comite o nouă infracţiune (RPex) şi după condamnarea 


pentru aceasta se comite o altă infracţiune, se aplică în primul rând dispoziţiile referitoare la 
Rpex şi apoi cele referitoare la RPc 

Recidiva mică 
- se procedează identic, cu singura observaţie că în cazul recidivei mici postcondamnatorii, se compară 
cu PT2 pedeapsa neexecutată dintre PT1; 
Descoperirea ulterioară a stării de recidivă 

Este posibil ca după rămânerea definitivă a unei hotărâri de condamnare să se descopere că 
infractorul, la data comiterii respectivei infracțiuni, se afla în stare de recidivă; se impune aşadar 
recalcularea pedepsei; acest lucru este condiționat de descoperirea stării de recidivă înainte de 
executarea sau considerarea ca executată a pedepsei; se procedează similar şi în cazul comutării 
detențiunii pe viață; 


PLURALITATEA INTERMEDIARĂ 

Art. 40 C.p. — nu sunt îndeplinite nici condiţiile concursului, nici cele ale recidivei 
postcondamnatorii; 

Condiţii — după rămânerea definitivă a unei hotărâri de condamnare, înainte de începerea 
executării, în cursul executării sau în stare de evadare, se comite o nouă infracțiune şi nu sunt 
îndeplinite condițiile recidivei (infracțiuni din culpă, comise în timpul minorităţii, sancţionate cu 
amenda). 

Mod de sancţionare - se aplică sancţiunea pentru concurs; în cazul evadării — se aplică 
cumulul aritmetic; 

CAUZELE CARE ÎNLĂTURĂ CARACTERUL PENAL AL FAPTEI 


Noţiune. Caracterul penal al faptei este o însuşire ce decurge din regăsirea în conţinutul concret al 
faptei comise a trăsăturilor esențiale ale infracțiunii, prevăzute în art.17 — pericolul social, vinovăția şi 
prevedrea în legea penală. Acest caracter penal al faptei este exclus când nu sunt întrunite toate 
trăsăturile respective. Cauzele care exclud caracterul penal al faptei sunt stări situaţii sau împrejurări 
existente în momentul comiterii faptei, care împiedică realizarea unei trăsături esenţiale a infracțiunii. 


Distincţii. Cauzele care exclud caracterul penal al faptei se deosebesc de cauzele care înlătură 
răspunderea penală (aministia, prescripția, lipsa plângeri prealabile şi împăcarea părților), în cazul 
cărora, fapta este infracțiune, doar consecința sa, răspunderea, este înlăturată. Cauzele care exclud 
caracterul penal al faptei se deosebesc şi de cauzele de nepedepsire (desistarea, împiedicarea 
producerii rezultatului), în cazul cărora, fapta este infracțiune, doar consecința sa, răspunderea şi 
implicit aplicarea pedepsei, este înlăturată. 


Clasificare. Se poate face în funcție de mai multe criterii: 

1. În funcţie de trăsătura esenţială a infracțiunii asupra căreia poartă, se disting cauze care înlătură 
pericolul social, situaţie reglementată de art. 181, cauze care înlătură vinovăția, care vor fi analizate în 
cele ce urmează şi cauze care înlătură prevederea faptei în legea penală, dezincriminarea; 

2. În funcţie de sfera de aplicare, se disting cauze generale, care au incidență cu privire la toate 
infracțiunile şi speciale, care au incidență doar cu privire la una sau unele infracțiuni (proba verității la 
insultă şi calomnie, îndemnul celuilalt soţ la adulter, necesitate militară în timp de război în cazul 
infracțiunii de lovire sau insultă a inferiorului). 


LEGITIMA APĂRARE 


Definiţie — art.44 Cp. 
Condiţii. Pentru a exista legitima apărare este necesar să existe o agresiune şi o acţiune de înlăturare 
sau împiedicare a agresiunii, respectiv atacul şi apărarea; 


I. Atacul este o acțiune/inacțiune conştientă a omului, cu caracter violent, în care se foloseşte forţa 
fizică proprie sau unele mijloace, îndreptată împotriva valorilor sociale ocrotite de legea penală. 
Inacţiunea constituie şi ea un atac în cazul în care există obligaţia de a acţiona (cazul unei persoane 
care refuză să schimbe macazul de cale ferată). Atacul, pentru a genera o acţiune de apărare legitimă, 
trebuie să îndeplinească anumite condiții: 

1. să fie material, adică să constea în acte fizice îndreptate conştient împotriva existenţei fizice 
a valorilor ocrotite. Este îndeplinită această condiţie când pentru realizarea sa se foloseşte forța fizică, 
instrumente sau mijloace capabile să producă o modificare fizică a valorilor ocrotite. Atacul verbal 
existent în cazul infracţiunilor de insultă, calomnie, ameninţare, şantaj, nu constituie atac ci doar un act 
provocator. 

2. să fie direct. Această condiţie vizează raportul în spaţiu între atac şi valoarea ocrotită. Atacul 
este direct când pune în pericol nemijlocit valorile ocrotite. Uneori există atac direct chiar dacă nu 
există un contact nemijlocit cu valoarea ocrotită (acțiunea de ucidere realizată prin otrava, prin 
distrugerea insesizabilă a unei bărci în care urmează să se afle victima). Atacul nu este direct dacă 
există un obstacol între atacator şi atacat, lucru care se apreciază în funcție de natura atacului şi 
mijlocul folosit (dacă pentru atac se utilizează o puşcă, existenţa unei uşi între atacator şi atacat nu are 
nici o relevanță) 

3. să fie imediat. Această condiţie vizează raportul în timp între atac şi valoarea ocrotită. 
Caracterul imediat al atacului se apreciază prin durata intervalului scurs între începutul atacului şi 


35 


momentul ivirii pericolului. Caracterul imediat presupune atât iminența atacului şi actualitatea lui, el 
există din momentul declanşării până în momentul epuizării. În acest interval apărarea este legitimă. 
Ulterior nu mai are acest caracter, ea constituind doar o ripostă. Atacul iminent este în mod evident pe 
punctul de a se declanşa, fapt reliefat din împrejurări obiective, nu pe baza unei simple presupuneri; 
aprecierea caracterului iminent se face în funcție de toate împrejurările comiterii faptei. Atacul actual 
există cât timp este în curs de desfăşurare, până la epuizarea lui. În cazul infracțiunilor continuate, nu 
există atac în intervalul dintre actele de executare. În legătură cu momentul final al atacului, se face 
distincție între infracțiunile care produc un prejudiciu ireparabil (omor), în situația cărora consumarea 
infracțiunii marchează încetarea atacului şi infracțiunile care produc un prejudiciu ce poate fi înlăturat 
sau diminuat printr-o atitudine pozitivă (furt), în situaţia cărora consumarea nu marchează încetarea 
atacului, întrucât permit o apărare legitimă după consumarea infracțiunii. 

4. să fie injust, adică să nu aibă temei legal. Constituie un atac just imobilizarea prin violență a 
unui infractor surprins în flagrant delict. Atacul just îşi păstrează acest caracter dacă este efectuat în 
condiţiile legii. Riposta provocatului şi apărarea care depăşeşte intenționat limitele atacului au caracter 
injust, şi constituie un atac faţă de care agresorul inițial se află în legitimă apărare. 

5. să fie îndreptat împotriva celui care se apără, a altei persone, a unui interes public. 
Apărarea pote interveni din partea unui terț, indiferent de existenţa sau nu a unei relaţii cu cel atacat, 
indiferent de existenţa sau nu a unei solicitări din partea acestuia. 

6. să pună în pericol grav persoana celui atacat sau interesul public. Îndeplinrea acestei 
condiţii se apreciază în funcție de ansamblul împrejurărilor comiterii faptei. 


II. Apărarea nu are caracter exclusiv, nu este necesar să fie unica modalitate de înlăturare sau 
respingere a atacului. Pentru a avea caracter legitim trebuie să îndeplinească următoarele condiţii: 

1. să constea într-o faptă prevăzută de legea penală; 

2. să fie necesară pentru înlăturarea atacului — să aibă drept scop înlăturarea atacului; nu 
este necesar să aibă caracter exclusiv; 

3. să fie proporțională cu gravitatea atacului. Această condiție se apreciază în funcție de 
situația concretă. Proporționalitatea nu este matematică, nu presupune echivalența mijloacelor. Dacă 
disproporţionalitatea este vădită, va exista depăşirea limitelor legitimei apărări. 


Depăşirea limitelor legitimei apărări, excesul de apărare poate avea caracter justificat, situație în 
care fapta nu are caracter infracțional, fie caracter scuzabil, situație în care fapta are caracter 
infracţional dar beneficiază de circumstanţa atenuantă. În ambele cazuri există o depăşire pe plan 
obiectiv, însă în cazul excesului justificat, pe plan subiectiv nu există această depăşire, deoarece 
datorită stării de tuburare sau temere, cel care se apără disproporționat nu este conştient de aceasta. 
Dimpotrivă, în cazul excesului scuzabil, cel care se apără este conştient de faptul că apărarea sa este 
disproporționată în raport cu atacul, de aceea fapta sa are caracter infracțional. Excesul de apărare 
poate fi doar intensiv nu şi extensiv, adică să depăşească în timp limitele atacului. În acest caz se va 
putea reţine scuza provocări. 


Efecte. Legitima apărare exclude caracterul penal al faptei. Este o cauză personală, nu se răsfrânge 
asupra participanților. Inlătură răspunderea civilă, nu şi în cazul excesului justificat. 

STAREA DE NECESITATE 
Condiţii — trebuie să existe o stare de pericol care să justifice o acțiune de salvare; 


Starea_de pericol — geneza sa un eveniment întâmplător, o activitate omenească imprudentă sau 
intenționată; atacul din partea unui iresponsabil constituie o stare de pericol, deoarece nu are caracter 
rațional; 


1. iminent — pe cale să se producă, cât timp este actual; 

2. inevitabil — să nu poată fi înlăturat în alt mod; aprecierea caracterului inevitabil se face în 
funcție de situația concretă; 

3. să amenințe valorile indicate expres — viaţa, integritatea corporală, sănătatea proprie 
sau a altuia, un bun important propriu sau al altuia, un interes obştesc — reiese caracterul grav al 
pericolului; bun important — acel bun care prin valoarea sa deosebită artistică, ştiinţifică, istorică sau 
afectivă, legitimează acțiunea de salvare; 


Acţiunea de salvare 

1. să constea într-o faptă prevăzută de legea penală; 

2. să fie necesară şi exclusivă — singura modalitate de înlăturare a pericolului; să fie efectuată 
între momentul în care pericolul a devenit iminent, cât timp este actual; aprecierea posibilității de 
înlăturare — în funcție de situația concretă; 

3. prin acţiunea de salvare să nu se cauzeze urmări vădit mai grave decât cele care s-ar fi 
produs dacă pericolul nu era înlăturat — proporție între valoarea salvată şi cea sacrificată - pe 
plan subiectiv trebuie să nu existe disproporție; în caz contrar — circumstanţă atenuantă; 

4. fapta să nu fie comisă de către sau pentru a salva o persoană care are datoria să se 
sacrifice; 

- efecte juridice - exclude caracterul penal al faptei - cauză personală, nu se răsfrânge asupra 
participanţilor, de regulă nu înlătură răspunderea civilă — persoana prejudiciată nu are vină în 
producerea pericolului; în caz contrar, şi dacă pagubele au fost produse pentru salvarea celui prjudiciat 
— este înlăturată răspunderea civilă; dacă pericolul este cauzat crea de cauze fortuite, repararea 
prjudiciului incumbă persoanei în favoarea căreia s-a comis fapta; 

- există posibilitatea să vină în concurs cu alte cauze — eroarea (starea de necesitate putativă), starea 
de necesitate, legitima apărare, constrângerea fizică sau morală; 

APLICAREA ȘI EXECUTAREA PEDEPSELOR 
INDIVIDUALIZAREA JUDICIARĂ A PEDEPSELOR 


Definiţie — individualizarea pedepsei — operaţiunea prin care pedeapsa este adaptată 
necesităților de apărare socială, în raport de gravitatea abstractă şi concretă a infracțiunii, de 
periculozitatea infractorului şi de împrejurările concrete în care a fost comisă fapta; 

Individualizarea judiciară — este realizată de instanța de judecată şi constă în stabilirea şi 
aplicarea pedepsei prevăzute de lege pentru infracţiunea comisă, în funcție de gradul de pericol social 
concret al faptei, de periculozitatea infractorului şi de împrejurările concrete în care s-a comis 
infracțiunea; 

Criteriile generale şi obligatorii — în funcție de care are loc stabilirea şi aplicarea pedepsei 
sunt: 

1. Dispoziţiile părții generale a Codului penal — tentativă, participaţie; 

2. Limitele de pedeapsă stabilite în partea specială — cadrul de stabilire a pedepsei; 

3. Gradul de pericol social al faptei comise — modul, mijloacele, locul şi timpul de comitere a faptei, 
importanța valorii lezate, urmările produse sau care s-ar fi putut produce; 

4. Persoana infractorului — dezvoltarea psiho-fizică, pregătirea profesională, condițiile de viață, 
atitudinea înainte şi după comiterea infracţiunii, starea de recidivă, concurs pluralitate intermediară, 
caracterul continuat al infracțiunii, starea de minoritate; 

5. Împrejurările care atenuează sau agravează gradul de răspundere penală — sunt acele stări, situaţii 
sau imprejurări ale realităţii ce nu sunt cuprinse în conţinutul agravat sau atenuat al infracțiunii 
şi care prin legătura lor accidentală cu fapta comisă sau cu autorul acesteia influenţează gradul 
de pericol social al faptei sau gradul de periculozitate al infractorului şi determină o agravare 
sau o atenuare a pedepsei concrete; 


CICUMSTANȚELE ATENUANTE ŞI AGRAVANTE 

- definiţie — sunt acele stări, situații sau imprejurări ale realităţii ce nu sunt cuprinse în conținutul 
agravat sau atenuat al infracțiunii şi care prin legătura lor accidentală cu fapta comisă sau cu autorul 
acesteia influenţează gradul de pericol social al faptei sau gradul de periculozitate al infractorului şi 
determină o agravare sau o atenuare a pedepsei concrete; contribuie la realizarea gradului de pericol 
social concret al infracțiunii; 

- clasificare — în funcție de mai multe criterii: 

1. efectul produs asupra pedepsei — cauze de agravare — cauze de atenuare; 

2. în cadrul cauzelor se face distincție între stări(entități, fapte, situații cu semnificație în privinţa 
gradului de pericol social al faptei sau făptuitorului, reglementate în partea generală a codului penal ca 
instituții distincte cu efecte de atenuare sau agravare a pedepsei — recidiva, concursul pluralitatea 
intermediară, caracterul continuat al infracţiunii, tentativa, minoritatea) şi circumstanţe(situaţii, 
însuşiri, calități, date ale realităţii cu privire la faptă sau la făptuitor) — importanța practică a distincției 
— sub raportul efectelor produse asupra pedepsei în cazul coexistenţei lor — stările îşi produc fiecare în 
parte efectul, acționând succesiv, circumstanţele determină o singură atenuare sau agravare, indiferent 
de numărul lor; 

3. întinderea efectelor — generale(au efect asupra tuturor infracțiunilor - stările şi circumstanţele 
reglementate în partea generală), speciale(au efect doar asupra unei anumite infracțiuni) — importanţa 
practică a distincţiei — în situaţia în care aceeaşi împrejurare constituie atât o cauză generală cât şi o 
cauză specială — se va aplica doar cauza specială, nu ambele; 

4. modul de stabilire şi efectele pe care le au — legale(sunt obligatorii pentru instanța de judecată), 
judiciare(sunt facultative pentru instanţa de judecată) 

5. legătura cu fapta sau făptuitorul — reale(privitoare la faptă), personale(privitoare la făptuitor) — 
importanţa practică a distincţiei — sub raportul efectelor produse în situația comiterii faptei în 
participaţie 

6. cunoscute sau necunoscute de făptuitor - importanţa practică a distincției — sub raportul efectelor 
produse — cele agravante produc efecte doar dacă sunt cunoscute, cele atenuante produc efecte 
indiferent de faptul dacă au fost cunoscute sau nu; 

7. situarea lor faţă de momentul comiterii infracțiunii — anterioare, concomitente, ulterioare 
comiterii infracțiunii; 


CIRCUMSTANȚELE ATENUANTE 

- definiţie - sunt acele stări, situaţii, imprejurări, calităţi sau date ale realității, anterioare, concomitente 
sau ulterioare comiterii infracțiunii, ce au o legătură accidentală cu fapta comisă sau cu autorul său şi 
care imprimă faptei un grad de pericol social mai scăzut sau relevă o periculozitate mai redusă a 
infractorului; 

- categorii — art.73 reglementează circumstanţele atenuante legale — constituie circumstanțe 
atenuante, art.74 reglementează circumstanţele atenuante judiciare — pot constitui circumstanțe 
atenuante; 

- circumstanțele atenuante legale — reținerea lor, dacă sunt îndeplinite condiţiile de existenţă, este 
obligatorie pentru instanța de judecată; 


1. depăşirea limitelor legitimei apărări — excesul scuzabil — când disproporția dintre atac şi apărare 
există atât pe plan obiectiv cât şi pe plan subiectiv, în sensul că cel care se apără este conştient că 
acțiunea sa depăşeşte în gravitate atacul; condiţii — 1. infractorul se se fi aflat la început în stare de 
legitimă apărare; 2. apărarea sa să fi depăşit în intensitate atacul; 3. depăşirea să nu se datoreze stării de 
tulburare sau temere în care se află cel care comite infracţiunea; este o circumstanță cu caracter 
personal; 

2. depăşirea limitelor stării de necesitate — când în momentul comiterii acțiunii de salvare, autorul ei 
îşi dă seama că pricinuieşte urmări vădit mai grave decât cele care s-ar fi produs dacă nu ar fi 
intervenit — în caz contrar, caracterul penal al faptei este exclus; condiţii — 1. infractorul să fi comis 
fapta pentru a salva de la un pericol iminent şi care nu putea fi înlăturat în alt mod o valoare apărată de 
legea penală; 2. valoarea sacrificată să fie mai importantă deacât cea salvată; 3. infractorul să-şi fi dat 
seama de această disproporție(caracterul vădit); este o circumstanţă cu caracter personal; 


3. starea de provocare — art.73 lit.b — săvârşirea infracţiunii sub stăpânirea unei puternice 
tulburări sau emoţii, deteriminată de o provocare din partea persoanei vătămate, produsă prin 
violenţă, printr-o atingere gravă adusă demnităţii, sau prin altă acţiune ilicită gravă; 


- condiții — 

1. existența unei acțiuni de provocare din partea persoanei vătămate; actele de provocare pot fi 
realizate prin acte de violenţă de natură fizică (lovire, dar să nu fie îndeplinite condițiile atacului) sau 
psihică (ameninţare), printr-o atingere gravă adusă demnităţii (insultă, întreținerea unor relații 
extragonjugale), sau prin altă acţiune ilicită gravă (furt); din punct de vedere subiectiv actul 
provocator trebuie comis cu intenţie — opinie contrară; 

2. actul provocator al victimei să cauzeze infractorului o stare de puternică tulburare sau emoție; 
această stare să fie de natură a-i diminua celui provocat capacitatea de control asupra acțiunilor sale; 
fiind o chestiune de natură subiectivă, instanţa de judecată va prezuma dacă există sau nu această stare; 
3. sub stăpânirea puternicei tulburări sau emoţii, cel provocat să fi comis infracțiunea; această stare 
trebuie să existe în momentul comiterii infracțiunii, chiar dacă a trecut un interval de timp între actul 
provocator şi ripostă; va putea fi reținută chiar dacă cel care ripostează nu a fost prezent în momentul 
comiterii actului provocator şi a luat cunoştinţă de acesta ulterior sau i-a constatat urmările; se va 
reține scuza provocării şi dacă riposta provine din partea altei persoane decât cea împotriva căreia a 
fost îndreptat efectiv actul; 

4. infracţiunea să se îndrepte împotriva provocatorului; se va reţine scuza provocării şi în cazul erorii — 
dacă riposta este îndreptată împotriva altei persoane; infracțiunea este comisă cu intenţie spontană; 

- nu trebuie să existe o proporție între actul provocator şi ripostă; 

- circumstanţa atenuantă a stării de provocare are caracter personal; 


- circumstanțele atenuante judiciare — reținerea lor este facultativă pentru instanţa de judecată; sunt 
enumerate exemplificativ de legiuitor; 


1. conduita bună a infractorului înainte de comiterea faptei — se referă nu doar la lipsa 
antecedentelor penale ci şi la comportarea sa în general, în familie, în societate, la locul de muncă; nu 
are relevanță în prezența cauzelor de agravare care ar reliefa un grad de pericol social ridicat al 
făptuitorului; este o circumstanță personală; 

2. stăruința depusă de infractor pentru a înlătura rezultatul infracţiunii sau a repara paguba 
pricinuită — acordă îngrijiri victimei, repară(în totalitate sau parțial) prejudiciul cauzat; se poate reține 
şi în cazul deistării sau împiedicării producerii rezultatului dacă până în momentul respectiv se 
realizează conţinutul altei infracțiuni; circumstanță personală; 

3. atitudinea infractorului după comiterea infracţiunii, rezultând din prezentarea sa în fața 
autorităţii, comportarea sinceră în cursul procesului, înlesnirea descoperirii sau arestării 
participanţilor - circumstanță personală; 

- alte împrejurări ce pot constitui circumstanţe atenuante — nivelul de cultură scăzut, naivitate în modul 
de comitere, starea de beţie accidentală incompletă; 


- efectele circumstanțelor atenuante — art.76 C.p. — sunt identice, indiferent că este vorba despre 
circumstanţe atenuante legale sau judiciare — în măsura în care instanţa le reţine, este obligată să le dea 
efect; acest efect obligatoriu constă în reducerea sau schimbarea pedepsei prevăzute de lege pentru 
infracțiunea comisă sau în înlăturarea caracterului obligatoriu al unor pedepse; în situația existenţei 
mai multor circumstanţe, nu va exista decât o singură reducere a pedepsei, nu mai multe reduceri 
succesive; 

1. asupra pedepselor principale — asupra pedepsei detenţiunii pe viață — înlocuirea cu pedeapsa 
închisorii 10-25 ani; asupra pedepsei închisorii - pedeapsa principală se reduce sau se schimbă, în 
funcție de cuantumul legal al pedepsei, raportat la minimul special al acesteia — pedeapsa se reduce sub 
minimul special, nu mai jos de limita prevăzută de legiuitor — 10 ani, Sani, 3ani, lan — 3 ani, 1 an, 3 
luni, 15 zile; 3 luni — poate fi înlocuită cu amenda; mai mic de 3 luni — se înlocuieşte cu amenda; în 
cazul infracțiunilor mai grave — contra siguranţei statului, contra păcii şi omenirii, omor, comise cu 
intenţie care au avut ca urmare moartea unei persoane, prin care s-au produs consecințe deosebit de 
grave — efectul circumstanțelor atenuante este restrâns — pedeapsa închisorii poate fi redusă cel mult 
până la o treime din minimul special; asupra pedepsei amenzii — reducerea cuantumului în funcție de 
minimul special; constatarea şi reținerea în favoarea infractorului a mai multor circumstanţe atenuante 
nu are ca efect o pluralitate de atenuări dar poate influența măsura până la care se poate reduce 
pedeapsa; 

2. asupra pedepselor complementare — în situația în care aplicarea acestei pedepse este obligatorie, 
prezența circumstanțelor atenuante înlătură caracterul obligatoriu al pedepsei complementare, aplicarea 
ei devenind facultativă pentru instanța de judecată; 


CIRCUMSTANȚELE AGRAVANTE 

- definiţie - sunt acele stări, situaţii, imprejurări, calităţi sau date ale realităţii, anterioare, concomitente 
sau ulterioare comiterii infracțiunii, ce au o legătură accidentală cu fapta comisă sau cu autorul său şi 
care imprimă faptei un grad de pericol social mai ridicat sau relevă o periculozitate mai mare a 
infractorului; 

- categorii — art.75 al.1 reglementează circumstanțele agravante legale — constituie circumstanțe 
agravante, art.75 al.2 reglementează circumstanţele agravante judiciare — instanţa poate reține ca 
circumstanţe agravante şi alte împrejurări care imprimă faptei un caracter grav; 

- circumstanțele agravante legale — reținerea lor, dacă sunt îndeplinite condiţiile de existenţă, este 
obligatorie pentru instanţa de judecată — efectul lor este facultativ; 


1. săvârşirea faptei de trei sau mai multe persoane împreună — sporeşte îndrăzneala, şansele de 
înlăturare a urmelor infracțiunii, scade rezistența victimei; este realizată indiferent de3 faptul dacă 
toate persoanele sunt prezente sau nu la locul comiterii faptei, indiferent de contribuția lor şi momentul 
acesteia la comiterea faptei, indiferent dacă se realizează o participaţie propriuzisă sau improprie; 
puncte de vedere contrare; în cazul infracțiunilor continuate, este suficient ca la un singur act să 
participe trei persoane pentru a se reţine agravanta; dacă vine în concurs cu o agravantă specială 
similară, agravanta generală nu se reține; circumstanță agravantă reală; 


2. săvârşirea infracţiunii prin acte de cruzime, prin violenţe asupra membrilor familiei ori prin 
metode sau mijloace care prezintă pericol public — 

1. noţiunea de cruzimi implică pe de o parte producerea de mari suferinţe victimei şi pe de altă parte 
trezirea unui sentiment de oroare celor care iau cunoştinţă de comiterea infracțiunii; se poate reţine şi 
în cazul infracțiunii de distrugere — animal; circumstanţă agravantă reală; 

2. se reţine în cazul infracțiunilor îndreptate împotrive persoanei, patrimoniului când subiectul pasiv 
este un membru al familiei infractorului; circumstanță agravantă personală; 

3. se reține în situaţia în care mijloacele utilizate la comiterea infracțiunii pot pune în pericol viața mai 
multor persoane, indiferent dacă s-a produs sau nu o asemenea urmare; circumstanță agravantă reală; 


3. săvârşirea infracţiunii de către un infractor major, dacă aceasta a fost comisă împreună cu un 
minor — indiferent cine a fost cel care a instigat la comiterea infracțiunii; indiferent de faptul dacă 
minorul răspunde sau nu din punct de vedere penal; în caz de eroare asupra calității de minor, aceasta 
nu se reține; circumstanță agravantă reală; 


4. săvârşirea infracţiunii pe temei de rasă, naţionalitate, etnie, limbă, religie, gen, orientare 
sexuală, opinie, apartenenţă politică, convingeri, avere, origine socială, vârstă, dizabilitate, boală 
cronică necontagioasă sau infecţie HIV/SIDA; 


5. săvârşirea infracţiunii din motive josnice — porniri interioare contrare moralei (răzbunarea, setea 
de îmbogățire); circumstanță agravantă personală; 


6. săvârşirea infracțiunii în stare de beţie anume provocată în vederea comiterii faptei — beţia 
premeditată; în general dovedeşte existența intenției premeditate; circumstanţă agravantă personală; 


7. săvârşirea infracţiunii de către o persoană care a profitat de o situaţie pricinuită de o 
calamitate — inundaţii, incendii, cutremure, catastrofe); circumstanţă agravantă reală; 


- circumstanțele agravante judiciare — instanța poate reține şi alte împrejurări care conferă faptei un 
caracter agravat — comportamentul infractorului înainte şi după comiterea faptei, modul şi mijloacele 
de comitere a faptei; 


- efectele circumstanțelor agravante — este facultativă agravarea pedepsei, indiferent că este vorba 
despre circumstanţe agravante legale sau judiciare; în prezența circumstanțelor agravante se aplică o 
pedeapsă către maximul special, iar dacă acesta este neîndestulător, în cazul pedepsei închisorii se 
poate aplica un spor de până la 5 ani, fără a se putea depăşi o treime din maxim, iar în cazul pedepsei 
amenzii se poate aplica un spor de până la jumătate din maximul special; s-a propus ca şi efectul 
circumstanțelor agravante să fie obligatoriu; constatarea şi reținerea în favoarea infractorului a mai 
multor circumstanţe agravante nu are ca efect o pluralitate de agravări dar poate influența măsura până 
la care se poate ridica pedeapsa; 

CONCURSUL ÎNTRE CAUZELE DE AGRAVARE ȘI ATENUARE A PEDEPSEI 

- art.80 C.p. — în caz de concurs între cauzele de agravare şi cauzele de atenuare, pedeeapsa se 
stabileşte ţinându-se seama de circumstanţele agravante, de circumstanţele atenuante şi de 
starea de recidivă; în caz de concurs între circumstanţele agravante şi circumstanțele atenuante, 
coborârea pedepsei sub minimul special nu este obligatorie; este vorba de circumstanţele agravante 
şi circumstanţele atenuante generale, exterioare conținutului infracțiunii — circumstanţele speciale, 
făcând parte integrantă din conținutul infracțiunii au eficiență determinată prin norma de incriminare şi 
nu intră în concurs cu circumstanţele agravante şi circumstanţele atenuante generale; 

- ordinea de aplicare — omor calificat — pedeapsă minimum 5 ani şi maximum 30 ani — la pedeapsa 
stabilită se vor aplica dispoziţiile referitoare la sancţionarea recidivei; 

- înlăturarea efectului obligatoriu al circumstanțelor atenuante — 1. când vin în concurs cu 
circumstanţele agravante — în caz contrar s-ar anihila efectul circumstanțelor agravante; 2. când vin în 
concurs cu stările de agravare(concurs, recidivă, pluralitate intermediară, infracțiune continuată) — din 
identitate de rațiune; 

- art.80 al.3 — în cazul aplicării concomitente a dispoziţiilor referitoare la circumstanțele 
agravante, recidivă şi concurs de infracţiuni, pedeapsa închisorii nu poate depăşi 25 ani dacă 
maximul special pentru fiecare infracţiune este de 10 ani sau mai mic, şi 30 ani dacă maximul 
special pentru cel puţin una dintre infracţiuni este mai mare de 10 ani; 

INDIVIDUALIZAREA JUDICIARĂ A EXECUTĂRII PEDEPSEI 


- noţiune — instanţa sesizată cu judecarea infractorului pentru comiterea unei infracțiuni, ținând seama 
de criteriile de individualizare a pedepselor prevăzute în art.72, 27 C.p., va stabili şi aplica pedeapsa 
ce urmează să fie executată de către condamnat — închisoarea într-un loc de deţinere, amenda prin plata 
unei sume de bani în contul statului; instanţa are şi posibilitatea să stabilească modul în care va fi 
executată pedeapsa stabilită şi aplicată; poate dispune motivat ca pedeapsa să se execute în alt mod 
decât cel care este propriu naturii acesteia — la locul de muncă, cu suspendarea condiționată, cu 
suspendarea sub supraveghere; 


SUSPENDAREA CONDIŢIONATĂ A EXECUTĂRII PEDEPSEI 


- noțiune — este un mod de individualizare a executării pedepsei; se dispune motivat de către instanța 
de judecată şi constă în suspendarea pe o anumită durată şi cu îndeplinirea anumitor condiţii, a 
executării pedepsei, urmând ca la expirarea duratei respective, pedeapsa să fie considerată ca 
executată; 


- condiţii de acordare — cu privire la infracţiunea comisă şi pedeapsa aplicată şi cu privire la infractor: 


a) condiţii privitoare la infracțiunea comisă şi la pedeapsa aplicată pentru aceasta 


1. suspendarea condiţionată a executării pedepsei poate fi dispusă dacă pedeapsa aplicată 
pentru infracţiunea comisă este închisoarea de cel mult 3 ani sau amenda; 

2. suspendarea condiționată a executării pedepsei, în situaţia în care infractorul a comis 
un concurs de infracţiuni, poate fi dispusă dacă pedeapsa rezultată este închisoarea de cel mult 2 
ani sau amenda; 


b) condiţii privitoare la infractor 
1. infractorul nu trebuie să fi fost anterior condamnat la pedeapsa închisorii mai mare de 


6 luni, afară de cazul când condamnarea intră în vreunul din cazurile prevăzute la art.38 — de 
care nu se ţine seama la stabilirea stării de recidivă — prin urmare, infractorii recidivişti nu pot 
beneficia de suspendarea condiționată a executării pedepsei; 

2. convingerea instanţei că scopul pedepsei poate fi atins fără executarea acesteia — 
convingerea că reeducarea infractorului se poate realiza fără executarea pedepsei, se formează din 
aprecierea de ansamblu a faptei comise, a împrejurărilor în care ea a fost comisă, a personalității 
infractorului, analizându-se întreaga sa conduită, înainte şi după comiterea faptei; suspendarea 
condiționată a executării pedepsei nu este un drept al infractorului, acesta are doar o vocaţie la 
această modalitate de executare a pedepsei; 

- suspendarea condiționată a executării pedepsei este dispusă motivat de către instanţa de judecată; 


- termenul de încercare — reprezintă durata de timp în care executarea pedepsei este suspendată şi în 
care cel condamnat dovedeşte că s-a reeducat; în cazul pedepsei închisorii aplicată infractorului major 
este format dintr-o componentă variabilă — pedeapsa stabilită de instanţă, şi o componentă fixă — 2 
ani; în cazul pedepsei amenzii aplicată infractorului major este de 1 an; în cazul pedepsei închisorii 
aplicată infractorului minor este format din două componente variabile — pedeapsa stabilită de 
instanţă la care se adaugă un interval de timp cuprins între 6 luni şi 2 ani; în cazul pedepsei 
amenzii aplicată infractorului minor este de 6 luni; exemplu — cel mai scurt termen de încercare în 
situația aplicării pedepsei închisorii este de 2 ani şi 15 zile, iar cel mai lung este de 5 ani; în situaţia 
intervenirii unei graţieri — componenta care constituie pedeapsa stabilită de instanță se reduce sau se 
înlătură; 

- efectele suspendării condiţionate a executării pedepsei şi limitele acestora — se produc două tipuri 
de efecte — imediate care sunt provizorii şi ulterioare care sunt definitive 

a) efectele provizorii — se produc imediat după rămânerea definitivă a hotărârii de condamnare cu 
suspendarea condiționată a executării pedepsei — 

1. pedeapsa stabilită de instanţă nu se execută; 

2. dacă s-a dispus arestarea preventivă în cursul judecății, infractorul va fi deîndată pus în 
libertate, iar durata arestului preventiv se va scădea din durata termenului de încercare; 

limite — nu are ca efect suspendarea măsurilor de siguranță (dată fiind natura juridică a 
acestora) şi a executării obligaţiilor civile; nu are ca efect neînscrierea în cazierul judiciar al respectivei 
condamnări; obligații — condamnatul este ținut să aibă o comportare corespunzătoare, în sensul de a 
nu săvârşi alte infracțiuni şi de a-şi îndeplini obligaţiile civile; în cazul condamnatului minor, se poate 
dispune încredințarea supravegherii minorului uneia dintre persoanele sau instituțiile legal însărcinate 
cu supravegherea şi totodată poate să i se impună de către instanţa de judecată respectarea uneia sau 
mai multora dintre obligațiile prevăzute la art.103 C.p. — să nu frecventeze anumite locuri, să nu intre 
în legătură cu anumite persoane, să presteze o activitate neremunerată în cadrul unei instituții de 
interes public fixată de instanţă, cu o durată între 50 şi 200 ore, de maximum 3 ore pe zi, după 
programul de şcoală, în zilele nelucrătoare şi în vacanţă; 

b) efectele definitive — se produc la expirarea termenului de încercare — 

1. încetează obligaţia de executare a pedepsei, aceasta este considerată executată; 

2. condamnatul este reabilitat de drept, fără să fie necesară trecerea vreunui termen — 
reabilitarea de drept va conduce la scoaterea condamnatului din evidența cazierului judiciar după 
trecerea unui termen de 2 ani de la expirarea termenului de încercare; efectele definitive se produc 
dacă în termenul de încercare nu s-a dispus revocarea suspendării condiţionate a executării pedepsei; 


- revocarea suspendării condiționate a executării pedepsei — se datorează unor cauze subsecvente 
acordării suspendării condiționate a executării pedepsei; este obligatorie sau facultativă pentru instanţa 
de judecată în funcţie de cauzele de revocare intervenite în cursul termenului de încercare; 


a) revocarea suspendării condiționate a executării pedepsei este obligatorie în două situații: 

1. când în cursul termenului de încercare condamnatul comite o infracțiune intenționată pentru 
care s-a pronunţat o hotărâre de condamnare definitivă, chiar după expirarea termenului de 
încercare şi infracţiunea este descoperită în cursul termenului de încercare; 

- condiţii: 1. condamnatul să comită în cursul termenului de încercare o infracțiune; 

2. infracțiunea să fie comisă cu intenție; 

3. infracțiunea să fie descoperită în cursul termenului de încercare, neavând 
importanță momentul descoperirii autorului său, chiar şi după împlinirea termenului de încercare; - 
revocarea nu are loc dacă infracţiunea comisă în cursul termenului de încercare este descoperită 
ulterior expirării acestui termen; 

4. pentru infracţiunea comisă în cursul termenului de încercare să se pronunţe o 
condamnare definitivă, neavând importanță momentul pronunțării acestei condamnări, chiar şi după 
împlinirea termenului de încercare; 

- ca urmare a revocării, instanța dispune executarea pedepsei anterior suspendate condiționat, 

cumulată aritmetic cu pedeapsa stabilită pentru infracțiunea care a atras revocarea; la pedeapsa 
stabilită pentru infracțiunea care a atras revocarea nu se mai aplică sporul prevăzut de lege pentru 
recidivă — va fi cu toate acestea reţinută starea de recidivă posteondamnatorie — dacă aceasta există 
— întrucât există şi alte consecinţe pe care această stare poate să le genereze; 
2. când în cursul termenului de încercare condamnatul nu-şi îndeplineşte obligaţiile civile 
stabilite prin hotărârea de condamnare — se va dispune revocarea doar dacă se dovedeşte reaua- 
credinţă a condamnatului, în sensul că acesta ar fi avut posibilitatea să-şi îndeplinească aceste 
obligaţii, dar nu a făcut-o; 


b) revocarea suspendării condiționate a executării pedepsei este facultativă - când în cursul 
termenului de încercare condamnatul comite o infracțiune din culpă — instanța are posibilitatea să 

aplice şi pentru aceasta suspendarea condiționată a executării pedepsei, determinând astfel existența a 
două termene de încercare care vor curge paralel; 


- anularea suspendării condiționate a executării pedepsei — spre deosebire de revocare se datorează 
unor cauze preexistente acordării suspendării condiționate a executării pedepsei; este obligatorie; are 
loc dacă se descoperă înaintea expirării termenului de încercare că cel condamnat cu 
suspendarea condiţionată a executării pedepsei mai săvârşise o infracţiune înainte de pronuţarea 
hotărârii prin care s-a dispus suspendarea sau până la rămânerea definitivă a acesteia, 
infracţiune pentru care i s-a aplicat pedeapsa închisorii, chiar după expirarea termenului de 
încercare; 

- condiţii — 1. cel condamnat mai săvârşise o infracțiune înainte de rămânerea definitivă a 
hotărârii de condamnare prin care s-a dispus suspendarea condiționată a executării pedepsei; 

2. pentru infracțiunea respectivă 1 s-a aplicat pedeapsa închisorii indiferent de 
momentul pronunțării acestei pedepse, chiar şi după expirarea termenului de încercere; 

3. infracțiunea ce atrage anularea suspendării condiționate a executării pedepsei 
să fie descoperită înaintea expirării termenului de încercare; 

- ca urmare a anulării, instanța va face aplicarea dispoziţiilor referitoare la sancţionarea 
concursului de infracţiuni (dacă pentru infracțiunea care a atras anularea nu s-a pronunţat anterior o 
pedeapsă) sau la recidivă sau pluralitatea intermediară (dacă pentru infracțiunea care a atras 
anularea s-a pronunțat anterior o pedeapsă); în prima situaţie — dacă există concurs — dacă în urma 
contopirii pedeapsa rezultată nu depăşeşte 2 ani, se va putea aplica suspendarea condiționată a 
executării pedepsei, termenul de încercare urmând să curgă de la data rămânerii definitive a hotărârii 
prin care anterior se pronunțase suspendarea condiționată a executării pedepsei; 

- anularea nu se poate dispune dacă 
1. descoperirea infracţiunii a avut loc după împlinirea termenului de încercare 
2. pedeapsa stabilită pentru infracţiunea comisă anterior este amenda; 


- suspendarea condiţionată a executării pedepsei în cazuri speciale — se poate dispune chiar dacă 
nu sunt îndeplinite condițiile prevăzute de lege, în anumite cazuri reglementate în partea generală sau 
specială a Codului penal: 

1. în cazul infracţiunii de abandon de familie art.305 C.p. — revocarea este posibilă doar dacă în 
cursul termenului de încercare condamnatul comite din nou infracțiunea de abandon de familie; 

2. în cazul în care cel condamnat cu executarea pedepsei la locul de muncă nu mai poate presta 
munca datorită pierderii totale a capacităţii de muncă, în cazul în care această incapacitate nu 
şi-a provocat-o condamnatul(intenţionat) — nu va opera rebilitarea de drept; problemă — se 
suspendă întreaga pedeapsă sau doar restul rămas neexecutat 

SUSPENDAREA EXECUTĂRII PEDEPSEI SUB SUPRAVEGHERE 


- noţiune — este un mod de individualizare a executării pedepsei închisorii; se dispune motivat de 
către instanța de judecată şi este o formă de suspendare condiţionată a executării pedepsei 
închisorii în care condamnatul, pe durata termenului de încercare este supus unor măsuri de 
supraveghere şi 1 se poate impune respectarea anumitor obligaţii stabilite de instanță; 


- condiţii de acordare — cu privire la infracţiunea comisă şi pedeapsa aplicată şi cu privire la infractor: 
a) condiţii privitoare la infracţiunea comisă şi la pedeapsa aplicată pentru aceasta 

1. suspendarea sub supraveghere a executării pedepsei poate fi dispusă dacă pedeapsa 
aplicată pentru infracţiunea comisă este închisoarea de cel mult 4 ani; - nu este posibilă în cazul 
pedepsei amenzii; 

2. suspendarea sub supraveghere a executării pedepsei, în situaţia în care infractorul a 
comis un concurs de infracțiuni, poate fi dispusă dacă pedeapsa rezultată este închisoarea de cel 
mult 3 ani; 


b) condiţii privitoare la infractor 

1. infractorul nu trebuie să fi fost anterior condamnat la pedeapsa închisorii mai mare de 
1 an, afară de cazul când condamnarea intră în vreunul din cazurile prevăzute la art.38 — de 
care nu se ţine seama la stabilirea stării de recidivă — prin urmare, infractorii recidivişti pot 
beneficia de suspendarea sub supraveghere a executării pedepsei; 

2. convingerea instanţei (ţinînd sema de persoana condamnatului şi de comportamentul 
său după comiterea infracţiunii) că pronunţarea condamnării constituie un avertisment pentru 
condamnat, că scopul pedepsei poate fi atins fără executarea acesteia — convingerea că reeducarea 
infractorului se poate realiza fără executarea pedepsei, se formează din aprecierea de ansamblu a faptei 
comise, a împrejurărilor în care ea a fost comisă, a personalităţii infractorului, analizându-se întreaga 
sa conduită, înainte şi după comiterea faptei; suspendarea sub supraveghere a executării pedepsei nu 
este un drept al infractorului, acesta are doar o vocaţie la această modalitate de executare a pedepsei; 
- suspendarea sub supraveghere a executării pedepsei este dispusă motivat de către instanța de 
judecată; 


- termenul de încercare — reprezintă durata de timp în care executarea pedepsei este suspendată şi în 
care cel condamnat dovedeşte că s-a reeducat; este format din două componente variabile — 
pedeapsa stabilită de instanță la care se adaugă un interval de timp cuprins între 2 şi 5 ani; 
exemplu — cel mai scurt termen de încercare este de 2 ani şi 15 zile, iar cel mai lung este de 9 ani; în 
situaţia intervenirii unei graţieri — componenta care constituie pedeapsa stabilită de instanță se 
reduce sau se înlătură; 


- spre deosebire de suspendarea condiționată, în cazul suspendării sub supraveghere, pe durata 
termenului de încercare condamnatul trebuie să se supună unor măsuri de supraveghere, şi îi poate 
fi impusă respectarea anumitor obligaţii: 


a. măsurile de supraveghere — sunt menite să asigure un control permanent asupra conduitei 
condamnatului, pentru a determina o conduită licită şi a asigura realizarea procesului de reeducare; 
respectarea tuturor acestor măsuri de supraveghere este obligatorie pentru persoana condamnată; 

1. să se prezinte, la datele fixate, la judecătorul desemat cu supravegherea lui sau la 
Serviciul de protecţie a victimelor şi de reintegrare socială a infractorilor; 

2. să anunţe în prealabil orice schimbare de domiciliu, reşedinţă sau locuinţă şi orice 
deplasare care depăşeşte 8 zile, precum şi întoarcerea; 

3. să comunice şi să justifice schimbarea locului de muncă; 

4. să comunice informaţii de natură a-i putea fi controlate mijloacele de existenţă; 

b. obligaţiile — îi pot fi impuse condamnatului una sau unele dintre ele; stabilirea lor se face de către 
instanţă, în funcție de fapta comisă; 

1. să desfăşoare o activitate sau să urmeze un curs de învățămân ori de calificare; 

2. să nu schimbe domiciliul sau reşedinţa avută ori să nu depăşească limita teritorială 
stabilită, decât în condiţiile fixate de instanță; 

3. să nu frecventeze anumite locuri stabilite; 

4. să nu intre în legătură cu anumite persoane; 

5. să nu conducă nici un vehicul sau anumite vehicule; 

6. să se supună măsurilor de control, tratament sau îngrijire, în special în scopul 
dezintoxicării; 


- efectele suspendării sub supraveghere a executării pedepsei şi limitele acestora — se produc două 
tipuri de efecte — imediate care sunt provizorii şi ulterioare care sunt definitive 
a) efectele provizorii — se produc imediat după rămânerea definitivă a hotărârii de condamnare cu 
suspendarea sub supraveghere a executării pedepsei — 

1. pedeapsa stabilită de instanţă nu se execută; 

2. dacă s-a dispus arestarea preventivă în cursul judecății, infractorul va fi deîndată pus în 
libertate, iar durata arestului preventiv se va scădea din durata termenului de încercare; 

limite — nu are ca efect suspendarea măsurilor de siguranță(dată fiind natura juridică a acestora) 
şi a executării obligațiilor civile; nu are ca efect neînscrierea în cazierul judiciar al respectivei 
condamnări; obligații — condamnatul este ținut să aibă o comportare corespunzătoare, în sensul de a 
nu săvârşi alte infracțiuni, de a se supune măsurilor de supravghere, de a respecta obligaţiile stabilite 
de instanţă şi de a-şi îndeplini obligaţiile civile; 


b) efectele definitive — se produc la expirarea termenului de încercare — 

1. încetează obligația de executare a pedepsei, aceasta este considerată executată; 

2. condamnatul este reabilitat de drept, fără să fie necesară trecerea vreunui termen — 
reabilitarea de drept va conduce la scoaterea condamnatului din evidența cazierului judiciar după 
trecerea unui termen de 2 ani de la expirarea termenului de încercare; efectele definitive se produc 
dacă în termenul de încercare nu s-a dispus revocarea suspendării condiționate a executării pedepsei; 


- revocarea suspendării sub supraveghere a executării pedepsei — se datorează unor cauze 
subsecvente acordării suspendării condiționate a executării pedepsei; este obligatorie sau facultativă 
pentru instanţa de judecată în funcție de cauzele de revocare intervenite în cursul termenului de 
încercare; 


a) revocarea suspendării sub supraveghere a executării pedepsei este obligatorie în trei situaţii 
1. când în cursul termenului de încercare condamnatul comite o infracțiune intenționată pentru 
care s-a pronunţat o hotărâre de condamnare definitivă, chiar după expirarea termenului de 
încercare şi infracţiunea este descoperită în cursul termenului de încercare; 

- condiţii: 1. condamnatul să comită în cursul termenului de încercare o infracțiune; 

2. infracțiunea să fie comisă cu intenţie; 

3. infracțiunea să fie descoperită în cursul termenului de încercare, neavând 
importanță momentul descoperirii autorului său, chiar şi după împlinirea termenului de încercare; - 
revocarea nu are loc dacă infracţiunea comisă în cursul termenului de încercare este descoperită 
ulterior expirării acestui termen; 

4. pentru infracţiunea comisă în cursul termenului de încercare să se pronunţe o 
condamnare definitivă, neavând importanță momentul pronunțării acestei condamnări, chiar şi după 
împlinirea termenului de încercare; 

- ca urmare a revocării, instanţa dispune executarea pedepsei anterior suspendate sub 
supraveghere, cumulată aritmetic cu pedeapsa stabilită pentru infracțiunea care a atras revocarea; la 
pedeapsa stabilită pentru infracțiunea care a atras revocarea nu se mai aplică sporul prevăzut de lege 

pentru recidivă — va fi cu toate acestea reținută starea de recidivă postcondamnatorie — dacă 
aceasta există — întrucât există şi alte consecințe pe care această stare poate să le genereze; 


2. când în cursul termenului de încercare condamnatul nu-şi îndeplineşte obligaţiile civile 
stabilite prin hotărârea de condamnare — se va dispune revocarea doar dacă se dovedeşte reaua- 
credinţă a condamnatului, în sensul că acesta ar fi avut posibilitatea să-şi îndeplinească aceste 
obligaţii, dar nu a făcut-o; 

3. când în cursul termenului de încercare condamnatul se sustrage măsurilor de supraveghere 
sau nu-şi îndeplineşte obligaţiile stabilite prin hotărârea de condamnare — instanța va dispune 
revocarea suspendării sub supraveghere, dacă se va dovedi reaua-credinţă a celui condamnat; 


b) revocarea suspendării sub supraveghere a executării pedepsei este facultativă în cazul când în 
cursul termenului de încercare condamnatul comite o infracțiune din culpă — instanța are 
posibilitatea să aplice şi pentru aceasta suspendarea sub supraveghere a executării pedepsei dacă 
pedeapsa este închisoarea sau suspendarea condiționată dacă pedeapsa este amenda, determinând 
astfel existenţa a două termene de încercare care vor curge paralel; 

- anularea suspendării sub supraveghere a executării pedepsei — spre deosebire de revocare se 
datorează unor cauze preexistente dispunerii suspendării sub supraveghere a executării pedepsei; este 
obligatorie; are loc dacă se descoperă înaintea expirării termenului de încercare că cel 
condamnat cu suspendarea sub supraveghere a executării pedepsei mai săvârşise o infracțiune 
înainte de pronuţarea hotărârii prin care s-a dispus suspendarea sau până la rămânerea 
definitivă a acesteia, infracțiune pentru care i s-a aplicat pedeapsa închisorii, chiar după 
expirarea termenului de încercare; 

- condiţii — 1. cel condamnat mai săvârşise o infracțiune înainte de rămânerea definitivă a 
hotărârii de condamnare prin care s-a dispus suspendarea sub supraveghere a executării pedepsei; 

2. pentru infracțiunea respectivă 1 s-a aplicat pedeapsa închisorii indiferent de 
momentul pronunțării acestei pedepse, chiar şi după expirarea termenului de încercere; 

3. infracțiunea ce atrage anularea suspendării condiționate a executării pedepsei 
să fie descoperită înaintea expirării termenului de încercare; 

- ca urmare a anulării, instanța va face aplicarea dispoziţiilor referitoare la sancţionarea 
concursului de infracţiuni (dacă pentru infracțiunea care a atras anularea nu s-a pronunţat anterior o 
pedeapsă) sau la recidivă sau pluralitatea intermediară (dacă pentru infracțiunea care a atras 
anularea s-a pronunțat anterior o pedeapsă); în prima situaţie — dacă există concurs — dacă în urma 
contopirii pedeapsa rezultată nu depăşeşte 3 ani, se va putea aplica suspendarea sub supraveghere a 
executării pedepsei, termenul de încercare urmând să curgă de la data rămânerii definitive a hotărârii 
prin care anterior se pronunțase suspendarea sub supraveghere a executării pedepsei; 

- anularea nu se poate dispune dacă 
1. descoperirea infracţiunii a avut loc după împlinirea termenului de încercare 
2. pedeapsa stabilită pentru infracţiunea comisă anterior este amenda; 

EXECUTAREA PEDEPSEI LA LOCUL DE MUNCĂ 


- noţiune — este un mod de individualizare judiciară a executării pedepsei închisorii care poate fi 
dispus de către instanţa de judecată în cazul în care, ținând seama de gravitatea faptei, de împrejurările 
în care a fost comisă, de conduita profesională şi generală a infractorului şi de posibilităţile acestuia de 
îndreptare, apreciază că sunt suficiente temeiuri ca scopul pedepsei să fie atins fără privare de libertate; 
executarea pedepsei în acest caz se va face în unitatea în care condamnatul îşi desfăşoară activitatea 
sau în altă unitate, cu acordul scris al acesteia; executarea pedepsei la locul de muncă nu este 
compatibilă nici cu executarea pedepsei într-un loc de deținere, nici cu niciuna dintre formele de 
suspendare a executării pedepsei; 


- condiţii de acordare — cu privire la infracţiunea comisă şi pedeapsa aplicată şi cu privire la infractor: 
a) condiţii privitoare la infracţiunea comisă şi la pedeapsa aplicată pentru aceasta 

1. executarea pedepsei la locul de muncă poate fi dispusă dacă pedeapsa aplicată pentru 
infracțiunea comisă este închisoarea de cel mult 5 ani; 

2. executarea pedepsei la locul de muncă, în situaţia în care infractorul a comis un 
concurs de infracţiuni, poate fi dispusă dacă pedeapsa rezultată este închisoarea de cel mult 3 
anl; 


b) condiţii privitoare la infractor 
1. infractorul nu trebuie să fi fost anterior condamnat la pedeapsa închisorii mai mare de 


1 an, afară de cazul când condamnarea intră în vreunul din cazurile prevăzute la art.38 — de 
care nu se ţine seama la stabilirea stării de recidivă — prin urmare, infractorii recidivişti pot 
beneficia de suspendarea condiționată a executării pedepsei; 

2. convingerea instanţei că sunt suficiente temeiuri ca scopul pedepsei să fie atins fără 
privarea de libertate — convingerea că reeducarea infractorului se poate realiza fără executarea 
pedepsei într-un loc de deținere, se formează din aprecierea de ansamblu a faptei comise, ținând seama 
de gravitatea faptei, de împrejurările în care a fost comisă, de conduita profesională şi generală a 
infractorului şi de posibilitățile acestuia de îndreptare; executarea pedepsei la locul de muncă nu este 
un drept al infractorului, acesta are doar o vocaţie la această modalitate de executare a pedepsei; 

3. condamnatul trebuie să aibă capacitate de muncă — condiţie care reiese din faptul că dacă 
în cursul executării pedepsei la locul de muncă cel condamnat îşi pierde această capacitate, pedeapsa 
este suspendată condiționat; prestarea muncii fiind de esenţa acestui mod de executare, lipsa capacității 
de muncă face imposibilă executarea pedepsei în acest mod; pot beneficia de acest mod de executare şi 
infractorii minori care au împlinit vârsta de 16 ani la data aplicării pedepsei; tinerii condamnaţi 
cu executarea pedepsei la locul de muncă, care devin militari în termen în cursul judecății sau după 
condamnare, vor executa pedeapsa la locul de muncă după trecerea lor în rezervă; de executarea 
pedepsei la locul de muncă pot beneficia şi persoanele care nu desfăşoară o activitate la data 
aplicării pdepsei; 

4. trebuie să existe acordul scris al unităţii în care cel condamnat urmează să execute 
pedeapsa, indiferent că este vorba despre unitatea în care condamnatul îşi desfăşoară activitatea 
la data rămânerii definitive a hotărârii de condamnare sau despre o altă unitate; 


- locul de muncă — unitatea în care condamnatul îşi desfăşoară activitatea la data conamnării sau altă 
unitate; trebuie să existe acordul scris al acesteia; în primul caz contractul de muncă se suspendă pe 
durata executării pedepsei, în al doilea caz contractul de muncă încetează; 


- modul de executare al pedepsei închisorii la locul de muncă — trebuie să asigure realizarea 
scopului şi funcțiilor pedepsei, fără privarea condamnatului de libertate; acest lucru este asigurat de 
instituirea unor obligații şi interdicții: 

1. condamnatul execută pedeapsa la locul de muncă pe baza mandatului de executare a pedepsei 
— în cazul în care pedeapsa este executată în unitatea în care condamnatul îşi desfăşoară activitatea, 

contractul de muncă se suspendă pe durata executării pedepsei, în cazul în care pedeapsa este 
executată în altă unitate, contractul de muncă încetează; 

2. condamnatul este obligat ca pe timpul executării pedepsei să îndeplinească toate îndatoririle ce îi 
revin la locul de muncă şi are aceleaşi drepturi ca oricare salariat, cu următoarele limitări ce decurg 
din caracterul coercitiv al pedepsei: 

a) din totalul veniturilor cuvenite potrivit legii pentru munca prestată, cu excepţia 
sporurilor acordate pentru activitatea desfăşurată în locuri de muncă cu condiţii vătămătoare 
sau periculoase, se reţine o cotă de 15-40%, stabilită potrivit legii, în raport cu cuantumul 
veniturilor şi îndatoririle condamnatului pentru întreținerea altor persoane, care se varsă la 
bugetul statului; în cazul condamnatului minor, limitele reţinerii se reduc la jumătate; 

b) drepturile de asigurări sociale se stabilesc în procentle legale aplicate le venitul net 
cuvenit condamnatului după reținerea cotei prevăzute anterior; 

c) durata executării pedepsei nu se consideră vechime în muncă; 

d) nu se poate schimba locul de muncă la cererea condamnatului, decât prin hotărârea 
instanţei de judecată; 

e) pe durata executării pedepsei condamnatul nu poate fi promovat; 

f) condamnatul nu poate ocupa funcţii de conducere, iar în raport cu fapta comisă, nu 
poate ocupa funcții ce implică exerciţiul autorităţii de stat, funcţii instructiv-educative sau de 
gestiune; 

3. pe durata executării pedepsei, condamnatului i se interzice dreptul de a fi ales — contradicție cu 
disp. art. 71 al.3 — au prioritate acestea din urmă; 

4. instanţa are posibilitatea să impună condamnatului respectarea uneia sau mai multora dintre 
următoarele obligaţii: 

1. să desfăşoare o activitate sau să urmeze un curs de învățămân ori de calificare; 

2. să nu schimbe domiciliul sau reşedinţa avută ori să nu depăşească limita teritorială stabilită, 
decât în condițiile fixate de instanță; 

3. să nu frecventeze anumite locuri stabilite; 

4. să nu intre în legătură cu anumite persoane; 

5. să nu conducă nici un vehicul sau anumite vehicule; 

6. să se supună măsurilor de control, tratament sau îngrijire, în special în scopul dezintoxicării; 


- revocarea executării pedepsei la locul de muncă — se datorează unor cauze subsecvente acordării 
suspendării condiționate a executării pedepsei; este o sancţiune care intervine pentru nerespectarea de 
către condamnat a condiţiilor prevăzute de lege; este obligatorie sau facultativă pentru instanța de 
judecată în funcţie de cauzele de revocare intervenite în cursulexecutării pedepsei; revocarea are de 
regulă drept consecinţă executarea pedepsei într-un loc de deţinere; 


a) revocarea executării pedepsei la locul de muncă este obligatorie în două situații; 
1. când în cursul executării pedepsei condamnatul comite o infracțiune intenționată înaintea 
începerii executării sau în cursul executării pedepsei; 

- ca urmare a revocării, instanţa face aplicarea dispoziţiilor referitoare la sancţionarea recidivei 

postcondamnatorii sau a pluralităţii intermediare — cumulul juridic; pedeapsa rezultată va fi executată 
într-un loc de deținere; 
2. când în cursul executării pedepsei condamnatul nu mai poate presta munca datorită pierderii 
totale a capacităţii de muncă, în cazul în care această incapacitate nu şi-a provocat-o 
condamnatul(intenționat) — nu va opera rebilitarea de drept; problemă — se suspendă întreaga 
pedeapsă sau doar restul rămas neexecutat; 


b) revocarea suspendării condiționate a executării pedepsei este facultativă în trei situații: 
1. când în cursul executării pedepsei condamnatul comite o infracțiune din culpă — 
instanţa are posibilitatea să aplice şi pentru aceasta executarea pedepsei la locul de muncă, pedeapsa 


rezultată stabilindu-se potrivit regulilor de la pluralitatea intermediară; 

2. când condamnatul se sustrage de la prestarea activităţii — fie prin neprezentarea în 
termen de 5 zile la unitatea unde urmează să-şi desfăşoare activitatea, fie prin neîndeplinirea în mod 
corespunzător a îndatoririlor ce-i revin la locul de muncă; 

3. când condamnatul nu respectă obligaţiile stabilite prin hotărârea de condamnare; 

- anularea executării pedepsei la locul de muncă — spre deosebire de revocare se datorează unor 
cauze preexistente dispunerii executării pedepsei la locul de muncă; este obligatorie; are loc dacă se 
descoperă înaintea executării sau considerării ca executată a pedepsei că cel condamnat cu 
executarea pedepsei la locul de muncă mai săvârşise o infracțiune până la rămânerea definitivă a 
hotărârii de condamnare, dacă nu sunt îndeplinite condiţiile aplicării şi pentru pedeapsa 
rezultată a executării pedepsei la locul de muncă; 

- condiţii — 1. cel condamnat mai săvârşise o infracțiune înainte de rămânerea definitivă a 
hotărârii de condamnare prin care s-a dispus executarea pedepsei la locul de muncă; 

2. infracțiunea ce atrage anularea executării pedepsei la locul de muncă să fie 
descoperită înaintea executării sau considerării ca executată a pedepsei; 

3. în ceea ce priveşte pedeapsa rezultată, să nu fie îndeplinite condițiile 
aplicării executării pedepsei la locul de muncă — în cazul în care faptele sunt concurente, pedeapsa 
rezultată să fie mai mare de 3 ani; 

- ca urmare a anulării, instanța va face aplicarea dispoziţiilor referitoare la sancţionarea 
concursului de infracţiuni (dacă pentru infracțiunea care a atras anularea nu s-a pronunţat anterior o 
pedeapsă) sau la recidivă sau pluralitatea intermediară (dacă pentru infracțiunea care a atras 
anularea s-a pronunţat anterior o pedeapsă); în prima situație — dacă există concurs — dacă în urma 
contopirii pedeapsa rezultată nu depăşeşte 3 ani, se va putea aplica executarea pedepsei la locul de 
muncă, urmând ca ceea ce s-a executat până la data descoperirii infracțiunii concurente să se compute 
din pedeapsa rezultată; în a doua situație - dacă există recidivă sau pluralitate intermediară — 
pedeapsa rezultată se va executa într-un loc de deţinere; 

- anularea nu se poate dispune dacă descoperirea infracţiunii a avut loc după executarea 


sau considerarea ca executată a pedepsei; 


- încetarea executării pedepsei la locul de muncă — este o instituţie asemănătoare cu liberarea 
condiționată; se acordă în vederea stimulării condamnaților care dau dovezi temeinice de îndreptare, 


sunt disciplinaţi şi stăruitori în muncă şi au executat o anumită parte din pedeapsă, 

- condiții- 1. condamnatul să fi executat 2/3 din pedeapsă; 

2. condamnatul să fi dat dovezi temeinice de îndreptare, să fi avut o conduită 
bună, să fi fost disciplinaţi şi stăruitori în muncă; 

3. să existe o cerere de încetare a executării pedepsei din partea condamnatului 
sau a unităţii în care îşi execută pedeapsa; 

- efecte — pedeapsa se consideră executată dacă în intervalul de timp rămas până la împlinirea 
duratei pedepsei condamnatul nu a comis o nouă infracțiune; în caz contrar va lua naştere starea de 
recidivă postcondamnatorie; 

- revocarea — este în principiu facultativă - instanța are două posibilități: fie să revoce 
încetarea executării pedepsei, situaţie în care se va aplica regimul sancționator al concursului de 
infracţiuni, fie să mențină încetarea executării pedepsei, situație în care deşi există recidivă 
postcondamnatorie, se aplică regimul sancționator obişnuit — problema sporului; revocarea este 
obligatorie în cazul infracțiunilor grave; 

RĂSPUNDEREA PENALĂ A MINORILOR 


Reglementare. Prin noţiunea de infractor minor se înțelege persoana între 14 ani împliniţi şi 18 
ani neîmpliniți, care are discernământ. Chiar dacă dacă din punct de vedere civil persoana este majoră 
(cazul femeii căsătorite care nu a împlinit 18 ani), din punct de vedere penal starea de minoritate se 
păstrează până la vârsta de 18 ani. 

Pentru aplicarea regimului sancționator specific, starea de minoritate trebuie să existe în 
momentul comiterii infracţiunii. În cazul infracțiunilor a căror executare se prelungeşte în timp, ca de 
exemplu cele continue (deținerea ilegală a unei arme), starea de minoritate trebuie să existe şi în 
momentul epuizării faptei; în caz contrar, infractorului i se va plica tratamentul sancționator specific 
majorilor. 


Forme. Legea penală română prevede că minorilor li se pot aplica măsuri educative şi pedepse. 


MĂSURILE EDUCATIVE 

Minoritatea este o cauză de diferențiere a regimului sancționator, măsurile educative având 
prioritate faţă de pedepse, care se aplică minorului doar dacă luarea unei măsuri educative nu este 
suficientă pentru îndreptarea lui, respectiv în cazul în care infracțiunea comisă prezintă un grad ridicat 
de pericol social. În ipoteza comiterii mai multor fapte de către acelşi infractor minor, nu se pot aplica 
cumulativ pedepse şi măsuri educative; 

Noţiune. Sunt sancţiuni penale specifice pentru minori, menite să asigure educarea şi 
reeducarea acestora. Caracterul coercitiv este secundar, preponderent este caracterul educativ. 
Măsurile educative nu lasă să subziste nici o consecinţă penală, neconstituind antecedente penale. 

Potrivit art. 100, faţă de minorul care răspunde penal se poate lua o măsură educativă ori i se 
poate aplica o pedeapsă. La alegerea sămanii se ţine seama de gradul de pericol social al faptei 
săvârşite, de starea fizică, de dezvoltarea intelectuală şi morală, de comportarea lui, de când în 
care a fost crescut şi în care a trăit şi de orice alte elemente de natură să caracterizeze persoana 
minorului. Pedeapsa se aplică numai dacă se apreciază că luarea unei măsuri educative nu este 
suficientă pentru îndreptarea minorului. 

Forme. Potrivit art. 101, măsurile educative care se pot lua față de minor sunt: 

a) mustrarea; 

b) libertatea supravegheată; 

C) internarea într-un centru de reeducare; 

d) internarea într-un institut medical-educativ. 


1. Mustrarea 

Definiţie. Conform art. 102 măsura educativă a mustrării constă, în dojenirea minorului, în 
arătarea pericolului social al faptei săvârsite, în sfătuirea minorului să se poarte în asa fel încât să dea 
dovadă de îndreptare, atrăgându-i-se totodată atentia că dacă va săvârsi din nou o infractiune, se va lua 
fată de el o măsură mai severă sau i se va aplica o pedeapsă. 


Conţinut. Această măsură educativă constă în dojana aplicată de instanţa de judecată. 

Condiţii de aplicare. Mustrarea poate fi aplicată dacă sunt îndeplinite următoarele condiţii: 
1. infracţiunea comisă să prezinte un grad de pericol social redus; 
2. să fie vorba despre o primă infracțiune comisă de minor; 

Mustrarea poate fi aplicată o singură dată. 

Mod de executare. Mustrarea se execută imediat, odată cu pronunţarea hotărârii de 
condamnare. 

2. Libertatea supravegheată 


Conţinut. Conform art.103, libertatea supravegheată constă în ăsarea minorului în libertate 
pe timp de un an, sub supraveghere deosebită. Supravagherea este încrediată după caz, părintilor 
minorului, celui care l-a înfiat sau tutorelui. Dacă acestia nu pot asigura supravegherea în conditii 
satisfăcătoare, instanta dispune încredintarea supravegherii minorului, pe acelasi interval de timp, unei 
persoane de încredere, de preferintă unei rude mai apropiate, la cererea acesteia, ori unei institutii legal 
însărcinate cu supravegherea minorilor. 


Durată. Această măsură educativă poate fi dispusă pe un termen fix de 1 an. Având în vedere 
că supravegherea este exercitată în temeiul drepturilor părinteşti, pentru a se putea aplica libertatea 
supravegheată, minorul trebuie să nu fi împlinit 17 ani în momentul rămânerii definitive a hotărârii de 
condamnare. S-a propus renunţarea la acest termen fix, pentru a nu se ajunge la situații inechitabile. 


Condiţii de aplicare. Libertatea supravegheată poate fi aplicată dacă sunt îndeplinite 
următoarele condiţii: 
1. infracţiunea comisă să prezinte un grad de pericol social relativ redus; 
2. minorul să nu fi împlinit 17 ani în momentul rămânerii definitive a hotărârii de condamnare; 


Mod de executare. Pentru a fi îndeplinite scopuriel acestei măsuri educative, este necesar ca ea 
să fie pusă în executare imediat după pronunțarea hotărârii de condamnare. 


Obligatii. Legea instituie o serie de obligaţii în sarcina persoanei însărcinate cu supravegherea 
şi totodată dă posibilitatea instanţei de judecată să impună şi minorului respectarea unor obligații. 
I. Obligaţii pe care legea le reglementează în sarcina persoanei însărcinate cu supravegherea: 

1. să vegheze îndeaproape asupra minorului, în scopul îndreptării lui; 

2. să înstiinteze instanta de îndată, dacă minorul se sustrage de la supravegherea ce se exercită 
asupra lui sau are purtări rele ori a săvârsit din nou o faptă prevăzută de legea penală. 

II. Obligatii pe care instanța le poate impune minorului: 

1. să nu frecventeze anumite locuri stabilite; 

2. să nu intre în legătură cu anumite persoane; 

3. să presteze o activitate neremunerată într-o institutie de interes public fixată de instantă, cu o 
durată între 50 si 200 de ore, de maximum 3 ore pe zi, după programul de scoală, în zilele nelucrătoare 
si în vacantă. 

După luarea măsurii libertătii supravegheate, instanta încunostiintează scoala unde minorul 
învată sau unitatea unde este angajat si, după caz, institutia la care prestează, activitatea stabilită de 
instantă. 

Revocare. Această măsură educativă va fi revocată în următoarele situaţii: 

1. minorul se sustrage de la supraveghere; 

2. minorul are purtări rele; 

3. minorul comite o faptă prevăzută de legea penală 

4. minorul comite o nouă infracțiune 
În primele trei situaţii se va dispune măsura internării într-un centru de reeducare, iar un ultima 
situaţie, în funcție de pericolul social al infracțiunii comise, fie se va dispune măsura internării într-un 
centru de reeducare, fie se va aplica o pedeapsă. 

3. Internarea în centru de reeducare 


Definiţie. Conform art. 104, măsura educativă a internãrii într-un centru de reeducare se ia în 
scopul reeducării minorului, căruia i se asigură posibilitatea de a dobândi învătătura necesară si o 
pregătire profesională potrivit cu aptitudinile sale. Dat fiind fapăubste cea mai aspră măsură 
educativă, se va dispune doar dacă celelalte măsuri educative sunt considerate neîndestulătoare. În 
concluzie, internarea într-un centru de reeducare este o măsură de costrângere realizată prin mijloace 
psiho-pedagogice specifice, în scopul reeducării infractorului minor. 


Conţinut. Această măsură educativă constă în scoaterea minorului din mediul familial şi 
internarea lui într-un centru specializat, unde i se asigură posibilitatea de a învăţa şi de a dobândi o 
pregătire profesională potrivit vârstei şi aptitudinilor sale. 


Durată. Măsura se dispune pe durată nedeterminată. În principiu, se menţine până la majorat, 
dar există posibilitatea prelungirii cu până la 2 ani, dacă acest lucru este necesar în scopul desăvârşirii 
procesului de reeducare sau de însuşire a pregătirii profesionale a infractorului. Există de asemenea şi 
posibilitatea liberării minorului din centrul de reeducare, înainte de a deveni major. 


Condiţii de aplicare. Această măsură educativă se dispune în cazul în care fapta prezintă un 
grad de pericol social relativ ridicat. 


Mod de executare. Se pune în executare imediat după pronunţarea hotărârii de condamnare. 


Revocarea acestei măsuri are caracter facultativ sau obligatoriu, în funcție de cauza de 
revocare intervenită. Astfel, revocarea este facultativă în două situaţii: dacă în cursul internării, 
minorul are o purtare necorespunzătoare (are purtări rele, este reticent în ceea ce priveşte învățătura şi 
însuşirea pregătirii profesionale) sau dacă săvârşeşte o infracţiune cu un grad de pericol social redus. 
Revocarea are caracter obligatoriu dacă în cursul internării minorul comite o infracțiune cu un grad de 
pericol social ridicat, pentru sancţionarea căreia este necesară aplicarea unei pedepse. 

În cazul dispunerii revocării internării, minorului i se va aplica o pedeapsă. 


Liberarea înainte de a deveni major se dispune în situația îndeplinirii următoarelor două 
condiţii: 
1. dacă a trecut cel putin un an de la data internării în centrul de reeducare; 
2. minorul a dat dovezi temeinice de îndreptare, de sârguintă la învătătură si la însusirea pregătirii 
profesionale; 

În cazul în care în cursul liberării, minorul comite o nouă infracţiune, în funcţie de gradul de 
pericol social al acesteia, instanța dispune fie revocarea liberării (minorul urmând să fie reinternat în 
centrul de reeducare), fie revocarea măsurii educative a internării şi aplicarea unei pedepse. 


4. Internarea într-un institut medical-educativ 


Definiţie. Conform art. 105, măsura educativă a internării într-un institut medical — educativ, 
se ia fată de minorul care, din cauza stării sale fizice sau psihice, are nevoie de un tratament medical si 
de un regim special de educatie. 


Conţinut. Această măsură educativă constă în scoaterea minorului din mediul familial şi 
internarea lui într-un centru specializat, unde i se asigură posibilitatea de a beneficia un tratament 
medical adecvat şi de a învăţa şi de a dobândi o pregătire profesională potrivit vârstei şi aptitudinilor 
sale. 

Durată. Măsura se dispune pe durată nedeterminată. În principiu, se menţine până la majorat, 
dar există posibilitatea prelungirii cu până la 2 ani, dacă acest lucru este necesar în scopul desăvârşirii 
tratamentului medical şi al procesului de reeducare sau de însuşire a pregătirii profesionale a 
infractorului. În cazul în care starea deficitară a minorului se remediază, instanţa are posibilitatea să 
înlocuiască această măsură cu cea a internării într-un centru de reeducare sau să dispună lberarea 
minorului din institutul medical-educativ, înainte de a deveni major. 


Condiţii de aplicare. Această măsură educativă se dispune în cazul în care minorul care 
prezintă anumite deficiențe de natură psihică (debilitate, epilepsie) sau fizică (este nevăzător, surd, 
infirm), comite o infracțiune. 


Mod de executare. Se pune în executare imediat după pronunţarea hotărârii de condamnare. 


Revocarea acestei măsuri are caracter facultativ sau obligatoriu, în funcție de cauza de 
revocare intervenită. Astfel, revocarea este facultativă în două situații: dacă în cursul internării, 
minorul are o purtare necorespunzătoare (are purtări rele, este reticent în ceea ce priveşte învățătura şi 
însuşirea pregătirii profesionale) sau dacă săvârşeşte o infracţiune cu un grad de pericol social redus. 
Revocarea are caracter obligatoriu dacă în cursul internării minorul comite o infracțiune cu un grad de 
pericol social ridicat, pentru sancţionarea căreia este necesară aplicarea unei pedepse. 

În cazul dispunerii revocării internării, minorului i se va aplica o pedeapsă. 

În pofida dispoziţilor legale, s-a apreciat că, indiferent de comportamentul minorului, revocarea 
acestei măsuri va putea avea loc doar în situaţia în care starea deficitară a minorului se remediază. 

Revocarea poate avea loc şi în absenţa comiterii unei infracțiuni, în cazul în care starea 
deficitară a minorului se remediază. În acest caz, instanța are posibilitatea să înlocuiască această 
măsură cu cea a internării într-un centru de reeducare. 


Liberarea înainte de a deveni major se dispune în situația îndeplinirii următoarelor două 

condiţii: 

1. dacă a trecut cel putin un an de la data internării în centrul de reeducare; 

2. minorul a dat dovezi temeinice de îndreptare, de sârguintă la învătătură si la însusirea pregătirii 
profesionale. 

În cazul în care în cursul liberării, minorul comite o nouă infracţiune, în funcţie de gradul de 
pericol social al acesteia, instanța dispune fie revocarea liberării (minorul urmând să fie reinternat 
îninstitutul medical-educativ), fie revocarea măsurii educative a internării şi aplicarea unei pedepse. 
S-a afirmat că acest lucru va fi posibil doar dacă starea deficitară a minorului s-a remediat între timp. 

PEDEPSELE APLICABILE INFRACTORILOR MINORI 


Noţiune. Minorilor li se aplică pedepse numai d& în funie de gradul de pericol social al 
faptei comise, se apreciază că luarea unei măsuri educative nu este suficientă pentru îndreptarea 
acestora. 

Dintre cele trei categorii de pedepse li se aplică doar pedepsele principale şi indirect, cele 
accesorii. Legea prevede expres că minorilor nu li se aplică pedepse complementare. Dintre pedepsele 
principale li se aplică doar închisoarea şi amenda. 

1. În cazul comiterii unei infracţiuni sancţionate cu pedeapsa detenţiunii pe viaţă, infractorului minor i 
se va aplica pedeapsa închisorii între 5 şi 20 ani; 

2. În cazul comiterii unei infracțiuni sancţionate cu pedeapsa închisorii, infractorului minor i se va 
aplica pedeapsa închisorii între limitele reduse la jumătate (exemplu: în cazul comiterii unei infracțiuni 
de furt, sancționată de lege cu pedeapsa inchisorii de la 1 la 12 ani, minorului i se va aplica o pedeapsă 
între 6 luni şi 6 ani); în urma acestei reduceri, minimul special nu poate fi în nici un caz mai mare de 5 
ani (exemplu: în cazul comiterii unei infracțiuni de omor calificat, sancționată de lege cu pedeapsa 
inchisorii de la 15 la 25 ani, minorului i se va aplica o pedeapsă între 5 ani şi 12 ani şi jumătate). 

În măsura în care minorul are drepturile care sunt interzise cu titlu de pedeapsă accesorie, 

aceste drepturi îi vor fi interzise minorului. 
3. În cazul comiterii unei infracţini sancţionate cu pedeapsa amenzii, înfractorului minor i se va aplica 
pedeapsa între limitele reduse la jumătate. S-a propus ca, pentru a fi respectat principiul caracterului 
personal al răspunderii penale, minorului să-i poată fi aplicată pedeapsa amenzii numai dacă are 
venituri proprii. 

Pedepsele aplicate minorului nu atrag incapacităţi, interdicții sau decăderi. 

MĂSURILE DE SIGURANȚĂ 


Noţiune. Prin comiterea unei fapte prevăzute de legea penală, se evidenţiază anumite 
împrejurări din realitatea socială implicate în cauzalitatea acesteia, care dacă nu sunt combătute există 
pericolul comiterii de alte asemenea faptă prevăzută de legea penală. 


Definiţie. Măsurile de siguranță sunt măsuri de constrângere prevăzute de legea penală, cu 
caracter preventiv, luate în vederea înlăturării unei stări de pericol create ca urmare a comiterii unei 
fapte prevăzute de legea penală şi în vederea preîntâmpinării comiterii de alte asemenea fapte. 


Caracter. Nu toate au în mod obligatoriu caracter de sancțiuni. Argumentele care pot fi aduse 
în sprijinul acestei afirmaţii sunt următoarele: unele (obligarea la tratament medical şi internarea 
medicală) pot fi aplicate provizoriu în cursul procesului penal, pot fi aplicate de către procuror, durta 
de aplicare este nedeterminată, pot fi aplicate chiar dacă fapta nu este infracţiune. 


Scop. Măsurile de siguranță au ca scop înlăturarea unei stări de pericol şi preîntâmpinarea 
comiterii de alte fapte prevăzute de legea penală. 


Modul de stabilire şi individualizare. Se face în funcție de natura şi gravitatea stării de 
pericol şi posibilitatea înlăturării acesteia. Este necesar a fi făcută o distincţie între gradul de pericol 
social al faptei (trăsătură esențială a infracţiunii) şi starea de pericol (care ține de persoana făptuitorului 
sau împrejurări conexe faptei comise). Aplicarea pedepsei nu este incompatibilă cu luarea unei măsuri 
de siguranţă iar aplicarea măsurii de siguranţă nu este condiționată de aplicarea unei pedepse. Cauzele 
de încetare a executării celor două categorii de sancțiuni sunt distincte şi nu interacționează; astfel dacă 
executarea pedepselor încetează prin grațiere, executarea măsurilor de siguranță încetează prin 
revocare. 

Aplicabilitate. Măsurile de siguranță pot fi aplicate oricărei persoane care a comis o faptă 
prevăzută de legea penală. dacă există o stare de pericol. Condiţiile de aplicabilitate sunt: 

1. comiterea unei fapte prevăzute de legea penală sau a unei infracțiuni (fie că se aplică sau nu o 
pedeapsă); 

2. existenţa unei stări de pericol; 

3. combaterea stării de pericol să fie posibilă doar prin aplicarea unei măsuri de siguranță; 


Feluri. Există măsuri de siguranță cu caracter medical, restrictive de drepturi, privative de 
bunuri. Se pot aplica concomitent mai multe măsuri de siguranță dacă starea de pericol existentă 
reclamă acest lucru. Dacă este necesar, pot fi înlocuite unele cu altele, cu condiţia să fie de aceeaşi 
natură (obligarea la tratament medical cu internarea medicală). Măsurile de siguranţă, în funcție de 
natura lor, se execută anterior, concomitent sau ulterior executării pedepsei. 

Conform art. 112, măsurile de sigurantă sunt: 

a) obligarea la tratament medical; 

b) internarea medicală; 

c) interzicerea de a ocupa o functie sau de a exercita o profesie, o meserie ori o altă ocupatie; 
d) interzicerea de a se afla în anumite localităti; 

e) expulzarea străinilor; 

f) confiscarea specială; 

e) interdicția de a reveni în locuinţa familiei pe o perioadă determinată. 

Confiscarea specială 
Definiţie. Această măsură de singuranță constă în scoaterea unor bunuri din patrimoniul 


persoanei care a comis faptă prevăzută de legea penală sau infracțiunea, starea de pericol fiind 
prezumată legal că există, şi trecerea lor cu titlu gratuit în patrimoniul statului. 


Caracter. Este o măsură de siguranţă obligatorie (în principiu) şi definitivă 
Condiţii de aplicare. Să se fi comis o faptă prevăzută de legea penală sau o infracțiune. 
Obiect. Confiscarea specială are ca obiect următoarele bunuri: 


a.) bunurile produse prin faptă prevăzută de legea penală; este vorba despre bunurile care nu au 
existenţă fizică anterioară (bani, timbre, alte înscrisuri obținute în urme comiterii infracțiunii de fals); 


b.) bunurile care au fost folosite, în orice mod, la săvârşirea unei infracţiuni, dacă sunt ale 
infractorului sau dacă, aparţinând altei persoane, aceasta a cunoscut scopul folosirii lor; această 
măsură nu poate fi dispusă în cazul infracţiunilor săvârşite prin presă; 

Dacă infracțiunea este comisă din culpă, această măsură nu va fi dispusă, întrucât, folosirea 
unui bun la comiterea unei fapte, presupune că respectiva faptă a fost comisă cu intenţie. 

Este vorba, aşadar de mijloacele de comitere a infracțiunii. 

În practica judiciară s-a pus problema dacă mijloacele de transport pot fi confiscate, în situația 
în care au servit la transportul bunurilor furate. Având în vedere că acţiunea de transportare este 
ulterioară şi exterioară infracțiunii de furt, vor fi supuse confiscării acest gen de bunuri, doar dacă au 
servit efectiv la comiterea acţiunii de luare (X, dorind să fure nişte buşteni depozitaţi in pădure, îi 
remorcheză de maşină); 

(2) Dacă valoarea bunurilor supuse confiscării este vădit disproporționată față de natura şi 
gravitatea infracţiunii, se dispune confiscarea în parte, prin echivalent bănesc, ținând seama de 


urmarea infracțiunii şi de contribuția bunului la producerea acesteia. 


c.) bunurile produse, modificate sau adaptate în scopul săvârşirii unei infracţiuni, dacă au fost 
utilizate la comiterea acesteia şi dacă sunt ale infractorului; când bunurile aparţin altei 
persoane, confiscarea se dispune dacă producerea, modificarea sau adaptarea a fost efectuată de 
proprietar, ori de infractor cu ştiinţa proprietarului; 


d.) bunurile care au fost date pentru a determina săvârşirea unei fapte sau pentru a răsplăti pe 
infractor, respectiv banii sau alte valori; pentru a fi supuse confiscării, trebuie remise efectiv; se va 
dispune acestă măsură, chiar dacă infractorul nu a trecut la comiterea infracțiunii; în situația în care 
bunurile nu sunt găsite, se poate confisca echivalentul în bani; nu se confiscă bunurile date sub 
presiunea constrângerii. 


e.) bunurile dobândite prin săvârşirea faptei prevăzute de legea penală, dacă nu sunt restituite 
persoanei vătămate şi în măsura în care nu servesc la despăgubirea acesteia, cu alte cuvinte 
„fructele infracţiunii”. 


f.) bunurile a căror deţinere este intezisă de lege, legea nefăcând nici o precizare cu privire la natura 
acestor dispoziţii; prin urmare vor putea fi confiscate orice fel de bunuri a căror deţinere este intezisă 
de lege: substanţe stupefiante, materii radioactive 


În cazurile prevăzute la lit. b.) şi c.), dacă bunurile nu pot fi confiscate, deoarece nu sunt ale 
infractorului, iar proprietarul nu a cunoscut scopul folosirii lor, se confiscă echivalentul în bani al 
acestora. 

Dacă bunurile supuse confiscării nu se găsesc, în locul lor se confiscă bani şi bunuri până la 
concurența valorii acestora. 

Se confiscă, de asemenea, bunurile şi banii obținuți din exploatarea sau folosirea bunurilor 
supuse confiscării, cu excepția celor prevăzute la lit. b.) şi c.). 

Înstanța poate să nu dispună confiscarea bunului dacă acesta face parte din mijloacele de 
existență, de trebuinţă zilnică ori de exercitare a profesiei infractorului sau a persoanei asupra 
căreia ar putea opera măsura confiscării speciale. 


Interdicţia de a reveni în locuința familiei pe o perioadă determinată 


Definiţie. Conform art. 118 !, când persoana condamnată la pedeapsa închisorii de cel puţin 1 
an pentru loviri sau orice alte acte de violenţă cauzatoare de suferinţe fizice şi psihice, comise asupra 
membrilor familiei, dacă instanţa constată că prezenţa acestuia în locuința familiei constituie un pericol 
grav pentru ceilalți membri ai familiei, poate lua faţă de această persoană măsura interzicerii de a 
reveni în locuinţa familiei, la cererea părții vătămate. Această măsură poate fi luată pe o durată de până 
la 2 ani. 


Cauza. Această măsură de singuranță poate fi dispusă dacă prezenţa infractorului în mediul în 
care a comis infracțiunea, respectiv locuinţa familiei, prezintă un pericol grav pentru membrii familiei 
infractorului. 


Caracter. Măsura are caracter facultativ. 

Condiţii de aplicare. 
1. să se fi comis o infracţiune prin care să fi fost vătămată viața, integritatea corporală sau sănătatea 
unui membru al familiei infractorului; 
2. pedeapsa aplicată să fie închisoarea de cel puţin 1 an; 
3. instanţa de judecată să considere că prezenţa. acestuia în locuința familiei constituie un pericol grav 
pentru ceilalți membri ai familiei; 
4. să existe cererea expresă a victimei. 

Durată. Măsura se dispune pe durată determinată, de maximum 2ani. 


Mod de executare. Măsura se execută ulterior executării pedepsei principale. 


Revocabilitate. Nu există posibilitatea revocării înaintea duratei fixate de instanță. 

CAUZELE CARE ÎNLĂTURĂ EXECUTAREA PEDEPSEI 
SI CONSECINTELE CONDAMNĂRII 


GRAȚIEREA 


— definiţie — efectele ei sunt reglementate art.120 C.p.; poate fi definită ca fiind un act de clemență 
acordat de regulă individual de către preşedintele ţării, prin care condamnatul este iertat în 
totalitate sau parțial de executarea pedepsei sau pedeapsa aplicată este înlocuită cu una mai 


uşoară; în cazuri de excepţie, graţierea se poate acorda şi colectiv de către Parlament; 


- caracter — de regulă, grațierea produce efecte in personam — în situația în care este acordată 
individual de către preşedinte; prin excepție, produce efecte in rem - în situaţia în care este acordată 
colectiv de către Parlament; 


- categorii — se clasifică în funcție de mai multe criterii: 1. modul de acordare, 2. condiţiile de 
acordare, 3. întinderea efectelor grațierii; 


1. în funcție de modul de acordare a grațierii, aceasta poate fi individuală — care este acordată de 
regulă la cererea condamnatului şi poate fi acordată numai după rămânerea definitivă a hotărârii de 
condamnare sau colectivă — care este acordată unui număr nedeterminat de persoane şi poate fi 
acordată chiar şi înainte de rămânerea definitivă a hotărârii de condamnare; 


2. în funcție de condiţiile de acordare a graţierii, aceasta poate fi 

- necondiționată — când se acordă fără a impune în viitor beneficiarului său respectarea anumitor 
obligaţii; 

- condiționată — când acordarea sa este condiționată de buna conduită a beneficiarului acesteia în viitor, 
în sensul că acesta trebuie să se abțină de la comiterea de noi infracțiuni o anumită perioadă de timp (3 
ani) denumită termen de încercare, sub sancţiunea executării pedepsei negrațiate cumulată aritmetic 
cu pedeapsa pronunțată pentru infracțiunea comisă ulterior; 

- în ambele cazuri, în actul de acordare a graţierii, pot fi prevăzute anumite condiţii cu privire la natura 
pedepsei, cuantumul pedepsei sau persoana condamnatului, care limitează incidenţa graţierii; 


3. în funcție de aria de întindere a efectelor graţierii, aceasta poate fi totală, parțială sau comutare; 

- grațierea este totală — când are ca efect înlăturarea în totalitate a executării pedepsei; se mai numeşte 
şi remitere de pedeapsă; 

- grațierea este parțială — când are ca efect înlăturarea parțială a executării pedepsei; se mai numeşte şi 
reducere de pedeapsă; 

- grațierea îmbracă forma comutării — când are ca efect înlocuirea pedepsei aplicate de instanţă cu o 
pedeapsă de altă natură, mai uşoară; se acordă de regulă individual; 


- obiect — de regulă, graţierea are ca obiect pedepsele aplicate până la data apariției actului de grațiere, 
care se încadrează în dispozițiile acestui act; dacă intervine înainte de condamnare, are ca obiect 
pedepsele aplicate pentru infracțiunile comise până la data adoptării actului de grațiere, în măsura în 
care acestea se încadrează în dispoziţiile acestui act; grațierea nu are ca obiect pedepse rezultate 
pentru vreo formă a pluralităţii de infracțiuni, ci doar pedepsele componente ale pedepsei rezultate; 


- efecte — în măsura în sunt îndeplinite condiţiile de acordare a graţierii, efectele acesteia sunt 
obligatorii; 


1. efectele graţierii asupra pedepselor principale — prin grațiere, executarea pedepsei principale este 
înlăturată în totalitate, parțial sau aceasta este comutată; 

- în cazul graţierii totale, la data intervenirii graţierii pedeapsa se consideră executată(de la această dată 
începe executarea pedepselor complementare, începe să curgă termenul de reabiltare); în cazul graţierii 
parțiale, de la data acordării graţierii se mai execută doar restul de pedeapsă rămas negraţiat; în cazul 
comutării pedepsei din detenţiunea pe viaţă în închisoare, durata executată din detențiunea pe viață se 
consideră parte integrantă a pedepsei închisorii; 

- grațierea poate avea ca obiect o pedeapsă componentă a unei pedepse rezultate pentru o formă a 
pluralității de infracțiuni; dacă pentru una dintre pedepsele contopite este incidentă graţierea, aceasta 
este scoasă din contopire iar dacă în urma acestei operațiuni, rămâne în ființă o singură pedeapsă 
componentă a pedepsei rezultate, va fi înlăturat şi eventualul spor aplicat pentru respectiva formă a 
pluralităţii; 

- în cazul în care graţierea intervine înainte de condamnare, efectele sale se vor produce din momentul 
rămânerii definitive a hotărârii de condamnare; 

- dacă infracțiunea este dintre cele a căror executare se prelungeşte în timp, pentru a beneficia de 
grațiere este necesar ca ele să se epuizeze înainte de adoptarea actului de clemenţă; 

- în cazul graţierii condiţionate — aceasta îşi produce efectele tot de la data apariţiei actului de 
clemenţă, dar aceste efecte devin definitive în momentul expirării termenului de încercare şi doar dacă 
în termenul de încercare al grațierii condiţionate beneficiarul nu a comis o nouă infracțiune; 


2. efectele graţierii asupra pedepselor suspendate condiţionat: 

— în cazul graţierii totale necondiționate, partea din termenul de încercare care este formată din 
pedeapsa aplicată de instanță se remite; prin urmare, din durata termenului de încercare rămân 2 
ani(intervalul fix al termenului de încercare); la împlinirea termenului de încercare astfel redus, va 
opera reabilitarea de drept; dacă în cursul celor doi ani rămaşi din termenul de încercare se comite o 
nouă infracțiune, este revocată suspendarea condiționată; pedeapsa fiind considerată ca executată ca 
efect al grațierii, efectul revocării suspendării este doar excluderea reabilitării de drept; se va naşte 
astfel o stare de recidivă postexecutorie şi se va aplica tratamentul sancționator specific acesteia; 


- în cazul graţierii parțiale necondiționate, partea din termenul de încercare care este formată din 
pedeapsa aplicată de instanță se reduce condorm actului de clemență; prin urmare, din durata 
termenului de încercare rămân 2 ani plus partea din pedeapsă rămasă negraţiată; la împlinirea 
termenului de încercare astfel redus, va opera reabilitarea de drept; dacă în cursul termenului de 
încercare redus cau urmare a graţierii parțiale se comite o nouă infracțiune, este revocată suspendarea 
condiționată; pedeapsa nefiind considerată executată în totalitate deoarece graţierea este parțială, se va 
naşte o stare de recidivă postcondamnatorie, sancționată potrivit sistemului cumulului aritmetic ca 
efect al revocării suspendării; evident este exclusă şi reabilitarea de drept; 


- în cazul graţierii totale condiţionate, cele două măsuri de individualizare funcționează paralel şi îşi 
produc fiecare dintre ele efectele specifice; efectele ambelor măsuri sunt condiţionate de conduita 
condamnatului într-un anumit interval de timp, tocmai de aceea este necesară compararea celor două 
termene de încercare; 

1. când termenul de încercare al graţierii condiționate este mai scurt decât cel al suspendării 
condiționate — efectul grațierii rămâne definitiv înaintea împlinirii termenului de încercare a 
suspendării condiționate; 

- dacă se comite o infracţiune în cursul ambelor termene de încercare, va fi înlăturat atât beneficiul 
graţierii(întrucât efectele sale nu sunt definitive) cât şi suspendarea condiţionată (existând o cauză de 
revocare), se va naşte o stare de recidivă postcondamnatorie, sancționată potrivit sistemului 
cumulului aritmetic ca efect al revocării suspendării; evident este exclusă şi reabilitarea de drept; 


- dacă se comite o infracțiune după împlinirea termenului de încercare al graţierii, dar în cursul 
termenului de încercare al suspendării, este revocată doar suspendarea condiționată, întrucât efectele 
graţierii sunt deja definitive; pedeapsa fiind considerată ca executată ca efect al grațierii, efectul 
revocării suspendării este doar excluderea reabilitării de drept; se va naşte astfel o stare de recidivă 
postexecutorie şi se va aplica tratamentul sancționator specific acesteia; 

2. când termenul de încercare al graţierii condiționate este mai lung decât cel al suspendării 
condiționate — se produc efectele suspendării condiționate, iar grațierea rămâne fără obiect, întrucât, la 
data rămânerii definitive a efectelor ei, pedeapsa era deja considerată executată; 

- dacă se comite o infracţiune în cursul ambelor termene de încercare, va fi înlăturat atât beneficiul 
graţierii(întrucât efectele sale nu sunt definitive) cât şi suspendarea condiționată (existând o cauză de 
revocare), se va naşte o stare de recidivă postcondamnatorie, sancționată potrivit sistemului 
cumulului aritmetic ca efect al revocării suspendării; evident este exclusă şi reabilitarea de drept; 

- dacă se comite o infracțiune după împlinirea termenului de încercare al suspendării condiționate, dar 
în cursul termenului de încercare al graţierii, pedeapsa fiind considerată ca executată ca efect al 
suspendării condiţionate, graţierea rămâne fără obiect şi revocarea acesteia nu produce nici un efect; 
nu se va naşte o stare de recidivă postexecutorie, întrucât, ca efect al suspendării condiționate a operat 
reabilitarea de drept; 


- efectele graţierilor succesive — dacă în cursul executării unei pedepse intervin mai multe grațieri 
parțiale, îşi vor produce fiecare dintre ele efectul specific, determinând reducerea succesivă a pedepsei; 
este posibil ca în actul de grațiere să se prevadă că persoana care a beneficiat anterior de o grațiere, să 
fie exclusă de la beneficiul grațierii ulterioare; 


- limitele efectelor graţierii — 

- nu înlătură condamnarea şi consecinţele condamnării, astfel că o pedeapsă grațiată produce aceleaşi 
efecte ca şi o pedeapsă executată — poate forma primul termen al recidivei postexecutorii, produc 
incapacități, interdicții sau decăderi, de la data producerii efectului graţierii începe să curgă termenul 
de reabilitare; 

- nu are efect asupra pedepselor complementare, în afară de cazul în care prin actul de grațiere se 
dispune altfel; 

- nu are efect asupra măsurilor de siguranţă, dată fiind natura lor juridică specifică - măsuri de 
înlăturare a unei stări de pericol şi de preîntâmpinare a comiterii de noi infracțiuni; 

- nu are efect asupra măsurilor educative, dată fiind natura lor juridică specifică — măsuri cu un 
caracter preponderent reeducativ; 

- nu are efect asupra drepturilor persoanei vătămate, nu înlătură executarea obligațiilor civile; 

CAUZA CARE ÎNLĂTURĂ CONSECINȚELE CONDAMNĂRII - REABILITAREA 


- noţiune — este menită să stimuleze eforturile de reintegrare ale fostului condamnat care, prin 
comportarea sa privită în ansamblu în decursul unei anumite perioade de timp, a dovedit că s-a 
reeducat şi că este posibilă reintegrarea sa deplină în societate; 


- definiţie — este mijlocul legal prin care fostul condamnat este reintegrat deplin pe plan juridic 
în societate, prin înlăturarea tuturor decăderilor, interdicţiilor şi incapacităţilor care au rezultat 
din condamnare; 


- efecte — art.133 C.p. reglementează efectele reabilitării, precizând că face să înceteze toate 
decăderile, interdicțiile şi incapacitățile ce rezultă din condamnare; decăderile şi interdicțiile pot 
decurge din hotărârea de condamnare, în cazul în care, alături de pedeapsa principală, s-a aplicat 
pedeapsa complementară a interzicerii unor drepturi; incapacităţile decurg din dispoziţii legale 
extrapenale prin care se reglementează diferite activități(legea de organizare judecătorească, legea de 
organizare a avocaturii) unde se prevede că persoanele condamnate nu pot ocupa anumite 
funcții(magistrat) sau nu pot exercita anumite profesii(avocat); 

- în consecință, condamnările în privinţa cărora a intervenit sau s-a pronunţat reabilitarea nu se iau în 
considerare la stabilirea stării de recidivă; 


- limitele efectelor reabilitării 

— reabilitarea nu are ca efect obligația de reintegrare în funcția din care infractorul a fost scos în urma 
condamnării sau de rechemare în cadrele permanente ale forțelor armate sau de redare a gradului 
militar pierdut; fostul condamnat poate ajunge să ocupe o funcție similară celei pierdute sau să 
dobândească acelaşi grad; 

- efectele reabilitării nu se extind asupra măsurilor de siguranță, cu excepția interzicerii de a se afla 
în anumite localităţi; rațiunea acestei exceptări rezidă în incompatibilitatea efectelor reabilitării cu cele 
ale acestei măsuri de siguranţă; 


- caracteristici 

1. are caracter general în sensul că operează cu privire la toate condamnările, indiferent de gravitatea 
acestora şi indiferent de natura infracțiunii care a atras condamnarea respectivă; 

2. operează ex nunc, în sensul că înlătură pentru viitor decăderile, interdicțiile şi incapacitățile care au 
rezultat din condamnare; 

3. priveşte tot trecutul condamnatului, în sensul că, în cazul unor condamnări succesive, nu poate fi 
acordată pentru una sau unele dintre acestea; se poate spune prin urmare că reabilitarea are caracter 
indivizibil; nu se poate concepe existența unei reabilitări parţiale a condamnatului, pentru că 
reabilitarea operează in personam nu in rem; 


- forme — legea reglementează două forme ale reabilitării, diferite din punctul de vedere al condiţiilor 
de acordare şi a modului în care pot fi obținute: reabilitarea de drept, care se caracterizează prin 
faptul intervine din oficiu în cazul condamnărilor de gravitate redusă şi reabilitarea judecătorească, 
care este pronunțată de instanță după verificarea îndeplinirii anumitor condiţii; 

1. reabilitarea de drept — este forma de reabilitare ce intervine din oficiu în cazul unor condamnări 
de mică gravitate — amenda sau închisoarea care nu depăşeşte 1 an, în cazul în care este îndeplinită 
condiția prevăzută de lege — condamnatul să nu comită o nouă infracțiune în cursul termenului de 
reabilitare de 3 ani de la executarea sau considerarea ca executată a pedepsei; reabilitarea de drept 
intervine fără trecerea vreunui termen de la executarea sau considerarea ca executată a pedepsei, în trei 
cazuri: suspendarea condiționată, suspendarea sub supraveghere şi executarea pedepsei într-o 
închisoare militară; 


- condiţii — sunt privitoare la condamnare, termenul de reabilitare, conduita condamnatului: 

1. pedeapsa aplicată de instanţă este amenda sau închisoarea care nu depăşeşte un an; în situaţia în 
care intervine o grațiere parțială a pedepsei sau o comutare, reperul pentru stabilirea formei de 
reabilitare care urmează să intervină este pedeapsa aplicată de instanță, nu pedeapsa redusă sau 
înlocuită ca urmare a grațierii; în situaţia mai multor condamnări succesive la pedeapsa amenzii sau a 
închisorii care nu depăşeşte un an, va opera reabilitarea de drept pentru fiecare dintre acestea, dacă 
intervalul dintre executarea pedepsei precedente şi comiterea următoarei infracțiuni, este mai mare de 
trei ani; dimpotrivă, dacă intervalul este mai mic de trei ani, va putea opera doar reabilitarea 
judecătorească; în situația mai multor condamnări succesive, dintre care pentru unele ar putea să 
opereze reabilitarea de drept iar pentru altele reabilitarea judecătorească, persoana condamnată va 
putea cere doar reabilitarea judecătorească, întrucât, după cum s-a menţionat, reabilitarea are caracter 
indivizibil, priveşte persoana condamnatului şi nu este posibilă o reabilitare parțială; 


2. să fi trecut un termen de 3 ani de la executarea sau considerarea ca executată a pedepsei aplicate; 


3. în cursul termenului de 3 ani, condamnatul să nu mai fi comis altă infracţiune; în cazul 
nerespectării acestei condiţii, va putea să opereze doar reabilitarea judecătorească, cu excepţia cazului 
când pentru noua infracțiune intervine amnistia — răspunderea penală fiind înlăturată, va putea să 
opereze reabilitarea de drept; 


- cazurile speciale ale reabilitării de drept: 

a) suspendarea condiţionată a executării pedepsei are ca efect reabilitarea de drept, dacă nu a 
intervenit o cauză de revocare sau de anulare; 

- s-a afirmat că reabilitarea de drept va interveni şi în cazul în care suspendarea condiţionată a fost 
acordată în situația specială a persoanei condamnate cu executarea pedepsei la locul de muncă, dacă pe 
parcursul executării pedepsei şi-a pierdut capacitatea de muncă; dacă dispunerea suspendării apare ca 
firească într-o asemenea situație, pentru a se evita încarcerarea celui condamnat inițial cu executarea 
pedepsei în stare de libertate, nu este firească intervenirea reabiltării de drept, pentru că s-ar crea o 
situație inechittabilă pentru cel care este capabil să excute pedeapsa la locul de muncă; ca atare, deşi 
legea nu face nici o precizare, considerăm că într-o asemenea situație, deşi este acordată suspendarea 
condiționată, aceasta nu-şi va produce efectul specific — reabilitarea de drept; 

b) suspendarea sub supraveghere a executării pedepsei are ca efect reabilitarea de drept, dacă nu a 
intervenit o cauză de revocare sau de anulare; 

c) executarea pedepsei într-o închisoare militară are ca efect reabilitarea de drept, dacă cel 
condamnat nu a comis o nouă infracţiune în cursul executării pedepsei; se produce acelaşi efect şi în 
cazul în care, cel condamnat devine inapt serviciului militar şi este liberat condiționat; 

- efectele reabilitării de drept — intervine în puterea legii, fără a fi necesară pronunțarea ei de către 
instanţa de judecată; instanţa poate cel mult să constate intervenirea reabilitării de drept; scoaterea 
condamnatului din evidența cazierului judiciar are loc, în situaţia suspendării condiționate, după ce au 
trecut 2 ani de la expirarea termenului de încercare; 


64 


1. reabilitarea judecătorească — este forma de reabilitare ce se acordă de către instanţa de judecată 
la cererea fostului condamnat în cazul unor condamnări de gravitate mai mare — altele decât amenda 
sau închisoarea care nu depăşeşte 1 an, în cazul în care sunt îndeplinite condiţiile prevăzute de lege cu 
privire la conduita condamnatului în cursul termenului de reabilitare, care variază în funcție de 
cuantumul pedepsei aplicate; spre deosebire de reabilitarea de drept care operează în puterea legii, 
reabilitarea judecătorească presupune îndeplinirea unor condiţii suplimentare, constatarea îndeplinirii 
acestora de către instanţă şi pronunţarea, pe baza lor, a reabilitării printr-o hotărâre judecătorească; 


- condiţii — sunt privitoare la condamnare, termenul de reabilitare, conduita condamnatului: 


1. pedeapsa aplicată de instanță este închisoarea mai mare de un an sau detențiunea pe viață 
ulterior înlocuită sau comutată; în situaţia în care intervine o grațiere parțială a pedepsei, reperul 
pentru stabilirea termenului de reabilitare care urmează să intervină este pedeapsa aplicată de instanță, 
nu pedeapsa redusă ca urmare a grațierii; dacă pentru o condamnare a intervenit amnistia, va putea fi 
solicitată pentru respectiva condamnare reabilitarea judecătorească, întrucât reabilitarea are efecte mai 
favorabile decât amnistia — în cazul acesteia, scoaterea condamnatului din evidenţa cazierului judiciar 
are loc după ce au trecut 2 ani de la expirarea termenului de încercare; 


2. să fi trecut un anumit interval de timp de la data executării sau considerării ca executată a pedepsei, 
interval variabil în funcție de cuantumul pedepsei aplicate, denumit termen de reabilitare; 


- durata termenelor de reabilitare este compusă dintr-o componentă fixă, stabilită de lege şi o 
componentă variabilă, echivalentă cu jumătate din pedeapsa aplicată; 

- 4 ani plus jumătate din durata pedepsei, în cazul pedepsei închisorii între 1 şi 5 ani; 

- 5 ani plus jumătate din durata pedepsei, în cazul pedepsei închisorii între 5 şi 10 ani; 

- 7 ani plus jumătate din durata pedepsei, în cazul pedepsei închisorii mai mare de 10 ani; 

- 7 ani plus jumătate din durata pedepsei închisorii, în cazul pedepsei detenţiunii pe viață 
comutate sau înlocuite cu pedeapsa închisorii; 
- în cazuri excepționale, procurorul general poate dispune reducerea termenelor de reabilitare; 
- durata termenelor de reabilitare se stabileşte în funcție de pedeapsa principală, indiferent că este 
aplicată pentru o infracțiune sau pentru un concurs de infracţiuni, nu în funcție de pedeapsa executată — 
care poate fi redusă ca urmare a unei graţieri parţiale; 
- în cazul condamnărilor succesive, termenul de reabilitare se stabileşte în funcție de condamnarea mai 
grea; 


- calculul termenelor de reabilitare — se socotesc împlinite cu o zi înaintea zilei corespunzătoare datei 
de la care au început să curgă; 

- începe să curgă de la executarea sau considerarea ca executată a pedepsei; în cazul pedepsei 
închisorii executate la locul de deţinere, termenul începe să curgă de la data punerii în libertate, iar 
în cazul în care condamnatul a fost liberat condiţionat de la data împlinirii duratei pedepsei; dacă în 
urma computării reţinerii şi arestării preventive nu mai rămâne de executat nici un rest de pedeapsă, 
termenul începe să curgă de la data rămânerii definitive a hotărârii de condamnare; în cazul 
condamnărilor succesive, termenul de reabilitare se stabileşte în funcție de condamnarea mai grea, dar 
începe să curgă de la data executării ultimei condamnări; când executarea pedepsei s-a stins prin 
prescripţie, termenul începe să curgă de la data împlinirii termenului de prescripţie; în caz de grațiere 
totală sau a restului de pedeapsă, termenul începe să curgă de la data apariției actului de grațiere; în 
caz de grațiere parţială, termenul începe să curgă de la data executării restului de pedeapsă; 


3. în cursul termenului de reabilitare, condamnatul să nu fi suferit o nouă condamnare; legiuitorul 


face referire la o nouă condamnare, nu la comiterea unei noi infracțiuni;aşadar, în situaţia intervenirii 
amnistiei pentru ultima infracțiune, condiția este îndeplinită; 

4. condamnatul să îşi aibă asigurată existența prin muncă sau prin alte mijloace oneste; condiţia este 
îndeplinită, indiferent de natura muncii prestate de fostul condamnat; condiția este îndeplinită şi în 
situația în care fostul condamnat are vârsta pensionării sau este incapabil de muncă; 


5. condamnatul a avut o bună conduită în cursul termenului de reabilitare; se analizează 
comportamentul său în general, în familie, la locul de muncă, în societate; 


6. condamnatul a achitat în întregime cheltuielile de judecată şi despăgubirile civile la plata cărora a 
fost obligat, afară de cazul când partea vătămată a renunțat la despăgubiri sau când instanța constată că 
cel condamnat şi-a îndeplinit în mod regulat obligaţiile privitoare la dispoziţiile civile din hotărârea de 
condamnare, chiar dacă nu a reparat integral prejudiciul cauzat; cu alte cuvinte, condamnatul nu 
trebuie să dea dovadă de rea-credinţă; 


- soluţionarea carerii de reabilitare — pentru a fi admisă, cererea trebuie să îndeplinească condiţiile 
de fond şi de formă prevăzute de lege; în cazul în care nu sunt îndeplinite condiţiile de fond, o nouă 
cerere poate fi introdusă: 

- după 3 ani în cazul pedepsei închisorii mai mare de 10 ani; 

- după 2 ani în cazul pedepsei închisorii mai de 5 ani; 

- după 1 an în cazul pedepsei închisorii mai mică de 5 an; 
- aceste termene încep să curgă de la data respingerii cererii de reabilitare anterioare şi pe parcursul lor 
trebuie îndeplinite şi celelalte condiţii pentru acordarea reabilitării; în cazul în care nu sunt îndeplinite 
condițiile de formă, noua cerere poate fi introdusă oricând; 


- anularea reabilitării judecătoreşti — are caracter obligatoriu; are loc dacă ulterior acordării ei, se 


descoperă că beneficiarul mai suferise o condamnare care, dacă ar fi fost cunoscută, ar fi dus la 
respingerea cererii de reabilitare. 

